title: পাইরেটস অব দ্য ক্যারিবিয়ান (ধারাবাহিক চলচ্চিত্র)

text: পাইরেটস অফ দ্য ক্যারিবিয়ান () হচ্ছে অ্যাডভেঞ্চার চলচ্চিত্রের একটি ধারাবাহিক। এটি পরিচালনা করেছেন গোর ভারবিনস্কি, এবং চিত্রনাট্য লিখেছেন টেড এলিয়ট ও টেরি রোজিও। চলচ্চিত্র ধারাবাহিকটি প্রযোজনা করেছেন জেরি ব্রুখাইমার। চলচ্চিত্রটির কাহিনী গড়ে উঠেছে একই নামের ওয়াল্ট ডিজনির একটি থিম পার্ক রাইডকে ভিত্তি করে। ধারাবাহিকটির মূল চরিত্রগুলোর মধ্যে আছে, ক্যাপ্টন জ্যাক স্প্যারো (চরিত্র রূপায়নে জনি ডেপ), উইল টার্নার (চরিত্র রূপায়নে অরল্যন্ডো ব্লুম), এবং এলিজাবেথ সোয়ান (চরিত্র রূপায়নে কিরা নাইটলি)। ২০০৩ সালে "" চলচ্চিত্রের মুক্তির মধ্য দিয়ে এই ধারাবাহিকের শুরু। চলচ্চিত্রটির অপ্রত্যাশিত ব্যবসায়িক সাফল্য প্রত্যক্ষ করার পর ওয়াল্ট ডিজনি পিকচার্স এই চলচ্চিত্র ত্রয়ী সম্পূর্ণ করার কাজ শুরু করে। তিন বছর পর ২০০৬ সালে এই ধারাবাহিকের দ্বিতীয় চলচ্চিত্র "" মুক্তি পায়। চলচ্চিত্রের এ পর্বটি অভাবনীয় ব্যবসায়িক সাফল্য লাভ করে। মুক্তির প্রথম দিনেই এটি বিশ্বব্যাপী ব্যবসার রেকর্ড ভঙ্গ করে। বক্স অফিসে এর সর্বমোট আয় ছিলো ১,০৬,৬১,৭৯,৭২৫ মার্কিন ডলার। এটি শত কোটি ডলার আয়ের রেকর্ড করা তৃতীয়, এবং এখন পর্যন্ত বিশ্বের চতুর্থ সর্বোচ্চ আয়কৃত চলচ্চিত্র। এই ধারাবাহিকের তৃতীয় চলচ্চিত্র "" মুক্তি পায় ২০০৭ সালে। এটিও বিশ্বব্যাপী ৯৬ কোটি ডলারেরও বেশি ব্যবসা করে। এখন পর্যন্ত এই ধারাবাহিকের চলচ্চিত্রগুলো বিশ্বব্যাপী সব মিলিয়ে প্রায় ২৭০ কোটি মার্কিন ডলার ব্যবসা করেছে। জনি ডেপ ২০০৮ সালের সেপ্টেম্বরে এই ধারাবাহিকে চতুর্থ চলচ্চিত্র ""-এ অভিনয়ের জন্য চুক্তি স্বাক্ষর করেছেন। ২০১১ সালের ২০ মে এটি মুক্তি পেয়েছে।


title: বিউটি অ্যান্ড দ্য বিস্ট (১৯৯১-এর চলচ্চিত্র)

text: বিউটি অ্যান্ড দ্য বিস্ট (ইংরেজি: Beauty and the Beast; বাংলা অনুবাদ: সুন্দরী ও দানব) ১৯৯১ সালে মুক্তিপ্রাপ্ত মার্কিন অ্যানিমেশন সঙ্গীতধর্মী রোম্যান্টিক নাট্য চলচ্চিত্র। ওয়াল্ট ডিজনি পিকচার্সের ব্যানারে নির্মিত চলচ্চিত্র পরিচালনা করেছেন গ্যারি ট্রোসডেল ও কার্ক ওয়াইজ। এটি ডিজনির ৩০তম অ্যানিমেশন চলচ্চিত্র এবং ডিজনির রেনেসাঁ যুগে মুক্তিপ্রাপ্ত তৃতীয় চলচ্চিত্র। ছবিটি জঁ-মারি লেপ্রিন্স দ্য বিউমন্ত রচিত "একই নামের" ফরাসি রূপকথার গল্প এবং জঁ কক্টিউ পরিচালিত ১৯৪৬ সালের "একই নামের ফরাসি চলচ্চিত্র" থেকে অনুপ্রাণিত। ছবিটির প্রধান চরিত্রসমূহে কণ্ঠ দিয়েছেন পেইজ ওহারা, রবি বেনসন, রিচার্ড হোয়াইট, জেরি ওরবাক, ডেভিড ওগডেন স্টিয়ার্স, অ্যাঞ্জেলা লান্সবেরি।


title: অ্যানিমেশন

text: ওয়াল্ট ডিজনি ১৯২১ সালে গৃহ শহর কানসাসে (Kansas) প্রথম 'লাফ-ও-গ্রাম' স্টুডিও খুলে অ্যানিমেশন ছবি নির্মাণ আরম্ভ করে। ২ বছর পরে এই স্টুডিও বন্ধ করে ওয়াল্ট ডিজনি হলিউডে আসে এবং সেখানেই ওয়াল্ট ডিজনি স্টুডিও খোলে। এই স্টুডিও থেকেই ১৯২৪ সালে প্রথমে নির্মাণ করে 'অ্যালিসের ওয়াণ্ডারল্যাণ্ড' (Alice's Wonderland) নামে একটি অ্যানিমেশন এবং 'জীবন্ত গতি'র (Live Action) মিশ্রিত ছবি। এই ছবিসমূহে অ্যালিসের চরিত্রে অভিনয় করেছিল একটি ছোট মেয়ে এবং অ্যালিসের সাথে অভিনয় করা কার্টুন চরিত্রগুলি ছিল হাতে আঁকা।


title: অ্যানিমেশন

text: ১৯৩৪ সালে ওয়াল্ট ডিজনি প্রথম পূর্ণদৈর্ঘ্যের অ্যানিমেশন ছবি 'স্নো হোয়াইট অ্যান্ড সেভেন ডোয়ার্ফস'-এর (Snow White and Seven Dwarfs) নির্মাণের কাজ আরম্ভ করেন। প্রথমে স্টুডিওর আর্টিষ্টদেরকে প্রশিক্ষণ দিয়ে তৈরি করে নিয়ে ওয়াল্ট ডিজনি এই কাজে হাত দিয়েছিলেন। ১৯৩৭ সালে এই ছবিটি নির্মাণ হয়ে যায় এবং অভূতপূর্ব জনপ্রিয়তা অর্জন করে। এর পরে ডিজনী স্টুডিও কয়েকটি পূর্ণদৈর্ঘ্যের ছবি নির্মাণ করেন এবং কয়েকরকম নতুন নতুন আঙ্গিক প্রয়োগ করে অ্যানিমেশন ছবিকে এক স্বয়ং সম্পূর্ণ রূপ দেন।


title: স্টিভ জবস

text: ডিজনির সাথে অংশীদারিত্বের অধীনে প্রযোজিত প্রথম চলচ্চিত্র হল "টয় স্টোরি" (১৯৯৫), যেখানে জবসকে নির্বাহী প্রযোজক হিসেবে দেখানো হয়। মুক্তির পর এটি স্টুডিওর জন্য খ্যাতি এবং সমালোচনা উভয়ই বয়ে আনে। পরবর্তী ১৫ বছরে, পিক্সারের সৃষ্টিশীল প্রধান জন ল্যাসেটারের অধীনে, কোম্পানিটি কিছু বক্স-অফিস হিট চলচ্চিত্র প্রযোজনা করে: "এ বাগ'স লাইফ" (১৯৯৮); "টয় স্টোরি ২" (১৯৯৯); "মন্সটার্স, ইনক." (২০০১); "ফাইন্ডিং নেমো" (২০০৩); "দ্য ইনক্রেডিবলস" (২০০৪); "কার্স" (২০০৬); "র‌্যাটাটুই" (২০০৭); "ওয়াল-ই" (২০০৮); "আপ" (২০০৯); এবং "টয় স্টোরি ৩" (২০১০)। "ফাইন্ডিং নেমো", "দ্য ইনক্রেডিবলস", "র‌্যাটাটুই", "ওয়াল-ই", "আপ" এবং "টয় স্টোরি ৩" এই প্রত্যেকটি চলচ্চিত্র শ্রেষ্ঠ পূর্ণদৈর্ঘ্য অ্যানিমেটেড চলচ্চিত্র হিসেবে একাডেমী পুরস্কার পেয়েছে। এই পুরস্কারটি ২০০১ সাল থেকে প্রচলিত হয়।


title: অ্যানিমেশন

text: ওয়াল্ট ডিজনি সঙ্গীতের গতির সাথে চরিত্রের গতির সঙ্গতি রখার চেষ্টা করেন যাতে চরিত্রের গতিতে সুষমতার অনুভব হয়। এই উদ্দেশ্যে স্টুডিওর সঙ্গীতজ্ঞ কার্ল ষ্টালিং (Carl Stalling) ছবির সঙ্গীত আগেই বানীবদ্ধ করার জন্য নেন। পরে অ্যানিমেটর সেই সঙ্গীতের সাথে সামঞ্জস্য রেখে চরিত্রের গতির ছবি আঁকেন। এই পদ্ধতিতে নির্মাণ করা 'সিলি সিম্ফোনি' (Silly Symphonies) এমনই এক ছবি যা ডিজনীর অ্যানিমেশনকে অন্যান্য স্টুডিওর অ্যানিমেশনের থেকে পৃথক এবং সুসংহত রূপ দেয়। ছবির সংলাপও আগে থেকে রেকর্ডিং করার ব্যবস্থা করা হয়।


title: অ্যালিস (আজব দেশে অ্যালিসের দুঃসাহসীক অভিযান)

text: ‘টেনিয়েল-এর একমাত্র শ্রেষ্ঠ প্রতিদ্বন্দ্বী’ হিসেবে পরিচিত ওয়াল্ট ডিজনি ১৯৫১ সালে অ্যালিসকে কেন্দ্র করে একটি প্রভাবশালী চলচ্চিত্র নির্মাণ করেন, যা পপ্ সংস্কৃতির জগতে অ্যালিসের চরিত্রকে স্থাপন করতে সাহায্য করেছিল। যদিও এর আগে টমাস ক্রয়েল-এর প্রকাশিত অ্যালিসের দুটি বইয়ের অননুমোদিত মার্কিনি সংস্করণে নীল জামা পরিহিতা স্বর্ণকেশী অ্যালিসকে দেখানো হয়েছিল, তবুও সম্ভবত প্রথমবার ডিজনির চলচ্চিত্রে এহেন চরিত্র চিত্রণের মাধ্যমে জনমানসে তার এই রূপ পরিচিতি লাভ করে। ম্যারি ব্লেয়ার-এর আঁকা চিত্র এবং টেনিয়েল-এর কার্টুনগুলোর ভিত্তিতে ডিজনির সংস্করণে অ্যালিসের চরিত্রটি নির্মাণ করা হয়েছিল। প্রথমদিকে সিনেমাটি তেমন সাফল্য না পেলেও পরবর্তীকালে কলেজ পড়ুয়াদের মধ্যে এটি প্রবল জনপ্রিয়তা লাভ করে, তারা সিনেমাটিকে মাদকে সিক্ত বর্ণনা হিসেবে দেখে। তবে ১৯৭৪ সালে মাদকের সাথে তার কোনো সম্পর্ক নেই এই বার্তা দিয়ে সিনেমাটি আবার মুক্তি পায়। সিনেমাটিকে ঘরোয়া মনোরঞ্জন হিসেবে প্রচার করা হলেও, মাদকের সঙ্গে তার সম্পর্কের ব্যাপারটাকে অননুমোদিত ব্যাখ্যা হিসেবে দেখা হয়।


title: রন পার্লম্যান

text:
পার্লম্যান তাঁর পেশাজীবন শুরু করেছিলেন মঞ্চে অভিনয়ের মাধ্যমে এবং তিনি চলচিত্রে প্রথম আবির্ভাব হন কোয়েস্ট অব ফায়াস(১৯৮১) ছবিতে।
অসংখ্য ছোট এবং সহকারী চরিত্রে অভিনয় করে রন প্রথম প্রধান চরিত্রে অভিনয় করেন ‘বিউটি এন্ড দা বিস্ট’(১৯৮৭-১৯৯০) টিভি সিরিজের "ভিন্সেন্ট" চরিত্রে যার জন্য তিনি গোল্ডেন গ্লোব পুরুষ্কার জিতেন সেরা টিভি অভিনেতা হিসাবে। তিনি আশি এবং নব্বই এর দশকে অসংখ্য টিভি সিরিজে এ অভিনয় করেন এর পাশাপাশি চলচিত্রেও অভিনয় করেন এবং ২০০০ এরপর থেকে চলচিত্রে নিয়মিত হতে থাকেন। তাঁর অভিনিত চলচিত্রের মধ্যে উল্লেখযোগ্য হচ্ছে ‘দা নেইম অব রোজ’ (১৯৮৬), দা এডবেঞ্চার অব হার্ট ফিন(১৯৯৩), পুলিশ একাডেমিঃ মিশন মস্কো(১৯৯৪), দা লাস্ট সাফার(১৯৯৫), দা আইল্যান্ড অব ডঃমরিয়াউ(১৯৯৬), এলিয়েনঃ রিকারশন (১৯৯৭), এনিমি এট দা গেইটস(২০০১), ব্লেইড ২(২০০২) এবং স্টার ট্রেকঃ নেমেসিস(২০০২), এছাড়াও স্টিফেন কিং এর গল্প অবলম্বনে ছবি স্লিপ ওয়াকার এবং ডেসপারেশন এ অভিনয় করেন। টেলিভিশন সিরিজের মধ্যে হাইল্যান্ডার, দা আউটার লিমিটস এবং দা ম্যাগনিফিসেন্ট সেভেন উল্লেখযোগ্য।
এছাড়া ১৯৯৫ এ তিনি ফ্রান্স ভাষার ছবি দা সিটি অব লস্ট চিলড্রেন এ অভিনয় করেন যেটিতে তিনি চলচিত্রে প্রথম মূল চরিত্রে অভিনয় করেন। ২০০৩ সালে তিনি “স্টেলা আর্টরিস” এর বিয়ারের একটি বিজ্ঞাপনে অভিনয় করেন যেটির নাম ছিল ‘ডেভিল আইল্যান্ড’ এটির জন্য তিনি একটি সিলভার পদক পান ২০০৩ ব্রিটিশ এডভার্টাইজিং এওয়ার্ড এ।
২০০৪ সালে তিনি আরেকটা মূল ভূমিকায় অভিনয় এর সুযোগ পান কমিক চরিত্র হেলবয় হিসাবে হেলবয় ছবিতে।


title: রন পার্লম্যান

text:
পার্লম্যান বেশি পরিচিত যেসকল চরিত্রে তাঁর ছদ্মবেশ বেশি ধরতে হয়, কিছু ক্ষেত্রে তাঁর পুরো শরীরে মেকাপ করতে হয়। উল্লেখযোগ্য কিছু হচ্ছে তাঁর প্রথম ছবি কোয়েস্ট ফর ফায়ার, দা নেইম অব রোজ, বিউটি এন্ড দা বিস্ট, দা আইল্যান্ড অব ডঃমরিয়াউ, স্টার ট্রেকঃ নেমেসিস এবং হেলবয় যেখানে তিনি অপদেবতা চরিত্রে অভিনয় করেন।
পার্লম্যান কণ্ঠশিল্পী হিসাবে তাঁর পেশাতে বেশ সফল, বিভিন্ন এনিমেশন সিরিজ, ভিডিও গেইম এ বিভিন্ন চরিত্রে তিনি কণ্ঠ দিয়েছেন। এরমধ্যে উল্লেখযোগ্য এডবেঞ্চার টাইম এ দা লিঞ্চ হিসাবে,মর্টাল কমব্যাট এ কুরটিস স্ট্রাইকার, ব্যাটম্যান এনিমেটেড সিরিজে ক্লারিফেইস এর কণ্ঠ, টিন টাইটানস এ স্লেইড,সুপারম্যানঃদা এনিমেটেড সিরিজে জ্যাক্স-উর, জাস্টিস লিগ(টিভি সিরজে) অরিয়ন, ব্যাটম্যান এ কিলার ক্রক,বেইন ও রুমর, ডিজনির টাংল্যান্ড এ সাবিংটং ব্রাদার, আভাতারঃ দা লাস্ট এয়ার ভেন্ডার এ সজিন চরিত্রে কণ্ঠ দিয়েছেন।
তাঁর ভিডিও গেইম এর কণ্ঠ এর মধ্যে পরিচিত হল ফ্লিট এডমিরাল লর্ড টেরেন্স হোড হিসাবে হালো-২ এবং হালো-৩ এ, জাস্টিস লীগ এ ব্যাটম্যান হিসাবে, ফলআউট এর বর্ণনাকারী হিসাবে।


title: কিম বেসিঙ্গার

text: ১৯৮০ ও ১৯৯০-এর দশকে যৌন আবেদনের প্রতীক স্বীকৃতি লাভ করা বেসিঙ্গার "নেভার সে নেভার অ্যাগেইন" (১৯৮৩) ছবিতে বন্ড গার্ল ডোমিনো পেটাচি চরিত্রে অভিনয় করে খ্যাতি অর্জন করেন। পরবর্তীকালে তিনি "দ্য ন্যাচারাল" (১৯৮৪) ছবিতে অভিনয় করে প্রশংসা লাভ করেন এবং গোল্ডেন গ্লোব পুরস্কারের মনোনয়ন লাভ করেন। তিনি কাল্ট যৌনউদ্দীপক চলচ্চিত্র "নাইন অ্যান্ড হাফ উইকস" (১৯৮৬) এবং টিম বার্টনের ব্লকবাস্টার "ব্যাটম্যান" (১৯৮৯) চলচ্চিত্রে অভিনয় করেন। "ব্যাটম্যান" তার অভিনয় জীবনের সর্বোচ্চ আয়কারী চলচ্চিত্র। "এল.এ. কনফিডেনশিয়াল" (১৯৯৭) চলচ্চিত্রে তার প্রলুব্ধকর চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার ও একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রগুলো হল "ব্লাইন্ড ডেট" (১৯৮৭), "প্রেট-এ-পোর্টার" (১৯৯৪), "আই ড্রিমড অব আফ্রিকা" (২০০০), "এইট মাইল" (২০০২), "সেলুলার" (২০০৪), "গ্রাজ ম্যাচ" (২০১৩) এবং "ফিফটি শেডস ডার্কার" (২০১৭)।


title: রন পার্লম্যান

text:
রোনাল্ড এন. “রন” পার্লম্যান (জন্ম ১৩ এপ্রিল, ১৯৫০) হচ্ছেন একজন মার্কিন অভিনেতা এবং কণ্ঠশিল্পী। তিনি সবচেয়ে জনপ্রিয় ‘"বিউটি এন্ড দা বিস্ট"’ টেলিভিশন সিরিজে ‘"ভিনসেন্ট"’ চরিত্রের জন্য এবং কমিক চরিত্র "হেলবয়" এর জন্য "হেলবয়" ছবিতে এরই সাথে "ক্লারি মরো" চরিত্রে টিভি সিরিজ "সন অব আর্চারিস" এর জন্যও।
পার্লম্যান আরও পরিচিত হেলবয়ের ডাইরেক্টর গিয়ের্মো দেল তোরো এর একজন ঘনিষ্ট সহযোগী হিসাবে, তাঁর ছবি "করনস", "ব্লেড ২" এবং "প্যাসিফিক রিম"-এ বিভিন্ন ভূমিকার জন্য। তিনি কণ্ঠশিল্পী হিসাবেও জনপ্রিয় গেম সিরিজ "ফলআউট" এর বর্ণনাকারী হিসাবে, "ব্যাটম্যান এনিমেটেড সিরিজে" ক্লেফেস-এর কণ্ঠ, "টিন টাইটানস"-এ স্লেড, "ব্যাটম্যান" এ কিলার ক্রক, ডিজনির "ট্যাংগলড"-এ সাবিংটং ব্রাদার ইত্যাদি চরিত্রে কণ্ঠ দেয়ার জন্য।


title: ফে বেইন্টার

text: মেট্রো-গোল্ডউইন-মেয়ার স্টুডিও তাকে চলচ্চিত্রে কাজ করতে অনুপ্রাণিত করে এবং ১৯৩৪ সালের ফেব্রুয়ারি মাসে "দিস সাইড অব হেভেন" দিয়ে তার চলচ্চিত্রে অভিষেক হয়। একই বছর তিনি ব্রডওয়ে মঞ্চে "ডডসওয়ার্থ" এবং "ইট হ্যাপেন্ড ওয়ান ডে" চলচ্চিত্রে অভিনয় করেন। বেইন্টার দ্রুত সফলতা অর্জন করেন এবং ১৯৩৮ সালে তিনি প্রথম অভিনয়শিল্পী হিসেবে একই বছর শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগ একাডেমি পুরস্কারের মনোনয়ন লাভ করেন। তিনি "হোয়াইট ব্যানারস" (১৯৩৮) ছবিতে ক্লদ রেইন্সের চরিত্রের গৃহপরিচারিকা ভূমিকায় অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং "জেজেবেল" (১৯৩৮) চলচ্চিত্রে আন্ট বেল চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এরপর মাত্র নয়জন অভিনয়শিল্পী এক বছরে দুটি মনোনয়ন লাভ করেছেন। ১৯৪০ সালে তিনি টর্নটন ওয়াইল্ডারের নাটক অবলম্বনে নির্মিত "আওয়ার টাউন" চলচ্চিত্রে মিসেস গিবস চরিত্রে অভিনয় করেন। ১৯৪৫ সালে তিনি রজার্স ও হ্যামারস্টেইনের সঙ্গীতনাট্য "স্টেট ফেয়ার"-এ মেলিসা ফ্রেক চরিত্রে অভিনয় করেন। তিনি ১৯৬১ সালে "দ্য চিলড্রেন্‌স আওয়ার" চলচ্চিত্রে অভিনয় করে সেরা পার্শ্ব অভিনেত্রী অপর একটি একাডেমি পুরস্কার এবং একটি গোল্ডেন গ্লোব পুরস্কারের মনোনয়ন লাভ করেন। তাকে সর্বশেষ ১৯৬২ সালে "দ্য ডোনা রিড শো" অনুষ্ঠানে দেখা যায়।


title: নিকোল কিডম্যান

text: ১৯৯৫ সালে কিডম্যান এখন পর্যন্ত (২০১৭ সাল) তার অভিনীত সর্বোচ্চ আয়ের চলচ্চিত্র "ব্যাটম্যান ফরেভার"-এ ডঃ চেজ মেরিডিয়ান চরিত্রে অভিনয় করেন। এই সুপারহিরো চলচ্চিত্রে তার বিপরীতে নাম চরিত্রে অভিনয় করেন ভাল কিলমার। একই বছর কিডম্যান গুস ভ্যান স্যান্ট পরিচালিত "টু ডাই ফর" চলচ্চিত্রে সুজান স্টোন মারেত্তো চরিত্রে তার অভিনয় প্রশংসিত হয় এবং তিনি তার প্রথম গোল্ডেন গ্লোব পুরস্কার লাভ করেন। পরের বছর তিনি "দ্য পোট্রেট অব আ লেডি" উপন্যাস অবলম্বনে নির্মিত "একই নামের চলচ্চিত্রে" বারবারা হার্শি, জন মালকোভিচ ও ম্যারি-লুইস পার্কারদের সাথে অভিনয় করেন। ১৯৯৭ সালে জর্জ ক্লুনির বিপরীতে অ্যাকশন-থ্রিলার "দ্য পিসমেকার" চলচ্চিত্রে হোয়াইট হাউজের নিউক্লিয়ার এক্সপার্ট ডঃ জুলিয়া কেলি চরিত্রে অভিনয় করেন। পরের বছর সান্ডা বুলকের সাথে ফ্যান্টাসিধর্মী "প্র্যাকটিক্যাল ম্যাজিক" চলচ্চিত্রে আধুনিক ডাইনী চরিত্রে অভিনয় করেন। একই বছর তিনি ডেভিড হেয়ার নির্দেশিত "দ্য ব্লু রুম" মঞ্চ নাটকে অভিনয় করেন। নাটকটি লন্ডনে প্রদর্শিত হয়।


title: মিশেল ফাইফার

text: ফাইফার টিম বার্টন পরিচালিত সুপারহিরো চলচ্চিত্র "ব্যাটম্যান রিটার্নস" (১৯৯২) চলচ্চিত্রে ক্যাটওম্যান চরিত্রে অভিনয়ের জন্য সমালোচক ও দর্শকদের প্রশংসা অর্জন করেন। তিনি পরবর্তীতে মার্টিন স্কোরসেজির "দি এজ অব ইনোসেন্স" (১৯৯৩), মাইক নিকোল্‌সের "উল্‌ফ" (১৯৯৪), রবার্ট জেমেকিসের "হোয়াট লাইজ বিনিথ" (২০০০) ও পিটার কসমিন্‌স্কির "হোয়াইট ওলিন্ডার" (২০০২) চলচ্চিত্রে শ্রেষ্ঠাংশে কাজ করেন। পাঁচ বছরের অভিনয় বিরতির পর তাকে "হেয়ারস্প্রে" (২০০৭), "চেরি" (২০০৯), ও "ডার্ক শ্যাডোজ" (২০১২) চলচ্চিত্রে দেখা যায়। তিনি এইচবিওর "দ্য উইজার্ড অব লাইজ" (২০১৭) টেলিভিশন চলচ্চিত্রে রুথ ম্যাডফ চরিত্রের জন্য তার প্রথম এমি পুরস্কারের মনোনয়ন লাভ করেন। এছাড়া তিনি ২০১৭ সালের "মাদার" ও "মার্ডার অন দি অরিয়েন্ট এক্সপ্রেস" ছবিতে কাজ করে সমাদৃত হন।


title: অ্যান ব্যাক্সটার

text: ব্যাক্সটার মার্কিন স্থপতি ফ্রাঙ্ক লয়েড রাইটের নাতনী। তিনি মারিয়া অস্পেন্‌স্কায়ার সাথে অভিনয় বিষয়ে পড়াশুনা করেছেন এবং "টোয়েন্টি মিউল টিম" (১৯৪০) দিয়ে চলচ্চিত্রে অভিষেকের পূর্বে কয়েকটি মঞ্চনাটকে অভিনয় করেছেন। তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হন এবং এই স্টুডিও থেকে ধারে আরকেও পিকচার্সের অরসন ওয়েলস পরিচালিত "দ্য ম্যাগনিফিসেন্ট অ্যাম্বারসন্স" (১৯৪২) চলচ্চিত্রে অভিনয় করেন। ১৯৪৬ সালের "দ্য রেজর্‌স এজ" চলচ্চিত্রে সোফি ম্যাকডোনাল্ড চরিত্রে অভিনয় করে তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। ১৯৫১ সালে তিনি "অল অ্যাবাউট ইভ" চলচ্চিত্রের নাম ভূমিকায় তার কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরবর্তীতে তিনি হলিউডের কয়েকটি বিখ্যাত পরিচালকদের পরিচালিত চলচ্চিত্রে অভিনয় করেন, যার মধ্যে রয়েছে অ্যালফ্রেড হিচককের "আই কনফেস" (১৯৫৩), ফ্রিৎস লাংয়ের "দ্য ব্লু গার্ডেনিয়া" (১৯৫৩) এবং সেসিল বি. ডামিলের "দ্য টেন কমান্ডমেন্টস" (১৯৫৬)।


title: ব্যাটম্যান

text: একজন সাংস্কৃতিক প্রতীক হিসেবে ব্যাটম্যান চরিত্রটি রেডিও হতে টেলিভিশন ও ফিল্ম পর্যন্ত নানা মাধ্যমে এবং নানান ধরনের খেলনা ও ভিডিও গেমে এসেছে। এ চরিত্রটি মনোবিদদের নজরেও এসেছে, যাঁদের অনেকেই চরিত্রটির মনস্তত্ব বোঝার চেষ্টা করেছেন। ২০১৫ সালে ব্যাটম্যানকে তাদের "কমিক বইয়ের ইতিহাসের সবচেয়ে বড় ৫০ সুপারহিরো" তালিকায় এক নম্বরে স্থান দিয়েছে এবং ব্যাটম্যান -এর "সর্বকালের সেরা কমিক বইয়ের সুপারহিরো" তালিকায় প্রথম হয়েছে। ২০১১ সালে ব্যাটম্যান আইজিএন-এর "সর্বকালের সেরা ১০০ কমিক বুক হিরো" তালিকায় দ্বিতীয় স্থান পেয়েছে। , , , , ও প্রমুখ বিভিন্ন অ্যানিমেটেড অ্যাডাপশনে চরিত্রটির কণ্ঠ দিয়েছেন। টেলিভিশন ও ফিল্মে ব্যাটম্যান চরিত্রে অভিনয় করেছেন , , , , , , ক্রিশ্চিয়ান বেল এবং বেন অ্যাফ্লেক।


title: ব্যাটম্যান

text: ব্যাটম্যান চরিত্রটি কমিক বই ছাড়াও বিভিন্ন মাধ্যমে উপস্থিত হয়েছে, যার মধ্যে আছে পত্রিকার , বই, রেডিও নাটক, টেলিভিশন, এবং বেশ কয়েকটি । ব্যাটম্যানের প্রথম অ্যাডাপ্টেশন ছিল একটি দৈনিক পত্রিকার কমিক স্ট্রিপ যা প্রথম প্রকাশিত হয় ১৯৪৩ সালের ২৫ অক্টোবর। একই বছরে চরিত্রটি ১৫ অধ্যায়ের ""-এ উপস্থিত হয়। এ সিরিয়ালটির মাধ্যমে পর্দায় ব্যাটম্যানকে রূপদান করা প্রথম অভিনেতা হন। ব্যাটম্যানের নিজের কোনও রেডিও সিরিজ না থাকলেও ১৯৪৫ সাল থেকে তিনি অতিথি হিসেবে ""-এ উপস্থিত হয়েছেন। তিনি সেসব সময়ে থাকতেন যখন সুপারম্যানের কণ্ঠদাতা ের বিশ্রাম প্রয়োজন হত। ১৯৪৯ সালে "" নামে দ্বিতীয় আরেকটি সিরিয়াল ছবি মুক্তি পায়, যেখানে ব্যাটম্যানের চরিত্রে অভিনয় করেন । চল্লিশের দশকে বিভিন্ন মাধ্যমে ব্যাটম্যানের এসব উপস্থিতি কমিক পড়েননি এমন অসংখ্য মানুষের কাছে ব্যাটম্যানকে জনপ্রিয় করে তোলে।


title: জিনতত্ত্ব

text:
ক্রোমোসোমের দুটি নির্দিষ্ট বিন্দুর মধ্যে ক্রোমোসোমাল ক্রসওভার ঘটার সম্ভাবনা তাদের মধ্যে (বিন্দু দুটির) দূরত্বের ওপর নির্ভর করে।
কোন একটি বড় দূরত্বের জন্যে ক্রসওভারের সম্ভাবনা এত বেশি থাকে যে জিনের উত্তরাধিকার কার্যকরবভাবে সম্পর্কহীন থাকে। যেসন জিন কাছাকাছি থাকে, যদিও ক্রসওভারের স্বল্প সম্ভাবনা এটা নির্দেশ করে যে জিনগুলো জিনেটিক লিংকেজ প্রদর্শন করে - দুটি জিনের অ্যালিল একসাথে উত্তরসূরিতে যেতে চায়। এক গুচ্ছ জিনের জন্যে লিংকেজের পরিমাণ একত্রিত হয়ে রৈখিক লিংকেজ ম্যাপ সৃষ্টি করে যা কোন ক্রোমোসোমে জিনের বিন্যাসের একটি প্রাথমিক ধারণা প্রদান করে।


title: নিপাহ ভাইরাস সংক্রমণ

text: রোগের উপসর্গ সংক্রমণের ৩—১৪ দিনের মধ্যে হয়ে থাকে। প্রাথমিকভাবে জ্বর, মাথাব্যথা, পেশীতে ব্যথা, বমি, গলা ব্যথা বা ইনফ্লুয়েঞ্জার মতো উপসর্গ দেখা যায়। মাথা ঘোরা, তৃষ্ণা, বেঁহুশ হয়ে যাওয়া, অসংলগ্ন প্রলাপ এবং মস্তিষ্কের তীব্র সংক্ৰমণ জনিত স্নায়বিক লক্ষণ লক্ষ্য করা যেতে পারে। কিছু লোক নিউমোনিয়া, তীব্র বুক যন্ত্রণা সহ তীব্র শ্বাসকষ্টের সম্মুখীন হতে পারেন। শ্বাসকষ্টবিহীন রুগী অপেক্ষা যে সমস্ত রুগীর শ্বাসকষ্ট উপস্থিত হয়, তাঁদের দ্বারা বেশিমাত্রায় এই রোগ ছড়িয়ে পরার সম্ভাবনা থাকে। ২৪-৪৮ ঘণ্টার মধ্যে রুগী অচেতনাবস্থায় চলে যেতে পারেন। অল্পসংখ্যক মানুষ যারা প্রাথমিকভাবে ভালো হয়ে উঠলেও পরবর্তীকালে মস্তিষ্কের সংক্রমণে ভুগতে পারেন। মৃত্যুর হার ৪০% থেকে ৭৫% পর্যন্ত হতে পারে।


title: অ্যানাফিল্যাক্সিস

text: অ্যানাফিল্যাক্সিস সাধারণত কয়েক মিনিট বা ঘণ্টার ব্যবধানে বিভিন্ন উপসর্গ সৃষ্টি করে। রোগের কারণ যদি কোন পদার্থ হয়ে থাকে যা সরাসরি রক্তধারায় (শিরাভ্যন্তরীণভাবে) শরীরে প্রবেশ করে, তবে লক্ষণগুলি গড়ে ৫ থেকে ৩০ মিনিটের মধ্যে প্রদর্শিত হয় । ব্যক্তির আহার করা কোন খাদ্য রোগের কারণ হলে সেক্ষেত্রে গড়ে ২ ঘণ্টা সময় লাগে। যেসব স্থান সাধারণত সবচেয়ে বেশি ক্ষতিগ্রস্ত হয় সেগুলো হল: ত্বক (৪০-৯০%), ফুসফুস এবং শ্বাসপথ (৭০%), পাকস্থলী এবং অন্ত্র (৩০-৪৫%), হৃৎপিন্ড এবং রক্তবাহী নালী (১০-৪৫%), এবং কেন্দ্রীয় স্নায়ুতন্ত্র (১০-১৫%)। সাধারণত এই প্রণালীগুলির দুই অথবা ততোধিক জড়িত থাকে।


title: মাদকাসক্তি

text: প্রকৃতপক্ষে দেখা যাচ্ছে, মাদকাসক্ত ব্যক্তি আসলে একটা সময়ে আর আনন্দের জন্য নেশা নিচ্ছে না। এটা তার অভ্যাসে পরিণত হয় এবং এটা থেকে একসময় বের হয়ে আসা অসম্ভব হয়ে পড়ে। প্রথম পর্যায়ে মাদক মানুষকে এমন একটি আনন্দ দেয় যার কাছে মজাদার জিনিসগুলো যেমন খাদ্য , পানীয় এবং যোন মিলনের আনন্দের মত আনন্দের জিনিসগুলো ম্লান হয়ে পড়ে। কারণ এই ছোট ছোট আনন্দগুলো মানুষ একই নিওরোট্রান্সমিটার অর্থাৎ ডোপামিন এর মাধ্যমে পেয়ে থাকে। মাদকের আনন্দের সাথে পাল্লা দিয়ে এই আনন্দগুলো কার্যকারিতা হারিয়ে ফেলে এবং মাদকই হয়ে পড়ে মাদকাসক্ত ব্যক্তির একমাত্র চিন্তা চেতনা।


title: কনকরডেন্স (জিনতত্ত্ব)

text: যেহেতু অভিন্ন যমজ দেখতে একই রকম হয়, তাই এদের একজনের দ্বারা বাহিত জিনগত নকশা (genetic pattern) আরেকজনের দ্বারা বাহিত হবার সম্ভাবনা অনেক বেশি থাকে। যদি একটি যমজে চিহ্নিত কোন বৈশিষ্ট্য কোন নির্দিষ্ট জিনের কারণে তৈরি হয়, তাহলে যমজের আরেক সদস্যের মধ্যে সেই বৈশিষ্ট্যটি উপস্থিত থাকার সম্ভাবনা অনেক বেশি। এভাবে, কোন নির্দিষ্ট বৈশিষ্ট্যের ক্ষেত্রে কনকরডেন্স হার নির্দেশ করে, তার ঠিক কি পরিমাণ বৈশিষ্ট্য জিনগত।


title: ফাইব্রোমায়ালজিয়া

text: গবেষকদের মতে, কিছু জিনের মিউটেশনের কারণে এই রোগটি হয়ে থাকে। যদিও কোন কোন জিন এজন্য দায়ী, তা এখনো সুনির্দিষ্টভাবে নির্ণয় করা সম্ভব হয়নি। ধারণা করা হয়, এই জিনগুলো শরীরের সেরাটোনিন, ডোপামিন এবং ক্যাটেচোলামিন নিয়ন্ত্রণ ব্যবস্থার সাথে জড়িত। যদি কারো পরিবারের কোনো রক্ত সম্পর্কীয় অাত্মীয়ের অাগে থেকে রোগটি থেকে থাকে, তাহলে তার ফাইব্রোমায়ালজিয়ায় অাক্রান্ত হওয়ার অাশংকা বেড়ে যায়। এজন্য দায়ী জিনগুলো ইরিটেবল বাওয়েল সিনড্রোম এবং বিষণ্নতা রোগের সাথে সম্পর্কিত থাকায়, তা রোগ নির্ণয়কে অারো জটিল করে তোলে।


title: জরায়ু বিদারণ

text: গর্ভাবস্থায় জরায়ু বিদারণ হলে অ্যাবডোমিনাল প্রেগন্যান্সি র সম্ভাবনা থাকে। এটিতে অ্যাবডোমিনাল প্রেগন্যান্সি দ্বারা শিশুর জন্ম সবচেয়ে বেশি সংখ্যায় ঘটে।আগের কোন সিজারিয়ান সেকশন থেকে জরায়ুতে ক্ষত সবচেয়ে সাধারণ ঝুঁকির কারণ। এক পর্যালোচনায় দেখা গেছে ৫২% মহিলার সিজারিয়ান ক্ষত ছিল। অন্য কিছু জরায়ুর আস্ত্রোপচার যেগুলিতে পুরো ভেতর পর্যন্ত কাটতে হয় (যেমন মায়োমেকটমি), অস্বাভাবিক প্রসববেদনা, অক্সিটোসিন দিয়ে প্রসব ব্যাথা বৃদ্ধি অথবা প্রস্টাগ্ল্যান্ডিনস, এবং উচ্চমাত্রায় প্যারিটি জরায়ু বিদারণের মঞ্চ তৈরী করেই রাখে। ২০০৬ সালে, প্রথম গর্ভধারনে জরায়ু বিদারণের একটি অত্যন্ত বিরল ঘটনা ঘটেছিল যেখানে ঝুঁকির কোন কারণ ছিলনা।


title: অ্যানাফিল্যাক্সিস

text: কারণ জানা থাকলে আর দ্রুত চিকিৎসা করা হলে ব্যক্তির সুস্থ হবার ভাল সম্ভাবনা থাকে। এমনকি কারণ অজানা হলেও, প্রতিক্রিয়া বন্ধ করার ওষুধ পাওয়া গেলে সাধারণতঃ সুস্থ হবার ভাল সম্ভাবনা থাকে। যদি মৃত্যু হয়, তবে তা হয় শ্বাসকষ্ট (সাধারণতঃ শ্বাসনালী বন্ধ হয়ে) নয়তো হৃৎ ও হৃৎ-নালীর সমস্যা বা কার্ডিওভাস্কুলার (আঘাত) কারণে। Anaphylaxis causes death in 0.7–20% of cases. কিছু মৃত্যুর ঘটনা ঘটে কয়েক মিনিটে। যে সব অ্যানাফিল্যাক্সিস আক্রান্ত ব্যক্তি ব্যায়াম করে তাঁদের ক্ষেত্রে সাধারণতঃ ফলাফল ভাল হয়, বয়স বাড়লে কম ক্ষেত্রে গুরুতর ঘটনার সম্মুখীন হতে হয়।


title: স্বাস্থ্যের উপর তামাকের প্রভাব

text: রাসায়নিক ও অতেজস্ক্রিয় কার্সিনোজেনের পাশাপাশি তামাকে কিছু তেজস্ক্রিয় পদার্থ থাকে যা ক্যান্সারের জন্য দায়ী। উদাহরণস্বরূপ বলা যায় সীসা-২১০(Pb) ও পলোনিয়াম-২১০(Po) দুটি আইসোটোপ সিগারেট ধোঁয়াতে বিদ্যমান। সিগারেটে পলোনিয়াম-২১০ এর পরিমান হলো ০.০২৬৩-০.০৩৬ pCi (০.৯৭–১.৩৩mBq), ন্যাশনাল সেন্টার ফর অ্যাটমস্ফেরিক রিসার্চ(NCAR)  এর এক গবেষণায় দেখা যায় তেজস্ক্রিয় পদার্থগুলো ব্রংকিয়াল শাখার হটস্পটে জমা হয় যেখানে তামাকে অবস্থিত আলকাতরা জমা হয়। আলকাতরা সহজে দ্রবীভূত না হওয়ার কারণে তেজস্ক্রিয় যৌগসমূহের প্রাকৃতিকভাবে পরিষ্কার হওয়ার পূর্বে তেজস্ক্রিয় ক্ষয় হওয়ার জন্য পর্যাপ্ত সময় থাকে। ঘরের ভিতরে এইগুলো পরোক্ষভাবে অধূমপায়ীদের ক্ষতি করতে পারে। আরেকটি লক্ষণীয় ব্যাপার হলো সিগারেটে টান  দেওয়ার চেয়ে বরং স্বাভাবিক নিঃশ্বাসের মাধ্যমে এর ধোঁয়া ফুসফুসে গেলে ক্ষতি বেশি হয় কারণ স্বাভাবিক নিঃশ্বাসে যত গভীরভাবে বাতাস টেনে নেয়া হয় সিগারেট খাওয়ার সময় এত গভীরভাবে নিঃশ্বাস নেওয়া হয় না, ফলে স্বাভাবিক নিঃশ্বাসে ক্ষতিকর পদার্থ ফুসফুসের গভীর পর্যন্ত যেতে পারে এবং বেশি ক্ষতি করতে পারে। এইজন্য প্রত্যক্ষ ধূমপায়ীর তুলনায় পরোক্ষ ধূমপায়ীর ক্ষতি বেশি হয়। গবেষণায় আরো দেখা যায় যারা ফুসফুস ক্যান্সারে আক্রান্ত হয় তাদের ক্ষেত্রে তেজস্ক্রিয়তার মাত্রা প্রায় ৮০-১০০ rads হয়।


title: প্রাকৃতিক নির্বাচন

text:
কিছু কিছু পরিব্যক্তি তথাকথিত নিয়ামক জিনে ঘটে থাকে। এসব জিনে যেকোন পরিবর্তন ফেনোটাইপের উপর বড় ধরণের প্রভাব ফেলবে, কারণ এই জিনগুলো আরও অনেক জিনের কার্যক্রম নিয়ন্ত্রণ করে। নিয়ামক জিনের বেশিরভাগ(তবে সব নয়) পরিব্যক্তির ফলে ভ্রুণকোষটি বেঁচে থাকতে অক্ষম হয়। তবে অমারাত্মক পরিব্যক্তি মানুষের HOX জিনগুলোতে পরিলক্ষিত হয়, যার ফলে পাঁজর অথবা আঙ্গুলের সংখ্যা সাধারণের চেয়ে বেশি হয়। ওরকম কোন পরিব্যক্তি যোগ্যতা বৃদ্ধি করলে প্রাকৃতিক নির্বাচনের কারণে ওই অনন্য বৈশিষ্ট্যটি জনসংখ্যায় বৃদ্ধি পাবে।
বিদ্যমান বৈশিষ্ট্যগুলো অপরিবর্তনীয় নয়; এক পরিবেশে কোন বৈশিষ্ট্যের যোগ্যতা বেশি হলে অন্য পরিবেশে তা কমও হতে পারে। ওই বৈশিষ্ট্যের পক্ষে নির্বাচনী চাপের অনুপস্থিতিতে ধীরে ধীরে ওটি পরিবর্তিত হতে পারে কিংবা হ্রাস পেতে পারে, পরবর্তীতে ওটি প্রাণীর দেহে বিলুপ্তপ্রায় অবস্থায়ও থাকতে পারে। একে বিবর্তনীয় বোঝা বলে। কিছু কিছু ক্ষেত্রে এসব বিলুপ্তপ্রায় অঙ্গাদি সীমিতভাবে কাজ করতে পারে, কিংবা অন্য কোন উপকারী বৈশিষ্ট্যের সাথে একসাথে বিবর্তিত হয়ে ভিন্ন কোন কাজ করতে পারে, যাকে বলে প্রাকঅভিযোজন(preadaptation)। বিলুপ্তপ্রায় অঙ্গের একটি বিখ্যাত উদাহরণ হল blind mole rat এর চোখ, যা এখন দর্শনকাজে ব্যবহৃত না হলেও প্রাণীটিকে আলো ও অন্ধকারের পরিবর্তন বুঝতে সাহায্য করে।


title: হিনা খান

text: হিনা খান (জন্ম: ২ অক্টোবর ১৯৮৭) হচ্ছেন একজন ভারতীয় টেলিভিশন অভিনেত্রী। তিনি স্টার প্লাসে প্রচারিত জনপ্রিয় ধারাবাহিক ইয়ে রিশতা কেয়া কেহলাতা হ্যায়ে অক্ষরা চরিত্রে অভিনয় করেছেন। এর জন্য তিনি ভারতীয় টেলিভিশন এ্যাকাডেমি পুরস্কার ও দাদাসাহেব ফালকে পুরস্কারসহ আরও প্রায় ১৮টির মত পুরস্কার জয়লাভ করেছেন। তিনি ইস্টার্ন আই দ্বারা প্রকাশিত শীর্ষ ৫০ আবেদনময়ী এশিয়ান নারী তালিকাতে ৪ বার উপস্থিত হয়েছেন। হিনা খান টেলিভিশনের সর্বোচ্চ উপার্জনকারী অভিনেত্রী। তিনি ২০১৭ সালে কালারসে প্রচারিত জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে উপস্থিত হয়েছেন, যেখানে তিনি ২য় স্থান অধিকার করেন।


title: প্রিয়া রায়না

text: প্রিয়া রায়না হচ্ছেন একজন ভারতীয় টেলিভিশন অভিনেত্রী, রেডিও জকি, কৌতুক অভিনেত্রী, উপস্থাপক এবং কণ্ঠ অভিনেত্রী। তিনি সনি টিভিতে প্রচারিত কমেডি সার্কাস কা নেয়া দৌরে অংশগ্রহণের মাধ্যমে অধিক পরিচিতি লাভ করেন। তিনি এবং তার সাথে অন্যান্য কমেডি অভিনেতারা জম্মু বিশ্ববিদ্যালয়ের একটি কমেডি অনুষ্ঠানে বিচারকের দায়িত্ব পালন করেছেন। তিনি বিগ এফএমের একজন রেডিও জকি হিসেবে তার কর্মজীবন শুরু করেন, এরপর তিনি কালারস-এ প্রচারিত ইন্ডিয়া'স গট ট্যালেন্ট-এ অংশগ্রহণ করেন।


title: কাইলি জেনার

text:
কাইলি ক্রিস্টেন জেনার (জন্ম আগষ্ট ১০, ১৯৯৭) একজন মার্কিন রেয়ালেটি টেলিভিশন ব্যক্তিত্ব, মডেল, অভিনেত্রী, উদ্যোক্তা, সামাজিক ব্যক্তিত্ব এবং সামাজিক গণমাধ্যম ব্যক্তিত্ব। তিনি ৯ বছর বয়স থেকেই ই! টেলিভিশন চ্যানেলের রেয়ালেটি টেলিভিশন সিরিজ "কিপিং আপ উইথ দ্য কার্দাশিয়ান্স" এর একজন অভিনয় শিল্পী হিসেবে সবার নিকট পরিচিত, তার নিজেস্ব ব্রান্ডের প্রসাধনী সামগ্রী এবং তার সামাজিক গণমাধ্যমে তার অতিশয় উপস্থিতি জন্য তিনি বহুল পরিচিত।
২০১২ সালে, তিনি পোশাকের ব্রান্ড পেকসান এবং তার পাশাপাশি তার বোন কেনদ্রাল কে সাথে নিয়ে একটি ভিন্ন মাত্রার বস্ত্রের ব্রান্ড তৈরী করেন, যেটির নাম দেওয়া হয় "কেনদ্রাল এবং কাইলি"। ২০১৫ সালে কাইলি তার নিজেস্ব ব্রান্ডের প্রসাধনী ব্যান্ড "কাইলি কসমেটিক্স" শুরু করেন, ঐ অ্যাপটি আইটিউন্স অ্যাপ স্টোরে ১ম স্থানে উঠে আসে।


title: কিরা কোসারিন

text: কিরা নিকোল কোসারিয়ান (জন্ম অক্টোবর ৭, ১৯৯৭) হলেন একজন একজন মার্কিন অভিনেত্রী। তিনি জনপ্রিয় মার্কিন টেলিভিশন চ্যানেল নিকেলোডিয়ন-এ প্রচারিত হাস্যরস দৃশ্যকাব্যের ধারাবাহিক "দ্য থান্ডারম্যানস"-এ তার চরিত্র "ফোয়েবে থান্ডারম্যান" হিসেবে অভিনয় করার জন্য পরিচিত।


title: অভনীত কর

text: অভনীত কর হলেন ভারতীয় টেলিভিশন ও সিনেমা অভিনেত্রী এবং নৃত্যশিল্পী। কর অক্টোবর ২০০১ সালে জলন্ধর, পাঞ্জাব (অঞ্চল), ভারতে জন্ম গ্রহন করেন। "ডান্স ইন্ডিয়া ডান্স" এর প্রতিযোগী হিসেবে কর তার জীবন শুরু করে। সে আরো একটি নাচের অনুষ্ঠানে অংশ নেয় যার নাম "ডান্স কে সুপারস্টার"। কর অভিনয়ে অভিষেক করে " মেরি মা" ধারাবাহিকে ঝিলমিল হিসেবে অভিনয়ের মাধ্যমে। তারপর সে একটি কৌতুক ধারাবাহিক "তেড়ে হে মেরে হে" এর অংশ ছিল। জুন ২০১২ তে, সে "ঝালাক দিখলা জা" এর পঞ্চম আসরে অংশ নেয়। কর তার সিনেমা জীবন শুরু করে ২০১৪সালে "মারদানি" সিনেমায় মীরা এর ভূমিকায়। তারপর সে "হামারি সিস্টার দিদি" তে খুশির ভূমিকা পালন করে।


title: ঋতা দত্ত চক্রবর্তী

text: ঋতা দত্ত চক্রবর্তী একজন ভারতীয় বাঙালি চলচ্চিত্র অভিনেত্রী ৷ রূপালী পর্দায় নানা ছায়াছবিতে ও টেলিভিসান ধারাবাহিকে নায়িকা ও অন্য চরিত্রে অভিনয় করেছেন ৷ বানিজ্যিক ও শিল্পকলা দুই শৈলীর ছায়াছবিতে সাবলীল তার অভিনয় ও চিরযৌবনবতী মুখ দর্শকমহলে তাকে জনপ্রিয় করেছে ৷ শৈশব কেটেছে উত্তরবঙ্গের বালুরঘাট শহরে ৷ কৈশোরে অভিনয়ে হাতেখড়ি কলকাতার থিয়েটার জগতের অন্যতম অভিনেত্রী তৃপ্তি মিত্রের কাছে ৷ ভারতের বিখ্যাত অভিনয় শিক্ষা প্রতিষ্ঠান ন্যাসানাল স্কুল অফ ড্রামা'র স্কলারশিপ অর্জন করেন ৷ তবে পরবর্তীকালে সেখানে যোগদান না করে তৃপ্তি মিত্রের কাছে অভিনয় শিক্ষা শুরু করেন ৷ এছাড়া জগন্নাথ বসুর কাছে কন্ঠ অভিনয় শিক্ষা করেন ৷ কলকাতার আকাশবানীর নানা জনপ্রিয় শ্রুতি নাটকে তিনি নায়িকার কন্ঠ দিয়েছেন ৷ তাঁর অভিনীত নানা ছায়াছবির মধ্যে শিল্পী, রানু, হাউসফুল, জীবন সাথী, ক্রিমিনাল, শীতকাল কবে আসবে ও সুপর্ণা অন্যতম ৷


title: কারিশমা শর্মা

text: কারিশমা শর্মা (জন্ম: ২২ ডিসেম্বর ১৯৯৩) হচ্ছেন একজন ভারতীয় টেলিভিশন অভিনেত্রী, যিনি বেশ কয়েকটি হিন্দি টেলিভিশন ধারাবাহিকে এবং কিছু কাব্যগ্রন্থ টেলিভিশন ধারাবাহিকের পর্বে অভিনয় করেছেন। তিনি পবিত্র রিশতা, পেয়ার তুনে কেয়া কিয়া, (সুহীনা চরিত্রে) ইয়ে হ্যায় মোহাব্বতে, লাভ বাই চান্স, আহট (৬ষ্ঠ আসর), এবং র মতো ধারাবাহিকে অভিনয় করেছেন। তিনি লাইফ সাহি হ্যায় নামে একটি ওয়েব সিরিজে একজন দাসীর চরিত্রে অভিনয় করেছেন। সম্প্রতি তিনি এএলটি বালাজিতে প্রচারিত ওয়েব সিরিজ রাগিণীর চরিত্রে অভিনয় করেছেন।


title: সোনালিকা জোশী

text: সোনালিকা জোশী (); (জন্মঃ ৩১ ডিসেম্বর ১৯৬৯) হলেন একজন ভারতীয় টেলিভিশন অভিনেত্রী। তিনি ভারতের বেসরকারী টেলিভিশন চ্যানেল সাব টিভির দীর্ঘদিন ধরে চলমান টেলিভিশন ধারাবাহিক "তারক মেহতা কা উল্টা চশমায়" মাধবী চরিত্রে অভিনয়ের সুবাদে সুপরিচিত একজন অভিনেত্রী।


title: রাজেশ খান্না

text: রাজেশ খান্না (; জন্ম: ২৯ ডিসেম্বর ১৯৪২ - মৃত্যু: ১৮ জুলাই ২০১২) ভারতীয় চলচ্চিত্র জগতের অন্যতম ব্যক্তিত্ব তথা উজ্জ্বল নক্ষত্রবিশেষ। অভিনয়ের পাশাপাশি চলচ্চিত্র নির্মাতা ও রাজনীতিবিদ ছিলেন। তাঁকে "প্রথম-শ্রেণীর চিত্রতারকা" বা "ফার্স্ট সুপারস্টার" নামে আখ্যায়িত করা হয়। এছাড়াও, ভারতীয় চলচ্চিত্র জগতের "প্রকৃত সুপারস্টার" হিসেবেও পরিচিত ছিলেন তিনি। পরপর ১৫টি সফল চলচ্চিত্রে অভিনয় করে তিনি এ সকল উপাধি লাভ করেন, যা অদ্যাবধি বহাল তবিয়তে টিকে রয়েছে। বিখ্যাত চলচ্চিত্র পরিচালক শক্তি সামন্তের আরাধনা চলচ্চিত্রে সহজাত অভিনয় করে তিনি বলিউড জগতে অত্যন্ত জনপ্রিয়তা লাভ করেন। এছাড়াও, তাঁর উল্লেখযোগ্য চলচ্চিত্রের মধ্যে রয়েছে - আনন্দ, কাটি পতঙ্গ, সফর, সাচা ঝুটা, রাজা রাণী, বাওয়ারর্চি, অমর প্রেম প্রমূখ।


title: সাহারা (অভিনেত্রী)

text:
বাংলাদেশের চলচ্চিত্র জগতের অন্যতম
জনপ্রিয় অভিনেত্রী সাহারা ২০০৪ সালে শুরু করেন অভিনয় জীবন। তবে শুরুটা মসৃণ হয়নি। "রুখে দাড়াও" তেমন চলেনি, কিন্তু সাহারা নজর কারতে সক্ষম হন। যদিও তার অতিরিক্ত সাবধানী পোশাকের কারণে সমালোচিত হন। দ্বিতীয় চলচ্চিত্রে আর একি ভুল করেননি সাহারা। "ভাড়াটে খুনি"তে নিজেকে উপস্থাপন করেন অনেক সাহসী ও আকর্ষণীয় করে। তবে শুধু সংক্ষিপ্ত পোশাক পরে শরীর প্রদর্শন নয়, অভিনয় প্রতিভাতেও সাহারার ছিলেন দুর্দান্ত। যার ফলাফল নতুন নতুন চলচিত্র হাতে পান সাহারা।


title: ডানকান হল্ডেন

text: ফ্রেডরিক ডানকান মাইকেল হল্ডেন এফআরএস (; জন্ম: ১৪ সেপ্টেম্বর, ১৯৫১) লন্ডনে জন্মগ্রহণকারী ব্রিটিশ পদার্থবিজ্ঞানী। তিনি যুক্তরাষ্ট্রের প্রিন্সটন বিশ্ববিদ্যালয়ের পদার্থবিজ্ঞান বিভাগের পদার্থবিজ্ঞান ইউজেন হিগিন্স অধ্যাপক এবং পেরিমিটার ইনস্টিটিউট ফর থিওরিটিকাল ফিজিক্সের বিশেষ ভিজিটিং রিসার্চ চেয়ার। ২০১৬ সালে তিনি ডেভিড জে. থলেস এবং জন মাইকেল কোস্টারলিৎজের সাথে যৌথভাবে পদার্থবিজ্ঞানে নোবেল পুরস্কার লাভ করেন।


title: ডানকান হল্ডেন

text: তিনি লন্ডনের সেন্ট পল’স স্কুল এবং কেমব্রিজের ক্রাইস্ট’স কলেজে লেখাপড়া করেছেন। কন্ডেন্সড মেটার ফিজিক্সে মৌলিক অবদানের জন্য তিনি পরিচিত। এর মধ্যে রয়েছে লুটিনগার লিকুইড তত্ব, একমাত্রিক স্পিন মডেল তত্ত্ব, ফ্রেকশনাল কোয়ান্টাম হল এফেক্ট তত্ত্ব ইত্যাদি। তার লাভ করা পুরস্কারের মধ্যে রয়েছে রয়েল সোসাইটির ফেলোশিপ, আমেরিকান একাডেমি অব আর্টস এন্ড সায়েন্সের ফেলোশিপ, আমেরিকান ফিজিকাল সোসাইটির ফেলোশিপ, যুক্তরাজ্যের ইনস্টিটিউট অব ফিজিক্সের ফেলোশিপ, আমেরিকান এসোসিয়েশন ফর দি এডভান্সমেন্ট অব সায়েন্সের ফেলোশিপ। তিনি ১৯৯৩ সালে আমেরিকান ফিজিকাল সোসাইটির অলিভার ই. বাকলি পুরস্কার পান। ১৯৮৪-৮৮ সালে তিনি আলফ্রেড প. স্লোয়ান ফাউন্ডেশনের ফেলো ছিলেন। ২০০৮ সালে তিনি লরেন্টজ চেয়ার হন। ২০১২ সালে তিনি ডিরাক পদক লাভ করেন। ২০১৬ সালে তিনি পদার্থবিজ্ঞানে নোবেল পুরস্কার লাভ করেন।


title: রবার্ট ডি নিরো

text: প্রতিভাবান পরিচালক মার্টিন স্করসির সাথে তাঁর দীর্ঘদিনের বিভিন্ন কাজের মাধ্যমে ১৯৮০ সালে নির্মিত রেজিং বুল সিনেমায় জ্যাক লামোটা নামক চরিত্র রূপায়নের জন্য সেরা অভিনেতা হিসেবে একাডেমি পুরস্কার পান। তিনি স্করসেসের পরিচালিত মনোস্তাত্ত্বিক রোমাঞ্চ কাহিনিভিত্তিক সিনেমা ট্যাক্সি ড্রাইভার (১৯৭৬) এবং কেপ ফিয়ার (১৯৯১) সিনেমায় অভিনয়ের সুবাদে একাডেমি পুরষ্কারের জন্য মনোনয়ণ পেয়েছিলেন। একাডেমি পুরষ্কারের জন্য তাকে আরো মনোনয়ন দেয়া হয় মাইকেল কিমিনো'র ভিয়েতনাম যুদ্ধ সম্পর্কিত সিনেমা দ্য ডিয়ার হান্টার (১৯৭৮), পেনি মার্শাল পরিচালিত অ্যায়োকেনিং (১৯৯০) এবং ডেভিড ও'রাসেলের রোমান্টিক কৌতুক-নাট্য সিলভার লাইনিংস প্লেবুক (২০১২) সিনেমার জন্য। গুডফেলাস (১৯৯০) নামক চলচ্চিত্রে জিমি কনওয়ে চরিত্রটি রূপায়নের জন্য ১৯৯০ সালে বাফটা পুরষ্কারের জন্য মনোনয়ন লাভ করেন। তিনি গোল্ডেন গ্লোব পুরষ্কার সেরা অভিনেতা - মোশন পিকচার মিউজিক্যাল বা কৌতুক বিষয়ে চারবার মনোনয়ন লাভ করেন মিউজিক্যাল নাট্য নিউ ইয়র্ক, নিউ ইয়র্ক (১৯৭৭), গ্যাংষ্টার কৌতুক এ্যানালাইজ দিস (১৯৯৯), মিডনাইট রান (১৯৮৮) এবং মিট দ্য পেরেন্টস (২০০০) সিনেমার জন্য। তিনি একই সাথে সিনেমা পরিচালনা ও অভিনয় করেছেন যেমন অপরাধমূলক নাট্য এ ব্রংস টেল (১৯৯৩) এবং গুপ্তচর বিষয়ক সিনেমা দ্য গুড শেপার্ড (২০০৬)। ডি নিরো ২০০৩ সালে এএফআই আজীবন সম্মাননা পুরষ্কার লাভ করেন এবং গোল্ডেন গ্লোব সিসিল বি. ডিমিলি পুরষ্কার লাভ করেন ২০১০ সালে।


title: ডেবরা কার

text: ১৯৯৪ সালে "নিখুঁত লাবণ্য ও সৌন্দর্য ও নিবেদিত প্রাণ অভিনেত্রী, যার চলচ্চিত্র কর্মজীবন সবসময় পরিপূর্ণ, নিয়মানুবর্তি ও মার্জিত ছিল" উল্লেখ করে তাঁকে একাডেমি সম্মানসূচক পুরস্কার প্রদান করা হয়। তাঁর অভিনীত উল্লেখযোগ্য চলচ্চিত্রসমূহ হল "কু ভাদিস" (১৯৫১), "ফ্রম হিয়ার টু ইটার্নিটি" (১৯৫৩), "অ্যান অ্যফেয়ার টু রিমেম্বার" (১৯৫৭), "হেভেন নোস, মিস্টার অ্যালিসন" (১৯৫৭), "দি ইনোসেন্টস" (১৯৬১), "ব্ল্যাক নার্সিসাস" (১৯৪৭), "কিং সলোমন্‌স মাইন্স" (১৯৫০), "দ্য লাইফ অ্যান্ড ডেথ অব কর্নেল ব্লিম্প" (১৯৪৩), "দ্য সানডোহার্স" (১৯৬০) এবং "সেপারেট টেবলস্" (১৯৫৮)।


title: এলিয়ানর ক্যাটন

text: ৮৩২ পৃষ্ঠায় রচিত "দ্য লুমিনারিজ" বুকার পুরস্কারের ৪৫ বছরের ইতিহাসে সর্ববৃহৎ সাহিত্য-কর্ম হিসেবে পুরস্কার জয় করে। বিচারকমণ্ডলীর সভাপতি রবার্ট ম্যাকফারল্যান মন্তব্য করেন যে, "এ সাহিত্য-কর্মটি অতিশয় উজ্জ্বল কর্ম হিসেবে বিবেচিত। এটি প্রকৃতই দীপ্তময় কর্ম। এটি ব্যাপক এবং কোনরূপ বিচ্ছিন্ন ঘটনা নয়।" ১৫ অক্টোবর, ২০১৩ তারিখে লন্ডনের গিল্ডহলে ডাচেস অব কর্নওয়ালের কাছ থেকে এলিয়ানর ক্যাটন পুরস্কার গ্রহণ করবেন।


title: রজনীকান্ত

text: রজনীকান্ত তার অভিনীত অনেক সিনেমার জন্য অসংখ্য পুরস্কার অর্জন করেন, বিশেষভাবে তামিল সিনেমার জন্যে। তিনি প্রথম “ফিল্মফেয়ার সেরা তামিল অভিনেতা পুরস্কার” অর্জন করেন ১৯৮৪ সালে “নাল্লাভানুকু নাল্লাভান” সিনেমার জন্যে। পরে তিনি তিনি ফিল্মফেয়ার পুরস্কারের জন্য মনোনীত হন তার “শিবাজী” (২০০৭) এবং “এন্থিরান” (২০১০) সিনেমার জন্যে। ২০১৪ সাল পর্যন্ত, রজনীকান্ত তার বিভিন্ন সিনেমার জন্য ছয়টি “তামিল স্টেট চলচ্চিত্র পুরস্কার” অর্জন করেন। তিনি “সিনেমা এক্সপ্রেস” এবং “ফিল্মফ্যান এসোশিয়েশন” থেকে চলচ্চিত্রে পর্দার সামনে অভিনত ও কাহিনীকার এবং প্রযোজনা কাজের জন্যে অসংখ্য পুরস্কার অর্জন করেন।


title: রবার্ট ডাউনি জুনিয়র

text: ডাউনিকে শার্লক হোমস চরিত্রে অভিনয়ের জন্য হলিউড ফরেন প্রেস অ্যাসোসিয়েশন থেকে মোশন পিকচার মিউজিকাল বা কমেডির মধ্যে শ্রেষ্ঠ অভিনেতার জন্য তাকে গোল্ডেন গ্লোব পুরস্কার দেওয়া হয়। ডাউনি তার গ্রহণযোগ্যতার কথাবার্তায় উল্লেখ করেছেন যে তিনি একটি মন্তব্য প্রস্তুত রাখেনন কারণ সুসান ডাউনি (তার স্ত্রী এবং শার্লক হোমস চলচ্চিত্রের একজন প্রযোজক) আমাকে বলেছিলেন যে, ম্যাট ডেমন (সন্ধানদাতা ভূমিকার জন্য মনোনীত!) জিততে যাচ্ছিল তাই একটি বক্তৃতা প্রস্তুতিতে বিরক্তি হওয়া যাবে না। ২০০৯ এর নভেম্বরে পিপল ম্যাগাজিনের ‘দ্য সেক্সিয়েস্ট ম্যান এলাইভ’ সংখ্যায় তাঁকে বিশ্বের সেরা জীবিত সেক্সি পুরুষ হিসেবে ৫ নম্বরে উল্লেখ করা হয়।


title: নোবেল পুরস্কার ২০১৬

text: এ বছর সাহিত্যে নোবেল পুরস্কার পেয়েছেন মার্কিন গায়ক ও গীতিকার রবার্ট অ্যালেন জিমারম্যান, সংগীত বিশ্ব যাকে চেনে বব ডিলান নামে। সাহিত্যে নোবেল বিজয়ী ১১৩তম লেখক হিসেবে তার নাম ঘোষণা করেন রয়‌্যাল সুইডিশ অ্যাকাডেমির স্থায়ী সচিব সারা দানিউস। আগামী ১০ ডিসেম্বর স্টকহোমে ডিলানের হাতে আনুষ্ঠানিকভাবে তুলে দেওয়া হবে পুরস্কারের ৮০ লাখ ক্রোনার। বব ডিলান একাধারে গায়ক, গীতিকার, লেখক, সুরকার, কবি এবং ডিস্ক জকি যিনি পাঁচ দশক ধরে জনপ্রিয় ধারার সঙ্গীতের অন্যতম প্রধান ব্যক্তি হিসেবে সুপরিচিত। বব ডিলনের শ্রেষ্ঠ কাজের মধ্যে অনেকগুলো ১৯৬০ দশকে রচিত হয়েছে। এসময় তিনি আমেরিকান অস্থিরতার প্রতীক বিবেচিত হতেন। তার কিছু গান, যেমন "Blowin' in the Wind" and "The Times They Are a-Changin'", যুদ্ধবিরোধী জাতীয় সঙ্গীত হিসেবে জনপ্রিয়তা পেয়েছে এবং ১৯৫৫-১৯৬৮ সালের আমেরিকান নাগরিক অধিকার আন্দোলনের প্রতীক হিসেবে বিবেচিত হয়েছে। তার সর্বশেষ অ্যালবা‍ম, Christmas In The Heart(২০০৯), মুক্তি পেয়েছে । রোলিং স্টোন ম্যাগাজিন একে পরবর্তীকালে বর্ষসেরা অ্যালবাম হিসেবে সম্মানিত করেছে।


title: রবার্ট ডাউনি জুনিয়র অভিনীত চলচ্চিত্রের তালিকা

text: ডাউনি "জোডিয়াক" (২০০৭) এবং বিদ্রুপাত্মক অ্যাকশন-কমেডিধর্মী "ট্রপিক থান্ডার" (২০০৮) চলচ্চিত্রে অভিনয় করলেন এবং পরের চলচ্চিত্রের জন্য তিনি 'শ্রেষ্ঠ পার্শ্ব অভিনেতা' হিসেবে একাডেমি পুরস্কার মনোনীত হয়েছিলেন। তার অভিনয়কৃত "দ্য অ্যাভেঞ্জার্স", "", "আয়রন ম্যান ৩" এবং ""— এদের প্রত্যেকটি $১ বিলিয়ন এর বেশি মার্কিন ডলার আয় করেছে। ডাউনি জুনিয়র এছাড়াও গাই রিচি কৃতক পরিচালনায় কিংবদন্তি গোয়েন্দা "শার্লক হোমস" (২০০৯) এবং "" (২০১১) চলচ্চিত্রে মুখ্য চরিত্রের ভূমিকায় অভিনয় করেছেন।  তিনি শার্লক হোমস চলচ্চিত্রে তার ভূমিকার জন্য শ্রেষ্ঠ অভিনেতার গোল্ডেন গ্লোব পুরস্কার পেয়েছেন।


title: রবার্ট ডুভল

text: তিনি "টেন্ডার মার্সিজ" (১৯৮৩) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কার এবং টম কোর্টনির সাথে যৌথভাবে সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তিনি বাকি ছয়টি একাডেমি পুরস্কারের মনোনয়ন লাভ করেন "দ্য গডফাদার" (১৯৭২), "অ্যাপোক্যালিপ্স নাউ" (১৯৭৯), "দ্য গ্রেট স্যান্টিনি" (১৯৭৯), "দি অ্যাপোস্টল" (১৯৯), "আ সিভিল অ্যাকশন" (১৯৯৮), ও "দ্য জাজ" (২০১৪) ছবিতে অভিনয়ের জন্য। তার অভিনীত অন্যান্য উল্লেখযোগ্য চলচ্চিত্রসমূহ হল "বুলিট" (১৯৬৮), "ট্রু গিট" (১৯৬৯), "ম্যাশ" (১৯৭০), "জো কিড" (১৯৭২), "দ্য কনভারসেশন" (১৯৭৪), "নেটওয়ার্ক" (১৯৭৬), "দ্য ন্যাচারাল" (১৯৮৪), "দ্য হ্যান্ডমেইড্‌স টেল" (১৯৯০), "ডেজ অব থান্ডার" (১৯৯০), "র‍্যাম্বলিং রোজ" (১৯৯১), "ফলিং ডাউন" (১৯৯৩), "জ্যাক রিচার" (২০১২), "আ নাইট ইন ওল্ড মেক্সিকো" (২০১৪), এবং "ওয়াইল্ড হর্সেস" (২০১৫)।


title: ত্রিনিদাদ ও টোবাগো

text: ২০০৩ থেকে পেট্রোলিয়ামের দাম এবং সমস্যা দেখে সরকার সিদ্ধান্ত নিয়েছে যে, তারা আবার আখ আর অন্যান্য কৃষিজ পণ্যের চাষাবাদ এর পরিমাণ বাড়িয়ে দেবে। কারণ মার্কিন অয়েল এক্সপার্ট জানিয়েছেন যে, ঐ ছোট দেশের সঞ্চিত গ্যাস আর খনিজ তেল বড়জোর ২০১৮-২০ সাল অবধি থাকবে। আর তাই সে'দেশের সরকার অর্থনীতির আসন্ন সংকটের কথা ভেবে এমন নীতি নিতে বাধ্য হয়েছে। আসলে ন্যাচারাল গ্যাস এবং পেট্রোলিয়াম-ই সেদেশের ইকোনমির মেরুদন্ড। কিন্তু তেল ফুরিয়ে গেলে সেদেশের অবস্থা কি হবে তা ভেবে চিন্তিত সেদেশের সরকার এবং মার্কিন সরকারও। কারণ সেদেশের গ্যাস আর তেলের ওপরে মার্কিন জনতা অনেকাংশে নির্ভরশীল। সেই জন্য ট্যুরিজম আর এগ্রিকালচার এর দিকে এখন বিশেষভাবে মনোযোগ দিচ্ছে কমলা বিশ্বেসর সরকার। এইজন্য সমপ্রতি ভারতের সাথে বিভিন্ন ধরণের বাণিজ্য চুক্তিও করেছে। ঐ চুক্তিতে স্বাক্ষর করেছেন সেদেশের ভারত সফরের জন্য নিযুক্ত দূত প্রাক্তন ক্রিকেট কিংবদন্তি ব্রায়ান লারা। এই চুক্তি হয়েছে দিল্লি এবং কলকাতায়। এর ফলে ত্রিনিদাদ আর ভারতের মধ্যে সম্পর্ক ভালো হবে বলে আশা করা যায়।


title: প্রাকৃতিক গ্যাস ক্ষেত্র

text:
সবথেকে বড় প্রাকৃতিক গ্যাস ক্ষেত্র হচ্ছে সাউথ পার্স/আসালোয়েশ গ্যাস ক্ষেত্র, যা ইরান এবং কাতারের মধ্যে অংশীদারিত্বের মাধ্যমে পরিচালিত। দ্বিতীয় সর্বোচ্চ বড় প্রাকৃতিক গ্যাস ক্ষেত্র হচ্ছে উরেঞ্জয় গ্যাস ক্ষেত্র, এবং তৃতীয় সর্বোচ্চ বড় প্রাকৃতিক গ্যাস ক্ষেত্র হচ্ছে ইয়ামবুর্গ গ্যাস ক্ষেত্র, যার উভয়টিই রাশিয়ায় অবস্থিত।
তেলের মতোই, প্রাকৃতিক গ্যাসও প্রায়শই উত্তর সাগর, আয়ারল্যান্ডের করিব গ্যাসক্ষেত্র, এবং স্যাবল দ্বীপের নিকটবর্তী স্কটিশ এলাকার স্যাবল অফশোর এনার্জি প্রোজেক্টের মতো উপকূলীয় গ্যাসক্ষেত্রের জলতলে পাওয়া যায়। খরচ এবং পানিতে অনপুকুল পরিবেশে কাজ করার জন্য উপকূলীয় প্রাকৃতিক গ্যাস আহরণ ও পরিবহণে ভূমি-ভিত্তিক গ্যাসের তুলনায় অনেক বৈচিত্র্যতা রয়েছে।


title: ভারতের ভূগোল

text: মুম্বাই হাই, উচ্চ অসম, কাম্বে, কৃষ্ণা-গোদাবরী ও কাবেরী উপত্যকায় ভারতের ৫.৪ বিলিয়ন ব্যারেল (৮৬০,০০০,০০০ ঘনমিটার) তেল মজুত রয়েছে। অন্ধ্রপ্রদেশ, গুজরাট ও ওড়িশায় দেশের সতেরো ট্রিলিয়ন ঘনফুট প্রাকৃতিক গ্যাস মজুত রয়েছে। অন্ধ্রপ্রদেশে ইউরেনিয়ামের খনিও রয়েছে। হিমালয়, সোহানা, কাম্বে, নর্মদা-তাপ্তি বদ্বীপ, গোদাবরী বদ্বীপ, ও আন্দামান ও নিকোবর দ্বীপপুঞ্জ (বিশেষত আগ্নেয় ব্যারন দ্বীপ) – এই সাতটি “প্রদেশ”-এ উষ্ণ প্রস্রবণ থেকে ভূউত্তাপ শক্তি উৎপাদিত হয়।


title: বিপি

text:
, বিশ্বব্যাপী ৭৯টি দেশে বিপির কার্যক্রম ছিল, উৎপাদন করেছে তেল সমপরিমাণ জ্বালানি, এবং তেলের সমতুল্য জ্বালানীর মোট প্রমানিত রিজার্ভ ছিল মোট । সারা বিশ্বে কোম্পানিটির ১৮ হাজার ৩০০ সার্ভিস স্টেশন রয়েছে। এর সবচেয়ে বড় শাখা যুক্তরাষ্ট্রের বিপি আমেরিকা। হাইড্রো-কার্বন মজুত ও উৎপাদনে বিশ্বের সবচেয়ে বড় তেল এবং গ্যাস কোম্পানি রাশিয়ার রসনেটে ১৯ দশমিক ৭৫ শতাংশ শেয়ার রয়েছে বিপির।বিপি একটি পাবলিক লিমিটেড কোম্পানি। বিপি লন্ডন স্টক এক্সচেঞ্জ -এ একটি প্রাথমিক তালিকায় রয়েছে এবং এফটিএসই ১০০ সূচী এর একটি সংগ্রাহক। এটির ফ্রাঙ্কফুর্ট স্টক এক্সচেঞ্জ এবং নিউ ইয়র্ক স্টক এক্সচেঞ্জ এর মধ্যবর্তী তালিকাভুক্তি রয়েছে।
বার্মা অয়েল কোম্পানির সহায়ক হিসেবে ১৯০৮ সালে প্রতিষ্ঠিত অ্যাংলো-পার্সিয়ান অয়েল কোম্পানি বিপির আদি প্রতিষ্ঠান। ১৯৩৫ সালে এটি অ্যাংলো ইরানিয়ান অয়েল কোম্পাানি ও ১৯৫৪ সালে "ব্রিটিশ পেট্রোলিয়ামে" পরিণত হয়। ১৯৫৯ সালে কোম্পানিটি মধ্যপ্রাচ্য থেকে আলাস্কা পর্যন্ত বিস্তৃত হয়েছিল এবং উত্তর সাগরে তেল হ্রাস করা প্রথম কোম্পানিগুলির মধ্যে এটি অন্যতম ছিল। কোম্পানিটি ১৯৭৮ সালে স্ট্যান্ডার্ড অয়েল অব ওহিয়ো অধিগ্রহণ করে। পূর্বে বেশিরভাগ রাষ্ট্রীয় মালিকানাধীন থাকলেও, ব্রিটিশ সরকার ১৯৭৯ থেকে ১৯৮৭ সাল পর্যন্ত কোম্পানিটির ব্যক্তিগতকরণ করেছিল। ১৯৯৮-এ ব্রিটিশ পেট্রোলিয়াম অ্যামাকো এর সঙ্গে একত্রিত হয়, ফলে হয়ে ওঠে বিপি অ্যামাকো পিএলসি, এবং ২০০০ সালে আটলান্টিক রিচফিল্ড কোম্পানি (আরকো) ও বার্মা ক্যাস্ট্রোল অধিগ্রহণের পর ২০০১ সালে কোম্পানিটি "বিপি পাবলিক লিমিটেড কোম্পানি"-এ পরিণত হয়। ২০০৩ থেকে ২০১৩ পর্যন্ত, বি.পি. রাশিয়ার টিএনকে-বিপি যৌথ উদ্যোগে অংশীদার ছিল।
বিপি বেশ কয়েকটি প্রধান পরিবেশ ও নিরাপত্তা দুর্ঘটনায় সরাসরি জড়িত হয়েছে। তাদের মধ্যে ২০০৫ সালের টেক্সাস সিটি রিফাইনারি বিস্ফোরণটি ছিল অন্যতম, যার ফলে ১৫ শ্রমিকের মৃত্যু ঘটে এবং এর ফলে একটি রেকর্ড পরিমান জরিমানার সম্মুখীন হতে হয়েছিল; ব্রিটেনের বৃহত্তম তেল দুর্ঘটনা, ১৯৬৭-এ "টরি ক্যানিয়ন" এর ধ্বংস হওয়া; এবং ২০০৬ সালের প্রুডো বে তেল দুর্ঘটনা, আলাস্কা এর উত্তর ঢালে সবচেয়ে বড় তেলের দুর্ঘটনা যার ফলে ২৫ মিলিয়ন মার্কিন ডলারের সিভিল জরিমানা হয়েছিল, সেই সময়ের তেলের দুর্ঘটনার জন্য সর্বোচ্চ প্রতি ব্যারেল জরিমানা হয়েছিল।
২০১০ সালের ডীপওয়াটার হরিজন তেল দুর্ঘটনা, ইতিহাসের সামুদ্রিক জলে তেলের সবচেয়ে বড় দুর্ঘটনা, এর ফলে গুরুতর পরিবেশ দূষণ, স্বাস্থ্য ও অর্থনৈতিক পরিণতি, এবং বিপি-এর বিরুদ্ধে গুরুতর আইনি ও জন প্রতিক্রিয়া দেখা দেয়। ১.৮ মিলিয়ন ইউএস গ্যালন (৪৩,০০০ bbl; ৬,৮০০ মি৩) কোরক্সিট তেল ছড়িয়ে দেওয়ার পদ্ধতি সমুদ্রে ছড়িয়ে পড়া তেলের পরিষ্কারের অভিযানে ব্যবহার করা হয়েছিল, যা মার্কিন ইতিহাসে এমন রাসায়নিকের বৃহত্তম প্রয়োগ। লুইজিয়ানা থেকে ৬৬ কিলোমিটার দূরে মেক্সিকো উপসাগরের মাকোন্দোয় ডিপওয়াটার হরিজোন রিগে সৃষ্ট দুর্ঘটনায় মারা যান ১১ জন শ্রমিক এবং এতে লাখ লাখ ব্যারেলের তেল সমুদ্রে ছড়িয়ে পড়ে, যা যুক্তরাষ্ট্রের উপকূলবর্তী অঞ্চলগুলোর পরিবেশের বিপর্যয় ঘটায়। বিভিন্ন জরিমানা ও ক্ষতিপূরণ হিসেবে বিপি ৪ দশমিক ৫ বিলিয়ন ডলার দিতে সম্মত হয় এবং তার বিরুদ্ধে উত্থাপিত ১৪টি অভিযোগ স্বীকার করে। সরকারি নানা চুক্তি থেকে যুক্তরাষ্ট্র বিপিকে নিষিদ্ধ করে, যার কারণে দেশটির অন্যতম তেল উত্তোলক ও সেনাবাহিনীর শীর্ষ জ্বালানি সরবরাহকারী হিসেবে প্রতিষ্ঠানটির অবস্থান ক্ষতিগ্রস্ত হয়। ২জুলাই ২০১৫-এ, মেক্সিকো সাগরে তেল ছড়ানোর ক্ষতিপূরণ হিসেবে যুক্তরাষ্ট্রকে ১ হাজার ৮৭০ কোটি ডলার ক্ষতিপূরণ দিতে রাজি হয় বহুজাতিক এই কোম্পানিটি।


title: পেট্রোবাংলা

text:
পেট্রোবাংলা সরকারি মালিকানাধীন বাংলাদেশের জাতীয় তেল কোম্পানি। এটি বাংলাদেশে খনিজ তেল ও প্রাকৃতিক গ্যাস অনুসন্ধান, উত্তোলন, পরিশোধন, ও বাজারজাতকরণের কাজ করে। এছাড়াও কোম্পানিটি বাংলাদেশে তেল ও প্রাকৃতিক গ্যাস অনুসন্ধান এবং উন্নয়নে আন্তর্জাতিক তেল কোম্পানিসমূহের সাথে উৎপাদন অংশীদারি চুক্তি করে থাকে। ২৬ মার্চ ১৯৭২ সালে সংস্থাটি প্রতিষ্ঠিত হয়। এই সংস্থার অধীনস্থ ১১ টি কোম্পানি রয়েছে।
২৬ মার্চ ১৯৭২ সালে রাষ্ট্রপতির আদেশ নং ২৭-এর মাধ্যমে বাংলাদেশের তেল, গ্যাস ও খনিজ সম্পদ অনুসন্ধান ও উন্নয়নের লক্ষ্যে “বাংলাদেশ খনিজ, তেল ও গ্যাস করপোরেশন” (বিএমওজিসি) গঠন করা হয়। একই বছরের ২৭ সেপ্টেম্বর রাষ্ট্রপতির আদেশ নং ১২০-এর মাধ্যমে বাংলাদেশের খনিজ অনুসন্ধান ও উন্নয়ন কার্যক্রম পরিচালনা করার উদ্দেশ্যে “বাংলাদেশ খনিজ অনুসন্ধান ও উন্নয়ন করপোরেশন” (বিএমইডিসি) নামে আরেকটি সংস্থা গঠন করা হয়।


title: ভেনেজুয়েলার তৈলশিল্পের ইতিহাস

text: ২০০৮ সালে অপরিশোধিত তৈল উৎপাদনে ভেনেজুয়েলা ধারাবাহিকভাবে বিশ্বের দশটি সর্বোচ্চ উৎপাদনকারী দেশের মর্যাদা পায়। প্রতিদিন এখান থেকে ২,৩৯৪,০২০ ব্যারেল (৩৮০,৬১৯ কিউবিক মিটার/দিন) তেল উৎপাদন করে যা দেশটিকে বিশ্বের অষ্টম সর্বোচ্চ মোট তৈল রপ্তানীকারক দেশে পরিণত করে। পূর্ববর্তী বছরের সাথে তুলনান্তে ২০১০ সালে আরও ৪০.৪০% অপরিশোধিত তৈল মজুতের বিষয়টি যুক্ত হওয়ায় সৌদি আরবকে পাশ কাটিয়ে বিশ্বের সর্ববৃহৎ মজুত তেলের ভাণ্ডার গড়ে তুলেছে। ভেনেজুয়েলা তেল রপ্তানীকারক দেশগুলোর সংগঠন ওপেকের প্রতিষ্ঠাকালীন সদস্য।


title: বাংলাদেশে প্রাকৃতিক গ্যাস ও পেট্রোলিয়াম

text: ১৯৭৪ সালে বাংলাদেশ সরকার মহীসোপান এর সাতটি অংশ ছয়টি আন্তর্জাতিক তেল কোম্পানিকে অনুসন্ধানে দেয়। কিন্তু, ১৯৭৮ সাল নাগাদ কোম্পানিগুলি যান্ত্রিক অসুবিধা ও রাজনৈতিক অস্থিতিশীলতাকে কারন দেখিয়ে চলে যায়। তাদের প্রধান লক্ষ্য ছিল তেল, কিন্তু অনুসন্ধানে তেলের নয় বরং গ্যাস পাওয়া যায়। কিন্তু তখন থেকে বিশ্বে পেট্রোলিয়াম পরিস্থিতি পরিবর্তন আসে। সামুদ্রিক অনুসন্ধানের প্রতিবন্ধকতা সত্ত্বেও আন্তর্জাতিক তেল কোম্পানিগুলির গ্যাস অনুসন্ধানের আগ্রহ অনেক বৃদ্ধি পায়। ১৯৯৮ সালে বাংলাদেশ সরকার অগভীর সমুদ্রে চারটি অংশ নতুন কয়েকটি আন্তর্জাতিক তেল কম্পানিকে অনুসন্ধানে দেয়। শেল, কেরিন এনার্জি ও সান্তোস এই তিনটি কোম্পানি সামুদ্রিক গ্যাসক্ষেত্র সাঙ্গু পরিচালনা করছে।


title: বিপি

text: বিপি পি.এল.সি. (পূর্বে ব্রিটিশ পেট্রোলিয়াম কোম্পানি পিএলসি এবং বিপি অ্যামোকো পিএলসি) ব্রিটেনভিত্তিক বহুজাতিক তেল ও গ্যাস কোম্পানি যেটির সদরদপ্তর লন্ডন, ইংল্যান্ড-এ অবস্থিত। বিশ্বের বড় সাত তেল ও গ্যাস কোম্পানির সুপারমেজর-এর মধ্যে এটি অন্যতম, এটির ২০১২-এর কার্যক্রম এটিকে বিশ্বের সপ্তম বৃহত্তম তেল ও গ্যাস কোম্পানী , বাজার মূলধনেরর হিসেবে ৬ষ্ঠ বৃহত্তম শক্তি কোম্পানি এবং আয় অনুযায়ী বিশ্বের ১২তম বৃহৎ কোম্পানি হিসেবে স্থান দিয়েছে। এটি একটি উল্লম্বভাবে সমন্বিত কোম্পানি যা তেল ও গ্যাস শিল্পের সকল ক্ষেত্রে কাজ করে, এর মধ্যে অর্ন্তভুক্ত হল অনুসন্ধান এবং উৎপাদন, পরিশোধন, বিতরণ ও বিপণন, পেট্রোকেমিক্যাল, বিদ্যুৎ উৎপাদন এবং ট্রেডিং সহ সকল কাজ করে। এটির জৈব জ্বালানি এবং বায়ু শক্তি পুনর্নবীকরণযোগ্য শক্তি স্বার্থও আছে।


text: বাংলাদেশ এশিয়ার সপ্তম বৃহৎ গ্যাস উৎপাদনকারী দেশ। দেশীয় জ্বালানী চাহিদার ৫৬ শতাংশ পূরণ করে গ্যাস। যাহোক, বৃহৎ ও ক্রমবর্ধমান জনসংখ্যার চাহিদা মেটাতে দেশটিকে তীব্র জ্বালানী সংকটের মুখে পড়তে হয়। বাংলাদেশ অপরিশোধিত তেল ও খনিজ দ্রব্যাদির অন্যতম আমদানিকারক দেশ। এ দেশের জ্বালানী খাত রাষ্ট্র মালিকানাধীন কোম্পানি যেমন বাংলাদেশ পেট্রোলিয়াম কর্পোরেশন ও পেট্রোবাংলা দ্বারা নিয়ন্ত্রিত হয়। এদেশের হাইড্রোকার্বন শিল্পে কাজ করা আন্তর্জাতিক কোম্পানিগুলোর মধ্যে রয়েছে শেভরন, কনোকোফিলিপস, স্ট্যাটওয়েল, গ্যাসপ্রম এবং ওএনজিসি। যেখানে প্রাকৃতিক গ্যাস উৎপাদনের ৫০ শতাংশ আসে শেভরনের গ্যাস কূপগুলো থেকে। ভূতত্ত্ববীদদের বিশ্বাস, দেশের সমুদ্রসীমার এক্সক্লুসিভ ইকোনোমিক জোনে এশিয়া-প্রশান্ত মহাসাগরীয় অঞ্চলের অন্যতম বৃহৎ তেল ও গ্যাসের মজুদ রয়েছে। সংরক্ষন জ্ঞান ও কারিগরি দক্ষতার অভাব বাংলাদেশকে প্রথম সারির বৈশ্বিক হাইড্রোকার্বন প্রস্তুতকারক দেশ হবার সম্ভাবনাকে বাধাগ্রস্ত করছে।


title: তিমুর সাগর

text: এইডি অয়েল হচ্ছে পাফিন তেলক্ষেত্রের বৃহৎ তেল প্রকল্পের মালিক এবং উডসাইড পেট্রোলিয়াম লামিনারিয়া তেলক্ষেত্রে তেল উৎপাদন করে। ১৯৭৪ সালে আবিষ্কৃত বৃহত্তর সানরাইজ গ্যাস ক্ষেত্রটি এই অঞ্চলের মধ্যে বৃহত্তম এবং আশা করা যায় পূর্ব তিমুরকে কয়েক বিলিয়ন ডলার উপার্জনে সাহায্য করবে এটি । উডসাইড পেট্রোলিয়াম একটি ভাসমান প্ল্যাটফর্মের মাধ্যমে বৃহত্তর সানরাইজ গ্যাস ক্ষেত্র থেকে গ্যাস প্রক্রিয়া করার পরিকল্পনা করছে, তবে পূর্ব তিমুরের প্রধানমন্ত্রী Xanana Gusmão এই পরিকল্পনাটির বিরোধিতা করেছেন এবং এর পরিবর্তে প্রক্রিয়াকরণের জন্য একটি পাইপ লাইনের মাধ্যমে দিলিতে গ্যাস দিতে চান।


title: ব্লু মাউনটেইন্স জাতীয় উদ্যান

text:
ব্লু মাউনটেইন্স পার্ক অস্ট্রেলিয়ার অন্যতম জনপ্রিয় পর্যটন স্থানগুলোর মধ্যে একটি। বেশিরভাগ পর্যটক ব্লু মাউনিটেইন্সে আসে ওয়েন্টওর্থ ও ব্লাখেথ ঝরণার মধ্যবর্তী স্থান দেখার জন্য, এই পার্কে দর্শনীয় স্থানগুলো আসলে পার্কের নিম্নাংশে অবস্থিত নয়। পর্যটকদের জন্য বিভিন্ন বিনোদনের মধ্যে চূড়ার উপর থেকে ঝরণা দেখার জন্য স্বল্প পায়ে হাটার রাস্তা, প্রত্যন্ত এলাকায় গমনের জন্য রাতব্যপি ও দীর্ঘ পায়ে হাটার রাস্তা, পর্বত আরোহণ এবং পর্বত বাইকিং এর ব্যবস্থা বিদ্যমান। কিছু সংখ্যক অ্যাডভেঞ্চার ভ্রমণ প্রতিষ্ঠান পর্যটকদের নিরাপদে এই রোমাঞ্চনীয় অভিজ্ঞতা অর্জনে সাহায্য করে। এই পার্কে বিশ্বের সবচেয়ে খাড়া রেলওয়ে অবস্থিত, যার নাম কাটুম্বা সিনিক রেলওয়ে।
এই পার্কের প্রধান আকর্ষণ হল “থ্রি সিস্টারস”, পাশাপাশি অবস্থিত তিনটি পাথরের পর্বত। ১৯৯৯ সালে, এই পার্কে সর্বোচ্চ ১.০৪৫ মিলিয়ন পরযটকের আগমণ ঘটে। কিন্তু ২০০৯ সালে পর্যটকের সংখ্যা কমে দাঁড়ায় ৫,৬৩,০০০ এ।


title: ১৮৬৭ ম্যানহাটান, ক্যান্সাস ভূমিকম্প

text: যদিও ক্যান্সাস ভূমিকম্পপ্রবণ নয়, তীব্র ভূমিকম্প এই এলাকার জন্য হুমকিস্বরূপ। এই এলাকায় যদি ভূমিকম্প ঘটে, তবে তা নেহামা শিলাস্তরে হতে পারে, যেটি এখনও সক্রিয়। হামবোল্ট চ্যুতি এলাকা, যেটি রিজের খুব কাছাকাছি, ম্যানহাটানের সন্নিকটে টাটক ক্রীক জলাধারের পায় পূর্বদিকে অবস্থিত। এই এলাকায় ভূমিকম্প হলে, জলাধারের বাধ ভেঙ্গে সেকেন্ডে পানি পড়বে এবং আশেপাশের এলাকা, ১৩,০০০ জনগণ এবং ৫,৯০০ বাড়ি ভেশে যেতে পারে। ৫.৭ থেকে ৬.৬ মাত্রার মাঝারি ধরনের ভূমিকম্প হলে জলাধারের পানি নিচের বালির সঙ্গে মিশে ৩ ফুটের জলোশ্বাস করতে পারে। " একটি বড় ভূমিকম্পে ছোট ছোট ছিদ্র, পানি ফুটো বা বাধ ভেঙ্গে জেতে পারে। ১৯৮০ সালে মার্কিন যুক্তরাষ্ট্র আর্মি কর্পস -একটি জরিপ করে বলে যে, এই এলাকায় প্রায় ১,৮০০ বছর পর পর ভূমিকম্পের আশঙ্কা আছে।


title: ১৮৬৭ ম্যানহাটান, ক্যান্সাস ভূমিকম্প

text: এই ভূমিকম্পের উৎপত্তিস্থল ছিল ম্যানহাটানের কাছাকাছি ক্যান্সাস ও বিগ ব্লু নদীর মাঝামাঝি। কাছাকাছি ধনুকের মত নেমাহা শিলাস্তর আছে, যেটি আগের কয়েকটি ভূমিকম্পের কারণ। হামবোল্ট ফল্ট জোনের মধ্যে অবস্থিত ৩০ কোটি বছরের একটি গ্রানাইটস্তরের চ্যুতি, যেটি পূর্বপ্রান্তের সীমানা হিসেবেও কাজ করে, এই রাজ্যের অনেক ভূমিকম্প সৃষ্টি করেছে। প্রতি বছর, এটি ২.৭ মাত্রার নিচের অনেক কম্পনের জন্য দায়ী। এটি পার্মিয়ান পাথর দ্বারা বিভক্ত এবং আমেরিকান জিওলজিক্যাল সোসাইটির মতে এটি আসলে জটিল ভূতাত্ত্বিক ফল্ট হতে পারে। পূর্বে, এটিকে সাধারণ প্রাককেম্ব্রিয়ান কাঠামো বলে মনে করা হত।


title: বাংলাদেশের পর্যটন

text:
মাধবকুণ্ড ইকোপার্ক, বাংলাদেশের সিলেট বিভাগের অন্তর্গত মৌলভীবাজার জ়েলার বড়লেখা উপজেলার কাঁঠালতলিতে অবস্থিত একটি ইকোপার্ক। "বাংলাদেশ পর্যটন কর্পোরেশনের" রেস্টহাউজ ও রেস্টুরেন্ট রয়েছে। এই ইকোপার্কের অন্যতম আকর্ষণ হলো মাধবকুণ্ড জলপ্রপাত, পরিকুণ্ড জলপ্রপাত, শ্রী শ্রী মাধবেশ্বরের তীর্থস্থান, এবং চা বাগান।
মাধবকুণ্ড জলপ্রপাত, বাংলাদেশের সর্ববৃহৎ জলপ্রপাত হিসেবে সমধিক পরিচিত। পাথারিয়া পাহাড় (পূর্বনাম: আদম আইল পাহাড়) কঠিন পাথরে গঠিত; এই পাহাড়ের উপর দিয়ে গঙ্গামারা ছড়া বহমান। এই ছড়া মাধবকুণ্ড জলপ্রপাত হয়ে নিচে পড়ে হয়েছে মাধবছড়া। অর্থাৎ গঙ্গামারা ছড়া হয়ে বয়ে আসা জলধারা [১২ অক্টোবর ১৯৯৯-এর হিসাবমতে] প্রায় ১৬২ ফুট উঁচু থেকে নিচে পড়ে মাধবছড়া হয়ে প্রবহমান। সাধারণত একটি মূল ধারায় পানি সব সময়ই পড়তে থাকে, বর্ষাকাল এলে মূল ধারার পাশেই আরেকটা ছোট ধারা তৈরি হয় এবং ভরা বর্ষায় দুটো ধারাই মিলেমিশে একাকার হয়ে যায় পানির তীব্র তোড়ে। জলের এই বিপুল ধারা পড়তে পড়তে নিচে সৃষ্টি হয়েছে বিরাট কুণ্ডের। এই মাধবছড়ার পানি পশ্চিম দিকে প্রবাহিত হতে হতে গিয়ে মিশেছে হাকালুকি হাওরে|


title: টাইমস স্কয়ার

text: টাইম্‌স স্কয়ার মার্কিন যুক্তরাষ্ট্রের নিউইয়র্ক শহরের কেন্দ্রস্থলে ম্যানহাটানে অবস্থিত একটি সড়ক চত্ত্বর। টাইমস স্কয়ার নিয় ইয়র্ক শহরের অন্যতম প্রধান বাণিজ্যিক এলকা। একে 'পৃথিবীর সড়ক সংযোগস্থল' বলা হয়। এটি বিশ্বের অন্যতম ব্যস্ত পথচারী সংযোগস্থল এবং বিশ্ব বিনোদন শিল্পের অন্যতম প্রধান কেন্দ্র। ট্রাভেল+লেইজার ম্যাগাজিন টাইমস স্কয়ারকে বিশ্বের সবচেয়ে বেশি পরিদৃষ্ট পর্যটন স্থল হিসেবে অভিহিত করেছে। প্রতিদিন প্রায় ৩ লক্ষ মানুষ টাইমস স্কয়ার দিয়ে যাতায়াত করে। এই এলাকাটি রঙ-বেরঙের বৈদ্যুতিক আলোকসজ্জ্বা ও প্রোজ্জ্বল সাইনবোর্ডের কারণে বিখ্যাত। প্রতিবছর এখানে জাঁক জমকের সাথে খ্রিস্টীয় নববর্ষ উদযাপিত হয়ে থাকে।


title: অবজার্ভেটরি হিল

text: অবর্জার্ভেটরি হিলের চারিধারে চৌরাস্তা ও দ্য ম্যাল দার্জিলিং শহরের পর্যটন আকর্ষণ। সমুদ্রপৃষ্ঠ থেকে ২,১৩৪ মিটার (৭,০০০ ফুট) উচ্চতায় পাহাড়ের ধাপে এই জায়গাটি অবস্থিত। আবহাওয়া পরিষ্কার থাকলে, এখান থেকে মাউন্ট কাঞ্চনজঙ্ঘা ও ২০,০০০ ফুটের বেশি উচ্চতার বারোটি পর্বতশৃঙ্গ দেখা যায়। অক্টোবর থেকে নভেম্বর মাসের মধ্যে দৃশ্য পরিষ্কার থাকে। বছরের অন্যান্য সময়ে ভাগ্য ভাল থাকলে দেখা যায়। কারণ ওই সময় গোটা এলাকাটিকে মেঘ গ্রাস করে রাখে এবং কখনও সখনও পর্বতশৃঙ্গগুলির কিছু কিছু অংশ দেখতে পাওয়া যায়। সত্যজিৎ রায়ের "কাঞ্চনজঙ্ঘা" চলচ্চিত্রটির চরিত্রগুলির মতো অনেক মানুষ বিশ্বের তৃতীয় সর্বোচ্চ শৃঙ্গটি দেখার জন্য এখানে বহুক্ষণ বসে অপেক্ষা করেন।


title: অমরকানন

text: অমরকাননের আরেকটি পর্যটন কেন্দ্র হল গাংদুয়া বাঁধ। শালি নদীর উপর ৪,৯০০ ফুট উঁচু এই বাঁধ এবং তার পিছনে জলাধারটি একটি জনপ্রিয় বনভোজন স্থল। এটি অমরকানন থেকে ৪ কিলোমিটার ও বাঁকুড়া থেকে ২৮ কিলোমিটার দূরে অবস্থিত।


title: মায়ং (আসাম)

text: মায়ং তার সমৃদ্ধ বন্যপ্রাণী, পুরাতত্ত্ব পর্যটন, ইকো-পর্যটন, দু:সাহসিক অভিযানজনিত পর্যটন, সাংস্কৃতিক পর্যটন ও নদী পর্যটন কারণে একটি ভ্রমণীয় এবং প্রত্নতাত্ত্বিক স্থল ।


title: কুমিল্লা

text:
কুমিল্লাতে বহুসংখ্যক পর্যটন আকর্ষন রয়েছে। কুমিল্লার লালমাই ময়নামতি পাহাড়ে একটি সমৃদ্ধ প্রাচীন সভ্যতার নিদর্শন রয়েছে। এখানে রয়েছে শালবন বিহার, কুটিলা মুড়া, চন্দ্রমুড়া, রূপবন মুড়া, ইটাখোলা মুড়া, সতের রত্নমুড়া, রাণীর বাংলার পাহাড়, আনন্দ বাজার প্রাসাদ, ভোজ রাজদের প্রাসাদ, চন্ডীমুড়া প্রভৃতি। এসব বিহার, মুড়া ও প্রাসাদ থেকে বিভিন্ন প্রত্নতাত্ত্বিক নিদর্শন সামগ্রী উদ্ধার করা হয়েছে যা ময়নামতি জাদুঘরে সংরক্ষিত রয়েছে। ময়নামতি একটি বিখ্যাত বৌদ্ধ প্রত্নতাত্ত্বিক এলাকা। ময়নামতি জাদুঘরটি একটি অন্যতম পর্যটন আকর্ষন হিসেবে পরিচিতি পেয়েছে। ১৯২১ সালে বিশ্বকবি রবীন্দ্রনাথ ঠাকুর ও ভারতের নেতা মহাত্মা গান্ধী কুমিল্লায় এসেছিলেন। কুমিল্লাতে দ্বিতীয় বিশ্বযুদ্ধের সময় নিহত বিভিন্ন দেশের সৈন্যদের কবর ও ওয়ার সেমেট্রি রয়েছে। বতর্মানে রাজশে পুর ইকোপার্ক এবং তদসংলগ্ন বিরাহিম পুরের সীমান্তবর্তী শাল বন পর্যটন স্পট হিসেবে ব্যপক জনপ্রিয়তা পেয়েছে।
কুমিল্লায় স্থানীয়ভাবে প্রকাশিত বেশ কয়েকটি সংবাদপত্র ও অনলাইন পত্রিকা রয়েছে রয়েছে। প্রচিনতম পত্রিকার মধ্যে আমোদ, দৈনিক পত্রিকাগুলোর মধ্যে সবচাইতে জনপ্রিয় দৈনিক কুমিল্লার কাগজ (www.comillarkagoj.com), দৈনিক শিরোনাম  এছাড়া কুমিল্লার বার্তা অনলাইন, দৈনিক রূপসী বাংলা, দৈনিক আমাদের কুমিল্লা প্রভৃতি উল্লেখযোগ্য। সাপ্তাহিক পত্রিকাগুলোর মধ্যে সাপ্তাহিক আমোদ, মেগোতী, কথক, কুমিল্লা সাহিত্য পরিষদ পত্রিকা, সময়ের পথ উল্লেখযোগ্য। কিছু মাসিক পত্রিকাও এখানে রয়েছে। এছাড়াও দেশের প্রতিষ্ঠিত প্রথম সারির সব সংবাদপত্রই এখানে পাওয়া যায়। কুমিল্লাতে বেশ কয়েকটি সাংস্কৃতিক সংগঠনও রয়েছে।


title: ৪০ ওয়াল স্ট্রিট

text: ৪০ ওয়াল স্ট্রিট নিউ ইয়র্ক শহরের ম্যানহাটানের নাসাউ স্ট্রিট এবং উইলিয়াম স্ট্রিটের মাঝামাঝি ৭১-নয়া গোথিক অবস্থিত একটি আকাশচুম্বী ভবন। এই ভবনটি ট্রাম বিল্ডিং নামেও পরিচিত। ম্যানহাটান কোম্পানির সদর দফতরে এটি নির্মিত হয়েছিল, এই ভবনটি মূলত ব্যাংক অফ ম্যানহাটান ট্রাস্ট বিল্ডিং এবং ম্যানহাটান কোম্পানি বিল্ডিং নামেও পরিচিত ছিল।


title: দক্ষিণ ভারতের ইতিহাস

text: মাদুরাইতে তিরুমালাই নায়ক ছিলেন সর্বাপেক্ষা প্রসিদ্ধ তাজা। তিনি ছিলেন শিল্প ও স্থাপত্যের পৃষ্ঠপোষক। তাঁর রাজত্বকালে মাদুরাই ও তার পার্শ্ববর্তী অঞ্চলে অনেক নতুন মন্দির ও অন্যান্য সৌধ প্রতিষ্ঠিত হয়। এগুলির মধ্যে মীনাক্ষী মন্দির, গোপুরম ও তিরুমালাই নায়ক প্রাসাদ উল্লেখযোগ্য। ১৬৫৯ সালে তাঁর মৃত্যু হয়। এই রাজবংশের অপর প্রসিদ্ধ শাসক ছিলেন রানি মঙ্গম্মল। পরবর্তীকালে মাদুরাই নায়ক রাজ্যের অভ্যন্তরীণ বিবাদের সুযোগে বিখ্যাত মারাঠা শাসক শিবাজী ভোঁসলে এবং মহীশূরের চিক্কাদেব রায় ও অন্যান্য মুসলমান শাসকরা এই রাজ্য আক্রমণ করেন। ফলে ১৭৩৬ সালে এই রাজ্যের পতন ঘটে।


title: আকবর

text: জালাল উদ্দিন মোহাম্মদ আকবর ভারতবর্ষের সর্বশ্রেষ্ঠ শাসক।পৃথিবীর ইতিহাসে মহান শাসকদের অন্যতম মহামতি আকবর নামেও পরিচিত। তিনি মুঘল সাম্রাজ্যের তৃতীয় সম্রাট। পিতা সম্রাট হুমায়ুনের মৃত্যুর পর ১৫৫৬ সালে মাত্র ১৩ বছর বয়সে আকবর ভারতের শাসনভার গ্রহণ করেণ। বৈরাম খানের তত্ত্বাবধানে তিনি সমগ্র দক্ষিণ এশিয়ার সাম্রাজ্য বিস্তার করতে থাকেন। ১৫৬০ সালে বৈরাম খাঁকে সরিয়ে আকবর নিজে সকল ক্ষমতা দখল করেন। কিন্তু আকবর ভারতবর্ষ ও আফগানিস্তানে তার সাম্রাজ্য বিস্তার চালিয়ে যান। ১৬০৫ সালে তার মৃত্যুর আগ পর্যন্ত প্রায় সমস্ত উত্তর ভারত তার সাম্রাজ্যের অধীনে চলে আসে। আকবরের মৃত্যুর পর তার পুত্র সম্রাট জাহাঙ্গীর ভারতবর্ষের শাসনভার গ্রহণ করেন।


title: দ্য রাজ প্যালেস

text: ১৫০৩ খ্রিস্টাব্দে, মহারাজা পৃথ্বীরাজ সিং জি আম্বারের শাসক ছিলেন, যা জয়পুর নির্মিত হওয়ার আগের রাজধানী ছিল । ১৫৬৮ খ্রিস্টাব্দে তাঁর বংশধরদের মধ্যে একজন ঠাকুর মনোহর দাস জি, তৎকালীন অ্যাম্বারের প্রধানমন্ত্রী, যিনি রাজপুত ইতিহাসের সর্বশ্রেষ্ঠ যোদ্ধা ছিলেন । ঠাকুর সাহেব এবং জয়পুরের মহারাজা মানসিং একত্রে ২২ টি যুদ্ধে জয়লাভ করেন । আফগানিস্তানের কান্দাহার যুদ্ধে তিনি শত্রুপক্ষের পতাকা ছিনিয়ে এনে রাজাকে উপহার দেন, বিনিময়ে তিনি আম্বারের সত্যিকারের পতাকা লাভ করেন এবং প্রচুর সম্পদের অধিকারী হন ।


title: শশাঙ্ক

text: বাংলার ইতিহাসে তিনি বিশিষ্ট স্থান দখল করে আছেন। শশাঙ্ক প্রথম বাঙালি সম্রাট ও প্রথম স্বাধীন বাঙালি নৃপতি । তিনি মোটামুটি ভাবে ৫৯০ থেকে ৬২৫ খ্রিষ্টাব্দের মধ্যে রাজত্ব করেন বলে ধারণা করা হয়। তাঁর ৮ম ও ১০ম রাজ্যাংকে প্রকাশিত দুটি লিপি পাওয়া গেছে মেদিনীপুর থেকে এবং তারিখবিহীন অপর একটি লিপি খড়গপুরের নিকট এগ্‌রা হতে আবিষ্কৃত হয়েছে। এছাড়া শশাঙ্কের অধীনস্থ গঞ্জামের (উড়িষ্যা) রাজা মাধববর্মার তাম্রশাসন (৬১৯ খ্রিষ্টাব্দের), হর্ষবর্ধনের বাঁশখেরা ও মধুবন তাম্রশাসন এবং কামরূপের রাজা ভাস্কর বর্মনের নিধানপুর তাম্রশাসন থেকে তাঁর সম্পর্কে জানা যায়। শশাঙ্কের উৎকীর্ণ স্বর্ণ ও রৌপ্যমুদ্রাও পাওয়া গেছে। গুপ্তদের পতন ও শশাঙ্কের উত্থানের মধ্যবর্তী সময়ে বাংলায় বেশ কিছু স্বাধীন শাসকের উদ্ভব ঘটে। এঁদের অস্তিত্ব সম্পর্কে জানা যায় অল্প কিছু লিপি এবং স্বর্ণ মুদ্রার ভিত্তিতে। রোহতাসগড়ে প্রাপ্ত সিলের ছাঁচে লিখিত ‘শ্রী মহাসামন্ত শশাঙ্ক’, বাণভট্টের সমসাময়িক সাহিত্য উপকরণ, চৈনিক তীর্থযাত্রী হিউয়েন-সাং এর বিবরণ এবং বৌদ্ধ গ্রন্থ আর্যমঞ্জুশ্রীমূলকল্প শশাঙ্কের ইতিহাসের গুরুত্বপূর্ণ উৎস।সিংহাসনে আরোহণ করে তিনি বঙ্গাব্দ চালু করেন।


title: সমুদ্রগুপ্ত

text: সমুদ্রগুপ্ত (রাজত্বকাল খ্রিস্টীয় ৩৩৫ – ৩৮০ অব্দ) ছিলেন গুপ্তসম্রাট প্রথম চন্দ্রগুপ্তের পুত্র, উত্তরাধিকারী এবং গুপ্ত সাম্রাজ্যের শ্রেষ্ঠ রাজা। শুধু গুপ্ত বংশেরই নন, তিনি ছিলেন ভারতীয় ইতিহাসের অন্যতম শ্রেষ্ঠ সামরিক শাসক। সম্ভবত তিনি পিতার প্রথম সন্তান ছিলেন না, কিন্তু শৌর্য ও বীর্যের কারণে প্রথম চন্দ্রগুপ্ত তাঁকেই উত্তরসূরি নির্বাচিত করেন। সমগ্র উত্তর ভারতকে নিজের প্রত্যক্ষ শাসনাধীনে আনেন ও দক্ষিণ ভারতের মাদ্রাজ অঞ্চল অবধি রাজ্যসমূহকে গুপ্ত সাম্রাজ্যের করদ রাজ্যে পরিণত করেছিলেন সমুদ্রগুপ্ত। সিংহলের রাজাও তাঁর সার্বভৌমত্ব স্বীকার করেছিলেন।


title: বাংলাদেশের ইতিহাস

text: সুলতান [[শামসউদ্দিন ইউসুফ শাহ|ইউসুফ শাহ]] একজন দানশীল, ন্যায়পরায়ণ ও ধার্মিক শাসক ছিলেন। তিনি ইসলামী শরীয়ত অনুযায়ী শাসনকার্য পরিচালনা করতেন। তিনি দরবারে জ্ঞানী-গুণী, অালেম ও বিচারকদের অাহ্বান করতেন। পরবর্তী সুলতান [[জালালউদ্দিন ফাতেহ শাহ|ফতেহ শাহও]] একজন দয়ালু, কর্মঠ ও ক্ষমতাশালী সম্রাট ছিলেন। তিনি সুবিচার ও ন্যায়পরায়ণতার সাথে রাজ্য শাসন করতেন। তার সময়ে হাবশী ক্রীতদাসগণ অত্যন্ত শক্তিশালী হয়ে ওঠে। তিনি এই হাবশী সেনাবাহিনী ভেঙ্গে দিতে উদ্যত হন। ফলে হাবশী সেনাবাহিনী বিদ্রোহ করে এবং তাকে হত্যা করে বাংলার শাসনক্ষমতা দখল করে। এর ফলে বংলার ইলিয়াস শাহী রাজবংশের পতন ঘটে।


title: সুই সম্রাট ওয়েন

text: সুই সম্রাট ওয়েন (隋文帝; ২১ জুলাই, ৫৪১ – ১৩ আগস্ট, ৬০৪) ছিলেন চীনের সুই সাম্রাজ্যের (৫৮১ – ৬১৮) প্রতিষ্ঠাতা ও প্রথম সম্রাট। তার পারিবারিক নাম ছিল ইয়াং জিয়ান, সিয়ানবেই নাম পালিউরু জিয়ান, এবং ডাকনাম নালুওইয়ান। তিনি বৌদ্ধ ধর্মের অনুসারী ছিলেন এবং তার সাম্রাজ্যে বৌদ্ধ ধর্ম প্রচারের জন্য কাজ করেন। জিন সাম্রাজ্য সময়কালের পর চীনকে পুনরায় একত্রিত করার জন্য তাকে চীনের ইতিহাসের একজন গুরুত্বপূর্ণ শাসক বলে অভিহিত করা হয়। তার শাসনামলে চীনের মহাপ্রাচীর বর্ধিতকরণের কাজ করা হয় এবং গ্র্যান্ড খাল খনন করা হয়।


title: বাংলার ইতিহাস

text: বাংলার প্রথম স্বাধীন রাজা ছিলেন [[শশাঙ্ক]] যিনি ৬০৬ খ্রীষ্টাব্দ থেকে ৬৩৭ খ্রীষ্টাব্দ পর্যন্ত রাজত্ব করেছিলেন। সম্ভবত তিনি [[গুপ্ত সম্রাট]]দের অধীনে একজন সামন্তরাজা ছিলেন । হর্ষবর্ধনের ভ্রাতা রাজ‍্যবর্ধন।কে ইনি হত‍্যা করেন। এই জন‍্য [[হর্ষবর্ধন]]-এর সঙ্গে তাঁর যুদ্ধ হয় । তাঁর শক্তি বৃদ্ধি হতে দেখে কামরুপ রাজ [[ভাস্করবর্মন]] তাঁর শত্রু [[হর্ষবর্ধন]]-এর সঙ্গে মিত্রতা স্থাপন করেন । শশাঙ্ক চালুক‍্যরাজ দ্বিতীয় পুলকেশীর সাহায‍্য পেয়েছিলেন এদের বিরুদ্ধে।শশাঙ্ক পরম শৈব ও বৌদ্ধবিদ্বেষী ছিলেন। পাটলীপুত্র ও কুশীনগরে বহু বৌদ্ধ কীর্ত্তি ধ্বংস করেন। ৬৩৭ খ্রীষ্টাব্দে [[শশাঙ্ক]]-এর মৃত্যুর পর তাঁর রাজ্যের পতন ঘটে। শশাঙ্ক‌ই প্রথম বাংলার রূপরেখা দিয়েছিলেন।


title: গ্রো-বা'ই-ম্গোন-পো

text: গ্রো-বা'ই-ম্গোন-পো ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পা ও রিং-স্পুংস-পা রাজবংশের এক মহিলার পুত্র ছিলেন। ১৫২৪ খ্রিষ্টাব্দে তাঁকে নেদংয়ের পশ্চিমে অবস্তিত গোংরি কার্পো অঞ্চলের শাসক হিসেবে নিযুক্ত করা হয়। পিতার মত তিনিও গোং-মা নামক রাজকীয় উপাধি গ্রহণ করেন। ফাগ-মো-গ্রু-পা রাজবংশের একটি অংশ গোংরি কার্পো অঞ্চলে পৃথক ভাবে রাজত্ব শুরু করায় রাজ্যের মধ্যে অভ্যন্তরীণ বিবাদের সূচনা হয়, যা পরবর্তীকালে রাজ্যের পতনের কারণ হয়ে ওঠে। কিছু গবেষকের মতে তাঁর মৃত্যু ১৫৪৮ খ্রিষ্টাব্দে হয় বলে মনে করা হলেও অন্য কয়েক জন গবেষকের মতে তিনি তাঁর পিতার মৃত্যুর পর ১৫৭১ খ্রিষ্টাব্দ হতে ১৬১৮ খ্রিষ্টাব্দ পর্যন্ত ফাগ-মো-গ্রু-পা রাজবংশের একাদশ রাজা হিসেবে রাজত্ব করেন। গ্রো-বা'ই-ম্গোন-পোর পুত্র ঙ্গাগ-দ্বাং-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের পরবর্তী রাজা হিসেবে রাজত্ব করেন।


title: ব্রুনাইয়ের ইতিহাস

text: ১৪০২ সালে, সুলতান মুহাম্মাদ শাহের ( তার ইসলাম ধর্ম গ্রহনের আগে আওাং আলাক বেতাতার নামে পরিচিত ছিলেন)মৃত্যুর পর তার পুত্র মজিদ হাসান তার সিংহাসনে বসেন। ওং সুম পিং এবং পেঙ্গিরস্ন তেমেংগং হন রাজদুত। হাসানকে ব্রুনাইয়ের ইতিহাসে দ্বিতীয় সুলতান হিসেবে মর্যাদা দেয়া হয়। ১৪০৬ সালে, সুলতান মজিদ হাসানের মৃত্যুর পরের দুই বছর ক্ষমতার শুন্যতা দেখা যায়। এই দুই বছরে, ব্রুনাইয়ের উচ্চশ্রেণীরা ক্ষমতা দখলের জন্য প্রতিযোগিতাইয় মগ্ন ছিল; শেষে ওং সুম পিং এর চেষ্টায় সুলতান আহমাদ বিজিত হিসেবে আসেন এবং পেঙ্গিরান তেমেংগং এ দল পরাজিত হয়। আহমাদ এভাবে ব্রুনাইয়ের আনুষ্ঠানিক ২য় সুলতান হোন। সুলতান আহমাদ ওং সুম পিং এর বোনকে বিয়ে করেন। ্সুলতানের উপর তার প্রভাব থাকায় সে সুলতানকে তখনকার আঞ্চলিক ক্ষমতাধর চীনে ভ্রমনে উপদেশ দেন। তাই সুলতান মিং সম্রাজ্ঞ্যের সাথে সুসম্পর্ক বজায় রাখার জন্যে ওং সুম পিংকে ভীনে রাষ্ট্রদুত হিসেবে প্রেরণ করেন।  ওং সুম পিং এবং তার সফরসঙ্গীরা ফুজিয়ান অঞ্চলের উপকূলে নামেন; শাসক ইয়ং লে  ওং সুম পিং এর জন্য ওখানে তাদের জন্য উৎসবের আয়োজন করেন।


title: জৈব রসায়ন

text:
যে সব জৈব যৌগের অণুতে এক বা একাধিক বেনজিন চক্র বা বলয় বিদ্যমান তাদের অ্যারোমেটিক যৌগ বলে .
অ্যারোমেটিক হাইড্রোকার্বনে অনুবন্ধী দ্বিবন্ধন উপস্থিত থাকে। সবচেয়ে গুরুত্বপূর্ণ উদাহরণ হল বেনজিন, জার্মান রসায়নবিদ ফ্রেডরিখ অগাস্ট কেকুল কর্তৃক আবিষ্কৃত বেনজিনের ষড়ভুজীয় কাঠামোতে ইলেক্ট্রনের ডিলোকালিজেশন বা অনুরণন বিদ্যমান। প্রচলিত চাক্রিক যৌগসমূহে 4n + 2 সংখ্যক ডিলোকালাইজ্‌ড পাই ইলেক্ট্রন উপস্থিত থাকার কারণে অ্যারোমেটিসিটির উদ্ভব হয়। আবার 4n সংখ্যক অনুবন্ধী পাই ইলেক্ট্রন উপস্থিত থাকার কারণে যৌগের অ্যারোমেটিসিটির হ্রাস ঘটে।


title: কীট

text: মানুষ, কিছু নির্দিষ্ট পতঙ্গকে বালাই হিসেবে বিবেচনা করে, এবং কীটনাশক ও অন্যান্য পদ্ধতি ব্যবহার করে এদেরকে নিয়ন্ত্রণ করার প্রচেষ্টা চালায়। কতিপয় পোকা প্রাণরস, পাতা ও ফল ভোজন করে শস্যের ক্ষতি করে থাকে। অল্পসংখ্যক পরজীবীয় প্রজাতি রোগসৃষ্টিকারি বা প্যাথজেনিক। কয়েক ধরণের কীটের রয়েছে জটিল বাস্তুগত ভূমিকা। যেমন, ব্লো ফ্লাই, পূতিমাংস বা ক্যারিয়ন ভক্ষণে সহায়তা করে আবার রোগও ছড়ায়। পতঙ্গ পরাগবহনকারীরা বহুসংখ্যক সপুষ্পক উদ্ভিদ প্রজাতির জীবন-চক্রের জন্য অত্যাবশ্যকীয়। মানুষসহ অধিকাংশ জীবসত্তা এদের উপর কোনো না কোনোভাবে নির্ভরশীল। এসব পতঙ্গ ছাড়া জীবমন্ডলের (মানুষসহ) স্থলজ অংশ বিধ্বস্ত হয়ে যেত। অন্যান্য বহুসংখ্যক কীট পরিবেশগতভাবে উপকারি, যেমন, শিকারি পোকা এবং অল্পসংখ্যক অন্যান্য পোকা সরাসরি অর্থনৈতিক উপকার সাধন করে। রেশম পোকা এবং মৌমাছিকে যথাক্রমে রেশম এবং মধু উৎপাদনের জন্য মানুষ ব্যাপকভাবে ব্যবহার করেছে। কতিপয় সংস্কৃতিতে, নির্দিষ্ট কিছু প্রজাতির শূক অথবা প্রাপ্তবয়স্ক পোকা মানুষের খাদ্যের উৎস যোগায়।


title: রাসায়নিক শিল্প

text:
রাসায়নিক প্রকৌশলীর দৃষ্টিকোণ থেকে, রাসায়নিক শিল্প রাসায়নিক প্রক্রিয়াকরণ করে থাকে যেমন রাসায়নিক বিক্রিয়া এবং পরিশোধন প্রক্রিয়ার মাধ্যমে কঠিন, তরল ও গ্যাসীয় পদার্থ তৈরি করা।
এই পণ্য বেশিরভাগ অন্যান্য আইটেম তৈরির জন্য ব্যবহৃত হয়, যদিও অল্প পরিমাণ ভোক্তাদের সরাসরি যায়।ভোক্তাদের দ্বারা ব্যবহৃত কিছু উদাহরণ হচ্ছে সলভেন্টস, কীটনাশক,রঙ, ওয়াশিং সোডা, এবং পোর্টল্যান্ড সিমেন্ট।
এই সব শিল্প; অজৈব এবং জৈব-শিল্প রাসায়নিক পদার্থ, সিরামিক পণ্য, পেট্রোকেমিক্যালস, কৃষি রাসায়নিক পদার্থ, পলিমার এবং রাবার, ওলোকেমিক্যালস (তেল, ফ্যাট, এবং মোম), বিস্ফোরক তৈরি করে থাকে। এই পণ্যগুলির উদাহরণ নিম্নে সারণিতে দেখানো হয়েছে।
যদিও ফার্মাসিটিকাল শিল্পটি প্রায়ই একটি রাসায়নিক শিল্প হিসেবে বিবেচনা করা হয়, তবে এর বিভিন্ন বৈশিষ্ট্য রয়েছে যা এটিকে পৃথক শ্রেনীতে বিভক্ত করে।এর সাথে ঘনিষ্ঠভাবে সম্পর্কিত অন্যান্য শিল্পের মধ্যে রয়েছে পেট্রোলিয়াম, কাচ, রঙ, কালি, সিলান, আঠালো পদার্থ, খাদ্য প্রক্রিয়াজাতকরন।


title: জৈব পিগমেন্ট

text: প্রাণীতে প্রাপ্ত একটি প্রচলিত ক্যারোটিনয়েড হল অ্যাসটাজ্যান্থিন যা বেগুনী-নীল এবং সবুজ পিগমেন্ট প্রদান করে। অ্যাসটাজ্যান্থিন যৌগ প্রোটিনের সাথে একটি নির্দিষ্ট ক্রমে সজ্জিত হয়ে এর রং সৃষ্টি করে। উদাহরণ- ক্রাসটোক্রিন এর মধ্যে কমপক্ষে ২০টি অ্যাসটাজ্যান্থিন অণু আছে যা প্রোটিনের সাথে বন্ধন গঠন করে রয়েছে। যখন এই যৌগগুলি exciton-exciton মিথক্রিয়াতে অংশগ্রহণ করে, তখন এদের শোষণের সর্বোচ্চ ক্ষমতা কমে যায় এবং বিভিন্ন রংয়ের পিগমেন্টে পরিবর্তিত হতে থাকে।


title: জৈব পিগমেন্ট

text:
জৈব পিগমেন্ট হল এমন পদার্থ যা আরও সহজভাবে শুধু পিগমেন্ট বা বায়োক্রোম নামে পরিচিত এবং নির্বাচিত কিছু রং শোষনের মাধ্যমে রংযুক্ত জীবিত জীব থেকে ঊৎপন্ন হয়। জৈব পিগমেন্টের মধ্যে উদ্ভিদ পিগমেন্ট এবং ফুলের পিগমেন্ট অন্তর্ভুক্ত । অনেক জীবতাত্ত্বিক গঠন যেমন চামড়া, চোখ, পালক, লোম ও চুলের বিশেষায়িত কোষ ক্রোমাটোফোরে মেলানিন নামক এক ধরনের পিগমেন্ট থাকে।
পিগমেন্টের রঙ গঠনগত রংয়ের চেয়ে ভিন্ন হয় কারণ এটা সকল দিক থেকে দেখতে একই রকম কিন্তু বিভিন্নস্তরের গঠনের কারণে গঠনগত রং নির্বাচিত প্রতিফলন ও প্রতিসরণের মাধ্যমে সৃষ্টি হয়। উদাহরণ – সাধারণত প্রজাপতির ডানায় গঠনগত রং থাকে, যদিও অনেক প্রজাপতির কোষে পিগমেন্টেও থাকে।


title: জৈব রসায়ন

text: হেটেরো-পরমাণুর উপস্থিতিতে চাক্রিক হাইড্রোকার্বনের ধর্মের পরিবর্তন ঘটে। এসব পরমাণু চাক্রিক জৈব যৌগের সাথে বহিস্থভাবে সংযুক্ত (এক্সোসাইক্লিক) থাকতে পারে আবার অভ্যন্তরেও যুক্ত (এন্ডোসাইক্লিক) থাকতে পারে। এন্ডোসাইক্লিকের ক্ষেত্রে চাক্রিক কাঠামোর অণুটিকে বলা হয় হেটেরোসাইকেল। পিরিডিন এবং ফিউরান হল অ্যারোমেটিক হেটেরোসাইক্লিকের উদাহরণ, পাইপিরিডিন এবং টেট্রাহাইড্রোফিউরান হল যথাক্রমে পিরিডিন ও ফিউরানের অ্যালিসাইক্লিক হেটেরোসাইকেল। হেটেরোসাইক্লিক অণুতে যেসকল হেটেরো-পরমাণু সাধারণত থাকে তাদের মধ্যে উল্লেখযোগ্য হল অক্সিজেন, সালফার, নাইট্রোজেন। অ্যানিলিন রঞ্জকপদার্থসমূহ হল গ্রুপ হিসেবে হেটেরোসাইক্লিকের উদাহরণ। এছাড়া প্রানরসায়নে আলোচিত অধিকাংশ যৌগই যেমন অ্যালকালয়েড, ভিটামিনের সাথে সম্পৃক্ত যৌগ, স্টেরয়েড সমূহ, নিউক্লিক এসিড এবং বিভিন্ন ঔষধ এধরনের যৌগের উদাহরণ। তুলনামূলকভাবে সরল কাঠামোর হেটেরোসাইক্লিকের উদাহরণ হল পাইরোল (৫ সদস্য বিশিষ্ট) এবং ইন্ডোল (৬ সদস্য বিশিষ্ট চাক্রিক কার্বন কাঠামো)।


title: জৈব পিগমেন্ট

text: উদাহরণ- নীল ক্যারোটিনোপ্রোটিন, লিনকিয়াসায়ানিন এর প্রতি অণুতে ১০০-২০০ টি ক্যারোটিনয়েড মৌল থাকে। আরো বলা যায় এসকল পিগমেন্ট-প্রোটিন যৌগ তাদের রাসায়নিক গঠনেও পরিবর্তন ঘটাতে পারে। সালোকসংশ্লেষণিক গঠনের মধ্যে যেসব ক্যারোটিনোপ্রোটিন রয়েছে সেগুলি বেশি প্রচলিত এবং জটিল হয়ে থাকে। সালোকসংশ্লেষণিক গঠনের বাইরে যেসব পিগমেন্ট-প্রোটিন যৌগ রয়েছে সেগুলি কম প্রচলিত কিন্তু সহজতর গঠন রয়েছে। উদাহরণ- জেলিফিস এবং Velella velella তে মাত্র দুইটি অ্যাসটাজ্যান্থিন প্রোটিন রয়েছে এবং প্রতিটি যৌগে ১০০টি ক্যারোটিনয়েড রয়েছে।


title: অশনাক্ত উড়ন্ত বস্তু

text: অব্যাখ্যাত আকাশীক পর্যবেক্ষণ ইতিহাস জুড়ে প্রতিবেদন করা হয়েছে। এদের মধ্যে কিছু ছিল নিঃসন্দেহে প্রাকৃতিক জ্যোর্তিবিদ্যা সংক্রান্ত : ধূমকেতু, উজ্জ্বল উল্কা, একটি বা পাঁচটি গ্রহ যা খালি চোখে দেখা যায়, যুক্ত গ্রহীক, অথবা বায়ুমন্ডলীয় দৃষ্টিবিভ্রন্ত আলোমালা যেমন প্রতিসূর্য (Parhelia) এবং লেন্স অকৃতির মেঘমালা। একটি উদাহরণ যেমন হ্যালির ধূমকেতু, যেটি চীনের জ্যোর্তির্বিজ্ঞানীরা সম্ভবত খ্রীষ্ট্পূর্ব ২৪০ বছর অথবা ৪৬৭ বছর আগে প্রথম রেকর্ড করে ছিল। যাইহক, তাদের প্রকৃত কারণ ইতিহাস জুড়ে অপ্রাকৃতিক, স্বর্গদূত, অথবা অন্যান্য ধর্মীয় পূবাভাস বলে মনে করেছে। মধ্যে যুগে কিছু বস্তু চিত্রাঙ্গণ করা হয়েছে যা দেখলে মনে হতে পারে অনুরুপ আকষণীয় UFO । মধ্যে যুগে এবং নবযুগের অভ্যুদয়ে সময় এমন অন্যান্য চিত্রাঙ্গণ গুলোকে ইতিহাসবিদরা প্রায়ই ধর্মীয় প্রতিক হিসেবে চিহ্নিত করতো। সেন কুও (১০৩১–১০৯৫), চীন সরকারের একজন পন্ডিত ব্যক্তি, বহুবিদ্যাজ্ঞ, আবিস্কারক, তিনি অশনাক্ত উড়ন্ত বস্তুর সম্বন্ধে তার লেখা "Dream Pool Essays"(১০৮৮) বইতে একটি জীবন্ত অণুচ্ছেদ লিখে ছিলেন। ১১তম শতাব্দীতে আনহুই এবং জিয়াংসু (বিশেষভাবে Yangzhou শহর) নামের দুই জন প্রত্যক্ষদশীর প্রমাণ লিপিবদ্ধ করা হয়েছিল। তারা রাত্রি বেলা একটি দরজা বিশিষ্ট উড়ন্ত বস্তু দেখেছিল যার দরজার অভ্যন্তরীণ থেকে আগতো উজ্জল আলো গাছগুলি থেকে ছায়া দূর করে প্রায় দশ মাইল ব্যাসার্ধ জায়গা জুরে আলোকিত করেছিল এবং প্রচণ্ড গতিতে তার নিজ স্থান থেকে উডায়ন করতে সক্ষম হয়েছিল।দ্বিতীয় বিশ্বযুদ্ধের দিকে থেকে UFO দেখা শুরু হয়েছিল, একজন বিখ্যাত মার্কিন ব্যবসায়ী ক্যননেথ আরনোড এর মধ্যে ২৪শে জুন ১৯৪৭ থেকে, যখন তার ব্যক্তিগত প্লেন ওয়াশিংটন এর রাইনার পর্বতমালা কাছে দিয়ে উড়ছিল। সে বলেছিলেন, নয়টা অতি উজ্জ্বল বস্তু রাইনারের দিকে মুখ করে উল্ট পাশে উড়ছিল। যদিও অনুরুপ বস্তু ১৯৪৭ সালে আমেরিকাতে আরো দেখা গিয়েছিল।এমন উড়ন্ত বস্তুু বর্তমানে দেখাগেছে বলে জানা গেছে।


title: জৈব খাদ্য

text: সবজি চাষে বেশির ভাগ ক্ষেত্রেই রাসায়নিক সার ও কীটনাশক ব্যবহৃত হয়। কৃষিজমিতে ব্যবহৃত কীটনাশক ও রাসায়নিক সার আমাদের খাবারের ভেতরে ঢুকে যায়। গবাদি পশু-পাখির উৎপাদন বাড়াতে হরমোন দেয়া হয়। শুধু সবজি নয়, ফল, ডিম, মাছ, মাংস—সবকিছুতেই এগুলোর জীবনকাল বাড়াবার জন্য ফরমালিন কিংবা কীটনাশক মেশানো হয় যা শরীরের জন্য অত্যন্ত ক্ষতিকর । এই কৃত্রিম পদার্থগুলো খাবার ধোয়ার পর, এমনকি রান্না করার পরও সম্পূর্ণ দূর হয় না। যা আমাদের দেহের নানা রোগের কারণ হয়ে দাঁড়ায়। এই রাসায়নিক জিনিসগুলো আমাদের শরীরে ধীরগতিতে বিষের মতো কাজ করে। কৃত্রিম সার, রাসায়নিক দ্রব্য, ফরমালিন ইত্যাদির যথেচ্ছ ব্যবহারে ক্যানসার, ডায়াবেটিস, লিভারের সমস্যা ইত্যাদির প্রকোপ মারাত্মক হারে বাড়িয়ে দেয় । বিশেষ করে শিশু এবং গর্ভবতী মায়েদের ওপর এর প্রভাব আরও মারাত্মক। এই ক্ষতিকর দিক থেকে থেকে মুক্ত থাকার অন্যতম সমাধান হতে পারে অরগানিক সবজি। অরগানিক শাকসবজি বা শস্য উৎপাদনে কোনো ধরনের রাসায়নিক সার বা কীটনাশক ব্যবহার করা হয় না। তাই এটি আমাদের শরীরের জন্য নিরাপদ বলে মনে করেন বিশেষজ্ঞরা।।


title: কীটনাশক

text: কীটনাশক এক ধরনের বিষাক্ত পদার্থ যা কীটপতঙ্গকে মেরে ফেলতে সহায়তা করে। রাসায়নিক পদার্থের সাহায্যে প্রস্তুতকৃত কীটনাশক মূলতঃ পোকা-মাকড় নির্মূলের ক্ষেত্রে ব্যবহার করা হয়। এর প্রয়োগে পোকামাকড়ের ডিম, লার্ভাও বিনাশ ঘটে থাকে। কৃষিক্ষেত্রসহ চিকিৎসা, শিল্প-প্রতিষ্ঠান ও গৃহস্থালী কর্মকাণ্ডে প্রয়োগ করা হয়। বিংশ শতাব্দীতে কৃষির উৎপাদন বৃদ্ধিতে প্রধান নিয়ামক হিসেবে কীটনাশকের ব্যবহারকে উপজীব্য করে বিস্তৃতি ঘটেছে বলে মনে করা হয়। শাকসবজির সাথে কীটনাশক মিশ্রিত খাবার খেয়ে অনেক সময় তা মানুষের জন্য ক্ষতির কারণ হয়ে দাঁড়ায়। পাশাপাশি ব্যবহৃত প্রায় সকল ধরনের কীটনাশকই পরবর্তীতে জীববৈচিত্র্যে ব্যাপক প্রভাব ফেলেছে বলে ধারনা করা হয়। অনেক ধরনের কীটনাশক মানুষের জন্যেও ক্ষতিকর। কিছু কিছু কীটনাশক খাদ্য শৃঙ্খলেও প্রভাববিস্তার করেছে।


title: বাংলাদেশ সরকার

text: বাংলাদেশের বর্তমান প্রধানমন্ত্রী হলেন শেখ হাসিনা, বাংলাদেশ আওয়ামী লীগের সভানেত্রী, যিনি ২৯শে ডিসেম্বর ২০০৮ এর সাধারণ নির্বাচনে বিজয়ের ফলাফলস্বরূপ ২০০৯-এর ৬ জানুয়ারি বাংলাদেশের রাষ্ট্রপতি কর্তৃক নিযুক্ত হন। বাংলাদেশ আওয়ামী লীগ তার দ্বারা পরিচালিত হয় এবং এবং এর ১৪ দলীয় মহাজোট দুই-তৃতীয়াংশ সংখ্যাগরিষ্ঠ সংসদ সদস্য পদলাভের মাধ্যমে বিজয় লাভ করে এবং সাংখ্যিকভাবে ২৯৯ টি আসনের মাঝে ২৩০ টি আসন এই দলের নিয়ন্ত্রণে রয়েছে।


title: সৈয়দা আনোয়ারা তৈমূর

text: যোগেন্দ্রনাথ হাজরিকার মন্ত্রীসভার পতনের পর ১৯৭৯ সনের ১২ ডিসেম্বর তারিখ থেকে অসমে রাষ্ট্রপতি শাসন চালু হয়। কয়েকমাস রাষ্ট্রপতি শাসনের পর প্রধানমন্ত্রীর আদেশক্রমে কংগ্রেস(ই) দলের নেত্রী সৈয়দা আনোয়ারা তৈমূরকে অসমের মুখ্যমন্ত্রীর দায়িত্বভার প্রদান করা হয়। ১৯৮০ সনের ৬ ডিসেম্বর তারিখে তিনি অসমের মুখ্যমন্ত্রীরূপে শপথ গ্রহণ করেন। তিনি মুখ্যমন্ত্রীর কার্যভার গ্রহণ করার পর অসমে রাষ্ট্রপতি শাসনের অন্ত পরে। তাঁর দায়িত্ব নেওয়ার সময় অসমে বিদেশী বহিস্কার আন্দোলন চালু ছিল। অসমে অবৈধভাবে অনুপ্রবেশ করে অসমের জমিতে স্থায়ীভাবে বসবাসরত অসংখ্য বাংলাদেশী ব্যক্তিকে অসমের মাটি থেকে বহিষ্কার করার জন্য সদৌ অসম ছাত্র সন্থা ও গণ সংগ্রাম পরিষদের নেতৃত্বে এক তীব্র আন্দোলনের সৃষ্টি হয়েছিল। অসমে এই আন্দোলন জাতীয় আন্দোলন রুপে গঢ়ে উঠেছিল। টাইমুর সরকার এই সমস্যা আলোচনার মাধ্যমে সমাধান না করে কঠোর ব্যবস্থা গ্রহন করেছিলেন। প্রায় সাত মাস শাসন চালানোর পর টাইমূর সরকারের পতন হয়। ১৯৮১ সনের ৩০ জুন তারিখে তিনি মুখ্যমন্ত্রী পদ থেকে পদত্যাগ করেন। তারপর অসমে পুনরায় রাষ্ট্রপতি শাসন চালু হয়।


title: দেলি সালতানাত

text: বিপ্লব ও স্বাধীনতার পরও সালতানাত টিকে রয়েছে। তবে এর কোনো রাজনৈতিক কর্তৃত্ব নেই। "নতুন ধারার যুগ" বলে পরিচিত যুগে প্রবেশের পর সুলতান আজমি পেরকাসা আলম আলহাজ ১৯৬৭ থেকে ১৯৯৮ খ্রিষ্টাব্দ পর্যন্ত সিংহাসনে ছিলেন। সুলতান ১৯৯৮ খ্রিষ্টাব্দের ৫ মে থেকে সুলতান ওতেমান মাহমুদ পেরকাসা আলম সুলতান হন। তিনি ইন্দোনেশিয়ার সেনাবাহিনীতে একজন লেফটেন্যান্ট কর্নেল ছিলেন। ২০০৫ খ্রিষ্টাব্দের ২১ জুলাই আচেহর মালিকুস সালেহ বিমানবন্দরে বিমান বিধ্বস্ত হয়ে তিনি মারা যান। ২২ জুলাই যুবরাজ সিংহাসনে বসেন এবং সুলতান মাহমুদ লামানজিজি পেরকাসা আলম উপাধিধারণ করেন।লাবুহান দেলি, লাংকাত, সুকা পিরিং, বুলুহ চিনা, দেনাই, সেরবাজাদি এবং সুমাত্রা দ্বীপের পূর্ব উপকূলের অন্যান্য কিছু অঞ্চল দেলি সালতানাতের অংশ। ১৮৫৪ খ্রিষ্টাব্দে আচেহ সালতানাত নিয়ন্ত্রণ পুনরায় লাভ করলে আচেহর নিয়ন্ত্রণে দেলি স্বাধীনতা ঘোষণা করে। রোকান থেকে দক্ষিণে তামিয়াঙের সীমান্ত পর্যন্ত এর সীমানা নির্ধারিত হয়।


title: মনোহর পার্রীকর

text: জানুয়ারি ২৯, ২০০৪ সালে বিজেপির ৪ জন নেতা ইস্তফা দিলে তাঁর সরকার সংখ্যাগোষ্ঠতা হারায়। পার্রীকর দাবি করেন তিনি তাঁর সরকারের সংখ্যাগরিষ্ঠতা পুনঃ প্রমাণন করবেন; এবং ফেব্রুয়ারি ২০০৫ সালে তিনি এমনটি করেওছিলেন। কিন্তু পরে কোনোকারণে তাঁকে মুখ্যমন্ত্রী পদ ছাড়তে হয়। পরপর বিভিন্ন বিবাদের কারণে মার্চ ২০০৫ সালে গোয়াতে রাষ্ট্রপতি শাসন জরী করা হয়। কিছুদিন পরে জুন ২০০৫ সালে বিরোধী নেতা প্রতাপ সিংহ রাণে গোয়ার মুখ্যমন্ত্রী হন।


title: শিবরাজ সিংহ চৌহান

text:
শিবরাজ সিংহ চৌহান (জন্ম: ৫ মার্চ, ১৯৫৯) ভারতের কেন্দ্রীয় রাজ্য মধ্যপ্রদেশের ১৮ তম এবং বর্তমান মুখ্যমন্ত্রী। ২৯ নভেম্বর, ২০০৫ তারিখে তিনি মুখ্যমন্ত্রীর পদে বাবুলাল গৌরকে বদলি করেন। ভারতীয় জনতা পার্টির একজন নেতা হিসেবে তিনি তাঁর সাধারণ সম্পাদক হিসেবে দায়িত্ব পালন করেন এবং তাঁর মধ্যপ্রদেশের জনতা পাটির সভাপতি হিসেবে দায়িত্ব পালন করেন। তিনি ১৯৭২ সালে ১৩ বছর বয়েসী জাতীয় স্বয়ংসেবক সংঘে যোগ দেন। তিনি পাঁচবার সংসদ সদস্য, ১৯৯১ সাল থেকে লোকসভাতে বিদীশের প্রতিনিধিত্ব করছেন। বর্তমানে তিনি মধ্যপ্রদেশে সিহোরে জেলার একটি তপসিল স্থান বুধনী আসনের প্রতিনিধিত্ব করছেন।
২০০৭ সালে, তিনি লড়লী লক্ষ্মী যোজনা, কন্যাদন পরিকল্পনা এবং জননী নিরাপত্তা যোজনা নামে পরিচিত স্কিম চালু করেন, যা রাজ্যগুলিতে মহিলা শ্লীলতাহানির প্রতিরোধের উপর জোর দেয়। "মেধাবী বিদ্যালয়ের পরিকল্পনা" এবং "মেধাবী ছাত্র যুগ" ৭৫% ভোপাল ১২ শ্রনী বোর্ড এবং ৮৫% সিবিএসই দিল্লি ।


title: রঘুবর দাস

text: রঘুবর দাস (জন্ম: ৩ মে, ১৯৫৫) ভারতের ঝাড়খণ্ড রাজ্যের মুখ্যমন্ত্রী। তিনি ২৮ ডিসেম্বর ২০১৪ সালে ঝাড়খণ্ডের ৬ তম মুখ্যমন্ত্রী হিসেবে শপথ নিয়েছিলেন। তিনি একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি টাটা স্টিলের একজন প্রাক্তন কর্মী, তিনি ১৯৯৫ সাল থেকে জামশেদপুর পূর্ব বিধানসভা থেকে পাঁচবার বিধানসভা সদস্য হিসেবে দায়িত্ব পালন করেন। তিনি রাজ্যে বিজেপি নেতৃত্বাধীন সরকারের সময় উপ-মুখ্যমন্ত্রীর এবং নগর উন্নয়ন মন্ত্রী হিসেবেও দায়িত্ব পালন করেন। জরুরি অবস্থার (২৫ জুন ১৯৭৫) সময়, তিনি কারাবাসও করেছেন।


title: পশ্চিমবঙ্গের মুখ্যমন্ত্রী

text: পশ্চিমবঙ্গের বর্তমান মুখ্যমন্ত্রী মমতা বন্দ্যোপাধ্যায়। তিনি রাজ্যের অষ্টম তথা প্রথম মহিলা মুখ্যমন্ত্রী। ২০১১ সালের বিধানসভা নির্বাচনে জয়লাভ করে ২০ মে তিনি মুখ্যমন্ত্রী রূপে শপথ গ্রহণ করেন। তিনি পশ্চিমবঙ্গ সরকারের স্বরাষ্ট্র, স্বাস্থ্য ও পরিবার পরিকল্পনা, ভূমি ও ভূমিসংস্কার, তথ্য ও সংস্কৃতি, পর্বতাঞ্চল বিষয়ক, কৃষি, বিদ্যুৎ, কর্মী ও প্রশাসনিক সংস্কার, সংখ্যালঘু কল্যাণ ও মাদ্রাসা শিক্ষা বিভাগেরও ভারপ্রাপ্ত মন্ত্রী।


title: আরব বসন্ত

text: তিউনিসিয়ায় জেসমিন বিপ্লবের ফলে ১৪ জানুয়ারি শাসক জেন এল আবেদিন বেন আলির পতন ঘটে এবং তিনি সৌদি আরবে পালিয়ে যান। ২৫ জানুয়ারি থেকে মিশরে বিদ্রোহ শুরু হয় এবং ১৮ দিনব্যাপী বিদ্রোহের পরে ৩০ বছর ধরে শাসন করা প্রেসিডেন্ট মুবারক ১১ ফেব্রুয়ারি পদত্যাগ করেন। একই সাথে জর্ডানের বাদশাহ আব্দুল্লাহ নতুন প্রধানমন্ত্রীর নাম ঘোষণা করেন; ইয়েমেনের রাষ্ট্রপতি আলি আব্দুল্লাহ সালেহ ঘোষণা দেন যে তিনি ২০১৩ সালের পর আর রাষ্ট্রপতি থাকবেন না যা তখন ৩৫ বছরের শাসন হবে। ২০ অক্টোবর লড়াইয়ে নিহত হন লিবিয়ার শাসক মুয়াম্মার গাদ্দাফি। অবসান ঘটে গাদ্দাফির ৪২ বছরের শাসনামলের। সুদানের রাষ্ট্রপতি আলি আব্দুল্লাহ সালেহ ঘোষণা দেন তিনি ২০১৫ এর পর নির্বাচনে অংশ নেবেন না ।


title: ত্রিপুরার মুখ্যমন্ত্রীগণের তালিকা

text: ত্রিপুরা হচ্ছে ভারতের উত্তর-পূর্বে অবস্থিত একটি রাজ্য এবং রাজ্যের সরকার প্রধান হচ্ছেন একজন মুখ্যমন্ত্রী। ১৯৬৩ সাল থেকে ত্রিপুরায় মোট ৯জন মুখ্যমন্ত্রী ছিলেন। প্রথম জন হচ্ছেন শচীন্দ্র লাল সিং এবং তিনি ছিলেন ভারতীয় জাতীয় কংগ্রেস পার্টির নেতা। বর্তমান মুখ্যমন্ত্রী মাণিক সরকার ১৯৯৮ সালের মার্চ মাস থেকে ত্রিপুরা রাজ্যের মুখ্যমন্ত্রী। তিনি ভারতের মার্কসবাদী কমিউনিস্ট পার্টির একজন পলিটব্যুরো সদস্য।


title: অশোক চহ্বাণ

text: অশোক শঙ্কররাও চহ্বাণ (মরাঠি : अशोक चव्हाण) (জন্ম- ২৮ অক্টোবর ১৯৫৮) হলেন বিশিষ্ট ভারতীয় রাজনীতিবিদ এবং মহারাষ্ট্রের বর্তমান মুখ্যমন্ত্রী। ২০০৮ সালের মুম্বই সন্ত্রাসের পর মহারাষ্ট্রের তদানীন্তন মুখ্যমন্ত্রী শ্রী বিলাসরাও দেশমুখ পদত্যাগ করেন এবং অশোক চহ্বাণ তাঁর স্থলাভিষিক্ত হন। ৫ ডিসেম্বর ২০০৮ তারিখে ইনি তাঁর দল ভারতীয় জাতীয় কংগ্রেসের অভ্যন্তরে মুখ্যমন্ত্রী হিসেবে মনোনীত হওয়ার পর ৮ ডিসেম্বর শপথ গ্রহণ করেন।


title: পাহাড়পুর বৌদ্ধ বিহার

text: পাহাড়পুরের প্রত্নতাত্ত্বিক খননকার্যকে দুভাগে ভাগ করা যায়। প্রথমতঃ বাংলাদেশের স্বাধীনতাপূর্বকালীন সময়ে মূলত বৃটিশ যুগে, এবং দ্বিতীয়ত স্বাধীনতা-উত্তর কালে আশির দশকে। ১৮৭৯ সালে কানিংহাম প্রথম উদ্যোগটি নেন। কিন্তু বলিহারের জমিদারের বিরোধিতায় কেবলমাত্র কেন্দ্রীয় ঢিবির শীর্ষভাগ খনন করে তাঁকে থেমে যেতে হয়। এ খননে চারপাশে উদগত অংশযুক্ত প্রায় ৭মি উঁচু একটি কক্ষ আবিষ্কৃত হয়। এর দীর্ঘদিন পর ১৯২৩ সালে কোলকাতা বিশ্ববিদ্যালয়, বরেন্দ্র গবেষণা পরিষদ ও ভারতীয় প্রত্নতাত্ত্বিক জরিপ বিভাগের যৌথ প্রচেষ্টায় এবং দিঘাপতিয়ার জমিদার পরিবারের সদস্য শরৎ কুমার রায়ের অর্থানুকূল্যে পুনরায় খননকাজ শুরু হয়। এ বছর ঐতিহাসিক ডি.আর.ভান্ডারকরের নেতৃত্বে প্রত্নস্থলটির দক্ষিণ-পশ্চিম অংশে খনন পরিচালিত হলে উত্তর-দক্ষিণে বিন্যস্ত একসারি কক্ষ এবং চত্বরের অংশবিশেষ পাওয়া যায়। রাখালদাস বন্দোপাধ্যায় ১৯২৫-২৬ সালে খনন করে কেন্দ্রীয় ঢিবির উত্তরে প্রধান সিঁড়ি, পোড়ামাটির ফলকচিত্র শোভিত দেয়াল ও প্রদক্ষিণ পথসহ উত্তর দিকের মন্ডপ বা হল ঘর আবিষ্কার করেন। ফলে প্রথমবারের মত এ বিহারের ভূমিপরিকল্পনা ও দেয়ালচিত্রণ সম্বন্ধে ধারণা পাওয়া যায়। ১৯৩০-৩১ এবং ১৯৩১-৩২ সালে জি.সি.চন্দ্র বিহারের দক্ষিণ-পশ্চিম কোণ ও সংলগ্ন চত্বর খনন করেন। ১৯৩৩-৩৪ সালে কাশিনাথ দীক্ষিতের তত্ত্বাবধানে ভারতীয় প্রত্নতাত্ত্বিক জরিপ বিভাগ পুনরায় খনন করে। এতে বিহার ও মন্দিরের অবশিষ্ট অংশ এবং সত্যপীরের ভিটায় একগুচ্ছ স্তূপসহ একটি তারা মন্দিরের ধ্বংশাবশেষ পাওয়া যায়। দ্বিতীয় বিশ্বযুদ্ধের পর রফিক মোঘল পূর্ব বাহুর কয়েকটি কক্ষে গভীর উৎখনন পরিচালনা করেন।


title: বাংলাদেশে জলবায়ু পরিবর্তনের প্রভাব

text: বাংলাদেশের পানি উন্নয়ন বোর্ডের সহযোগী প্রতিষ্ঠান সেন্টার ফর এনভায়রনমেন্টাল অ্যান্ড জিওগ্রাফিক্যাল ইনফরমেশন সার্ভিসেস (CEGIS) উপগ্রহের মাধ্যমে সংগৃহীত উপাত্ত বিশ্লেষণে বেরিয়ে এসেছে যে, ১৯৭৩-২০০৮ খ্রিস্টাব্দ পর্যন্ত ভোলার মূল ভূভাগ থেকে ২৪০ বর্গ কিলোমিটার জমি নদীগর্ভে বিলীন হয়ে গেছে। উপগ্রহচিত্রে দেখা যায় ভোলার উত্তর-পূর্ব দিকে ভাঙনের প্রবণতা বেশি। যদিও একই সময়ে ৭০ বর্গ কিলোমিটার নতুন চর ভোলার সঙ্গে যুক্ত হয়েছে, কিন্তু ভাঙনের তুলনায় তা যৎসামান্য। পানি উন্নয়ন বোর্ড থেকে জানা যায়, ২০০৪-২০০৮ -এই চার বছর ভাঙনের মাত্রা বেড়েছে, আর ২০০৯ খ্রিস্টাব্দে তা সর্বোচ্চ হয়েছে।


title: বাংলাদেশে বিহারী নিপীড়ন

text: ২০০৮ এর ১৯ মে, ঢাকা হাই কোর্ট ১,৫০,০০০ জন শরণার্থী যারা ১৯৭১ এ বাংলাদেশের স্বাধীনতা যুদ্ধের সময় সংখ্যালঘু ছিল, তাদের নাগরিকত্ব ও ভোটের অধিকার অনুমোদন করে। যারা যুদ্ধের পর জন্ম নিয়েছিল তারাও নাগরিকত্ব ও ভোটের অধিকার অর্জন করে। ২০০৮ সালের সাধারন নির্বাচনে অনেক রাজনৈতিক দল বিহারী ভোটের জন্য ক্যাম্পে প্রচারোভিযান চালিয়েছিল এবং দলটি পার্টি ও প্রার্থীদের কাছে গুরুত্বপূর্ন বিবেচিত হয়েছিল। যদিও কোর্টের আইন বলেছিল যে বিহারীরা ডিসেম্বর ২০০৮ নির্বাচনের জন্য নিবন্ধনের যোগ্য, নির্বাচন কমিশন তাদের নিবন্ধিত না করেই ২০০৮ এর আগস্টে তাদের কাজ বন্ধ করে দিয়েছিল।


title: আটকে পড়া বিহারী

text: বাংলাদেশে তেরোটা ভিন্ন-ভিন্ন অঞ্চলের ৬৬টা ক্যাম্পে এখনও আড়াই লাখ থেকে তিন লাখের মতো আটকে পড়া বিহারি আছে। আটকে পড়া পাকিস্তানিই বলা হয় এদেরকে। আঞ্চলিক বিচারে এদের জন্ম ভারতের বিহার রাজ্যে; এর উত্তরে নেপাল, পশ্চিমে উত্তর প্রদেশ, দক্ষিণে ঝাড়খণ্ড আর পূবে পশ্চিমবঙ্গ। বৌদ্ধ আর জৈন ধর্মের জন্মভূমি এই বিহার হলেও, ঐতিহ্যগতভাবে বিহার রাজ্য হিন্দু-সংস্কৃতিপ্রধান। ফলে ১৯৪৭-এর ভারত বিভাজনের প্রাক্কালে এঅঞ্চলের উর্দু ভাষাভাষি মুসলিম সংখ্যালঘুরা পাকিস্তানের সঙ্গে একাত্মতা ঘোষণা করে চলে আসে তৎকালীন পূর্ব পাকিস্তানে। এক প্রজন্ম পার না হতেই পাকিস্তানের বিভাজন অবশ্যম্ভাবী হয়ে দাঁড়ায়, এবং ১৯৭১-এর স্বাধীনতা যুদ্ধের মাধ্যমে পূর্ব পাকিস্তান হয়ে যায় স্বাধীন সার্বভৌম বাংলাদেশ। স্বাধীনতা যুদ্ধের সময় এসব বিহারিরা পশ্চিম পাকিস্তানকে সমর্থন করে, বিশেষত ভাষা এবং ধর্মের কারণে। বিপুল সংখ্যক বিহারি রাজাকার, আলবদর ইত্যাদি বাংলাদেশী পাকিস্তান সমর্থক-গোষ্ঠীর সঙ্গে অথবা সরাসরি পাকিস্তানি সামরিক জান্তার সঙ্গে মুক্তিযোদ্ধা নিধনসহ বাংলাদেশের স্বাধীনতাবিরোধী কর্মকান্ডে লিপ্ত হয়। অন্যান্যরা সাধারণ বাঙালির মতোই নিরপেক্ষ ভূমিকা পালন করে।


title: বাংলাদেশের ইতিহাস

text:
এরশাদ সংসদ ভেঙে দেন এবং ১৯৮৮ সালের মার্চ মাসে নতুন নির্বাচন অনুষ্ঠিত করেন।
সব প্রধান বিরোধী দল এই নির্বাচন প্রত্যাখ্যান করে এবং দাবী করে যে সরকার স্বাধীন ও সুষ্ঠু নির্বাচন অায়োজন করতে অসমর্থ হয়েছে। ক্ষমতাসীন [[জাতীয় পার্টি (এরশাদ)|জাতীয় পার্টি]] ৩০০ টি আসনের মধ্যে ২৫১ টি আসন লাভ করে। ১৯৮৮ সালের জুন মাসে সংসদ সহস্রাধিক বিল পাস করে, একটি বিতর্কিত সংশোধনীতে ইসলামকে বাংলাদেশের রাষ্ট্রীয় ধর্ম এবং ঢাকার বাইরের শহরগুলিতে উচ্চ আদালতের বেঞ্চ গঠন করতে বিধান জারি হয়। যদিও ইসলাম রাষ্ট্র ধর্ম হিসেবে বজায় থাকে, তবে ঢাকার বাইরের শহরগুলোতে হাইকোর্টের বিকেন্দ্রীকরণের বিধান সুপ্রীম কোর্টের রায় কর্তৃক নিষিদ্ধ হয়।


title: ১৯৯০-এর বাংলাদেশের সাম্প্রদায়িক সহিংসতা

text: ১৯৯০ সালে অক্টোবরের শেষে এবং নভেম্বরের প্রথম দিকে ভারতের অযোধ্যায় বাবরি মসজিদ ধ্বংস করা হয়েছে এই গুজব ছড়িয়ে বাংলাদেশে বাঙালি হিন্দুদের বিরুদ্ধে একটি ধারাবাহিক আক্রমণ ও নৃশংসতার সূচনা করে মুসলিমরা। হিন্দুদের উপর ৩০ অক্টোবর থেকে নির্মম নৃশংসতা শুরু হয় এবং বিরতিহীন ভাবে ২ নভেম্বর পর্যন্ত চলতে থাকে। এছাড়া এই ঘটনার সূত্র ধরে ১৯৯৩ সাল পর্যন্ত বিভিন্ন মাত্রায় সমগ্র বংলাদেশ জুড়ে হিন্দুদের উপর বিরামহীন অত্যাচার, নির্যাতন, লুটপাট, হত্যা, ধর্ষণ, অপহরণের মত জঘন্য নিষ্ঠুরতা চালাতে থাকে মুসলিমরা। বিশেষ করে ১৯৯২ সালের পুরোটা সময় ধরে এই বীভৎসতার মাত্রা ছিল বর্ণনাতীত।


title: বদ্বীপ

text: আন্তঃহৈমবাহিক উষ্ণ সময়কালের পূর্ববর্তী শেষ বরফ যুগে ১২০,০০০ বছর পূরবে সমুদ্র সমতল বর্তমান অবস্থানের কাছাকাছি থেকে ধীরে ধীরে নিচে নামতে থাকে এবং ৩০,০০০ বছর পূরবে বর্তমানের তুলনায় প্রায় ৭০ মিটার নিচে নেমে যায়। সমুদ্র সমতল নিচে নেমি যাওয়ার কারণে নদীগুলো বিদ্যমান ভূদৃশ্যকে গভীরভাবে কেটে প্রবাহিত হয়। সুতরাং নদীগুলোর মধ্যবর্তী ভূমিরূপের যে পলল দেখা যায়, সেগুলো বিচূর্ণীভূত ও জারিত (oxidised) হয় এবং মৃত্তিকা গঠিত হয়। Goodbred and Kuehl এসব প্লাইসটোসিন ভূপৃষ্ঠকে বাংলাদেশে বর্তমান ভূপৃষ্ঠের ১০-৪৫ মিটার নিচে এবং পশ্চিম বাংলায় স্থানীয়ভাবে উদ্ভেদ হিসেবে উল্লেখ করেছেন (Brammer, 2012)।


title: বাংলাদেশের ইতিহাস

text:
১৯০৫ হতে ১৯১১ খ্রীস্টাব্দ পর্যন্ত [[বঙ্গভঙ্গ|বঙ্গভঙ্গের]] ফলশ্রুতিতে পূর্ববঙ্গ ও আসামকে নিয়ে একটি নতুন প্রদেশ গঠিত হয়েছিল, যার রাজধানী ছিল [[ঢাকা|ঢাকায়]]।
(Baxter, pp. 39–40) তবে কলকাতা-কেন্দ্রিক রাজনীতিবিদ ও বুদ্ধিজীবীদের চরম বিরোধিতার ফলে বঙ্গভঙ্গ রদ হয়ে যায় ১৯১১ সালে। ভারতীয় উপমহাদেশের দেশভাগের সময় ১৯৪৭ সালে ধর্মের ভিত্তিতে আবার বাংলা প্রদেশটিকে ভাগ করা হয়। হিন্দু সংখ্যাগরিষ্ঠ [[পশ্চিমবঙ্গ]] ভারতের অংশ হয়, আর মুসলিম সংখ্যাগরিষ্ঠ পূর্ববঙ্গ পাকিস্তানের অংশ হয়। ১৯৫৪ সালে পূর্ববঙ্গের নাম পাল্‌টে [[পূর্ব পাকিস্তান]] করা হয়।
১৯৪৭ খ্রিস্টাব্দে ব্রিটিশ ভারত বিভক্ত করে দুটি স্বাধীন রাষ্ট্র প্রতিষ্ঠা করা হয় যথা ভারত ও পাকিস্তান। মুসলিম আধিক্যের ভিত্তিতে পাকিস্তানের সীমানা চিহ্নিত করা হয় যার ফলে পাকিস্তানের মানচিত্রে দুটি পৃথক অঞ্চল অনিবার্য হয়ে ওঠে যার একটি [[পূর্ব পাকিস্তান]] এবং অপরটি [[পশ্চিম পাকিস্তান]]। পূর্ব পাকিস্তান গঠিত হয়েছিল প্রধানত [[পূর্ব বাংলা]] নিয়ে যা বর্তমানের বাংলাদেশ। পূর্ব পাস্তিানের ইতিহাস মূলত: পশ্চিম পাকিস্তানীদ শাসকদের হাতে নিগ্রহ ও শোষণের ইতিহাস যার অন্য পিঠে ছিল ১৯৫৮ থেকে ১৯৭১ খ্রিস্টাব্দ পর্যন্ত সামরিক শাসন।


title: নোয়াখালী দাঙ্গা

text: ১৯৪৬ নোয়াখালীর দাঙ্গার প্রতিক্রিয়া হিসেবে বিহারে দাঙ্গার সুত্রপাত হয়। ৩০ অক্টোবর থেকে ৭ নভেম্বরের মধ্যকার সংগঠিত বিহার দাঙ্গার ফলে ভারত বিভাজন ত্বরান্বিত হয়। ২৫ থেকে ২৮ অক্টোবরের মধ্যে বিহারের ছাপরা এবং শরণ জেলায় দাঙ্গা ছড়িয়ে পরে। শীঘ্রই পাটনা, মুঙ্গের, ভাগলপুরে দাঙ্গা ছড়িয়ে পড়ে। ফলে সরকারের পক্ষে আইন শৃঙ্খলা পরিস্থিত স্বাভাবিক রাখা ক্রমেই কঠিন হয়ে ওঠে এবং ধর্মের ভিত্তিতে ভারত বিভাজন অবশ্যম্ভাবী হয়ে ওঠে। পরিকল্পিতভাবে সৃষ্ট দাঙ্গার নারকীয়তা-বীভৎসতা দেখে গান্ধী-নেহেরু তথা কংগ্রেস নেতৃত্ব জিন্নাহের নেতৃত্বে থাকা মুসলিম লীগের ভারত ভাগের দাবী মেনে নেন। ফলে ভারত বিভাগের মাধ্যমে ভারত ও পাকিস্তান নামে নতুন দুটি রাষ্ট্রের সৃষ্টি হয়।


title: বাংলাদেশের ইতিহাস

text: ১৯৯৯ সালের জুন মাসে বিএনপি ও অন্যান্য বিরোধী দলগুলো আবার সংসদে উপস্থিত হতে বিরত থাকে। ১৯৯৭ সালে "ছয় দিনের" [[হরতাল]] থেকে শুরু করে ১৯৯৯ সালে "২৭ দিনের" হরতাল পর্যন্ত; বিরোধীদলের পক্ষ থেকে ব্যাপক সংখ্যক হরতালের সৃষ্টি হয়।১৯৯৯ সালের শুরুতে গঠিত চার-দলীয় বিরোধী জোট ঘোষণা করে যে, নির্বাচনী বৈষম্য দূর করার জন্য সরকারী নেতৃবৃন্দের পক্ষ থেকে কার্যকরী পদক্ষেপ না পাওয়া পর্যন্ত নির্বাচন অনুষ্ঠিত হবে না। সরকার এই পদক্ষেপ গ্রহণ করেনি এবং এর ফলে বিএনপি পরবর্তীতে ফেব্রুয়ারী ১৯৯৯ সালে পৌর পরিষদের নির্বাচন, বেশ কয়েকটি সংসদীয় উপনির্বাচন এবং ২০০০ সালের [[চট্টগ্রাম সিটি কর্পোরেশন]] নির্বাচন বর্জন করে।


title: আঁটপুর

text: আঁটপুরের সবথেকে বিখ্যাত মন্দির হল রাধাগোবিন্দজিউ মন্দির। এটি প্রায় ১০০ ফুট উঁচু । বর্ধমান রাজের দেওয়ান কৃষ্ণরাম মিত্র এই মন্দিরটি গঠন করান। মন্দিরটি নির্মাণ সম্পূর্ণ হয় ১৭৮৬ খ্রিস্টাব্দে (১৭০৮ শকাব্দে)। মন্দিরটির গায়ে অসাধারণ টেরাকোটা বা পোড়ামাটির কারুকার্য আছে। মন্দিরের ভিতের ইঁটগুলি গঙ্গামাটি ও গঙ্গাজলে তৈরি। টেরাকোটার বিষয়গুলি নেওয়া হয়েছে ১৮টি পুরান, রামায়ণ, মহাভারত, ভারতের ইতিহাস এবং মন্দির গড়ার সমসাময়িক বিষয় থেকে। মন্দিরটির চণ্ডীমণ্ডপ এবং দোলমঞ্চে কাঠের কারুকার্য আছে।


title: গুন্টুর জেলা

text: প্রোলয় বেমা রেড্ডি তাঁর রাজত্বকালে অনেকগুলি শিবমন্দির নির্মাণ করেছিলেন। বসিরেড্ডি বেঙ্কটাদ্রি নায়ুডুর রাজত্বকালে কৃষ্ণা উপত্যকায় অনেক মন্দির নির্মিত হয়েছিল। গুন্টুর জেলার বহু গ্রাম ও শহরে এই মন্দিরগুলির ‘গালি গোপুরম’ বা সুউচ্চ গোপুরমগুলি তাঁর ভক্তি ও দয়ার নিদর্শন। রাজাবোলুর নদিবেলাম্মা টাল্লি মন্দিরে প্রতি বছর চৈত্রপূর্ণিমায় একটি বিখ্যাত উৎসব আয়োজিত হয়। অমরাবতী মন্দিরে শিবের একটি উঁচু লিঙ্গ আছে। মঙ্গলগিরি শৈলশহরটি নৃসিংহের মন্দিরের জন্য বিখ্যাত। এই পাহাড়ের উপর পানাকলা নরসিংহ স্বামী মন্দির আছে। পাহাড়ের পাদদেশে আছে লক্ষ্মীনৃসিংহ মন্দির এবং চূড়ায় আছে গণ্ডল নৃসিংহ মন্দির। অন্যান্য বিখ্যাত মন্দিরগুলি হল বাপাটলার ভবনারায়ণ স্বামী মন্দির, মাচেরলার লক্ষ্মী চেন্নাকেশব স্বামী মন্দির, তেনালির কোটাপ্পাকোন্ডা, পেডাকাকানি ও বৈকুণ্ঠপুরমের মন্দিরসমূহ।


title: বারাণসী

text:
বারাণসীতে প্রায় ২৩,০০০ মন্দির আছে। এগুলির মধ্যে সবচেয়ে বিখ্যাত মন্দির হল কাশী বিশ্বনাথ মন্দির, সঙ্কটমোচন হনুমান মন্দির ও দুর্গামন্দির। শেষোক্ত মন্দিরটি নিকটবর্তী গাছের বাঁদরগুলির জন্য বিখ্যাত।
কাশী বিশ্বনাথ মন্দির গঙ্গার তীরে অবস্থিত। এটি কাশীর প্রধান দেবতা শিবের মন্দির। মন্দিরটি দ্বাদশ জ্যোতির্লিঙ্গ মন্দিরের অন্যতম। হিন্দুরা বিশ্বাস করেন, অন্য এগারোটি জ্যোতির্লিঙ্গ দর্শনে যে ফল, সেই সম্মিলিত ফলের চেয়েও বেশি পুণ্যার্জন করা যায় শুধুমাত্র কাশী বিশ্বনাথ মন্দির দর্শন করলে। এই মন্দিরটি একাধিকবার ধ্বংসপ্রাপ্ত ও পুনর্নির্মিত হয়েছে। মন্দিরের পাশে অবস্থিত জ্ঞানবাপি মসজিদ মন্দিরের আদি স্থল। বর্তমান মন্দিরটিকে বলা হয় স্বর্ণমন্দির। ১৭৮০ সালে ইন্দোরের রানি অহল্যাবাই হোলকর এই মন্দিরটি নির্মাণ করান। ১৮৩৯ সালে পাঞ্জাবের রাজা রঞ্জিৎ সিং যে সোনা মন্দিরে দান করেছিলেন, তাতে এই মন্দিরের দুটি চূড়া মুড়ে দেওয়া হয়। তৃতীয় চূড়াটিও সোনা দিয়ে মুড়ে দেওয়ার পরিকল্পনা গ্রহণ করেছে উত্তরপ্রদেশ সরকার। ১৯৮৩ সালের ২৮ জানুয়ারি উত্তরপ্রদেশ সরকার এই মন্দিরটি অধিগ্রহণ করে নেন। মন্দির পরিচালনার ভার একটি ট্রাস্টের হাতে ছেড়ে দেওয়া হয়। কাশীর রাজা এই ট্রাস্টের সভাপতি, বিভাগীয় কমিশনার এর চেয়ারপার্সন। প্রতিদিন রাত আড়াইটে থেকে পরদিন রাত এগারোটা পর্যন্ত মন্দিরে নানা রকম ধর্মীয় অনুষ্ঠান চলে।


title: বিঠোবা

text:
গোয়াতেও কয়েকটি মন্দির রয়েছে। এগুলির মধ্যে সর্বাধিক পরিচিত মন্দিরগুলি হল স্যানকুইলিম, স্যাঙ্গুয়েম ও গোকর্ণ মঠের মন্দিরগুলি। মারগাও ও পোন্ডার মন্দিরের উৎসবগুলিতে অংশ নিতে বহু তীর্থযাত্রী আসেন। রাজস্থানের নাথদ্বারায় ‘বিট্‌ঠলনাথ’ নামে বিঠোবাকে পূজা করা হয়।
বিজয়নগর ও মারাঠা শাসনকালে দক্ষিণ ভারতে বিঠোবার পূজা প্রচলিত হয়। দক্ষিণ ভারতে তিনি সাধারণত বিট্‌ঠল নামে পরিচিত। হাম্পি মন্দিরটি (উপরে উল্লিখিত) একটি বিশ্ব ঐতিহ্যবাহী স্থান। এটিই মহারাষ্ট্রের বাইরে বিট্‌ঠলের সর্বাধিক গুরুত্বপূর্ণ মন্দির। এই মন্দিরটি খ্রিস্টীয় ১৫শ শতাব্দীতে নির্মিত। মনে করা হয়, এই মন্দিরে কিছু সময়ের জন্য পণ্ঢরপুরের কেন্দ্রীয় মূর্তিটি এনে রাখা হয়েছিল। একটি মতে, বিজয়নগরের রাজা কৃষ্ণদেবরায় “নিজের মর্যাদা বৃদ্ধির জন্য” এই মূর্তিটি এনে রেখেছিলেন। অপর মতে, মুসলমান আক্রমণকারীদের হাত থেকে রক্ষা করার জন্যই মূর্তিটিকে স্থানান্তরিত করা হয়েছিল। সন্তকবি একনাথের প্রপিতামহ ভানুদাস (১৪৪৮-১৫১৩) এই মূর্তিটি আবার পণ্ঢরপুরে ফিরিয়ে নিয়ে যান। বর্তমানে এই মন্দিরে কোনো কেন্দ্রীয় মূর্তি নেই। যদিও ১৫১৬ থেকে ১৫৬৫ সালের মধ্যে সর্বাধিক গুরুত্বপূর্ণ লেনদেনগুলি বিট্‌ঠলের কেন্দ্রীয় মূর্তির সামনেই হত। যা তার আগে হত মূল রাষ্ট্রীয় দেবতা বিরুপাক্ষের (শিবের একটি রূপ) সামনে। মধ্বের আটটি মঠের মধ্যে তিনটি মঠে বিট্‌ঠল হলেন প্রধান দেবতা। এগুলি হল কর্ণাটকের শিরুর, পেজাবর ও পুট্টিজ। কর্ণাটকের মুলবাগালে একটি ‘বিট্‌ঠলেশ্বর মন্দির’ রয়েছে। তামিলনাড়ুতে বিট্‌ঠল মন্দির রয়েছে শ্রীরঙ্গম, তিরুপোরুরের কাছে বিট্‌ঠলপুরম, তিরুনেলভেলি জেলা, তেন্নঙ্গুর, কুম্বকোনামের কাছে গোবিন্দপুরমে।। কাঞ্চীতেও বিঠোবার ভাস্কর্য পাওয়া যায়।


title: হাওড়া জেলা

text: পশ্চিমবঙ্গের প্রচলিত উৎসবগুলি বাদে হাওড়া জেলায় চণ্ডীপূজা বিখ্যাত। এই জেলায় দেবী চণ্ডীর অসংখ্য লৌকিক রূপ লক্ষিত হয়। যথা: কল্যাণচণ্ডী, মঙ্গলচণ্ডী, মাকালচণ্ডী, ওলাইচণ্ডী ইত্যাদি। আমতার মেলাইচণ্ডীর মন্দির বাহান্ন পীঠের অন্যতম রূপে পরিগণিত হয়। জনস্রুতি এখানে সতীর মালাইচাকী পড়েছিল। মন্দিরটি নির্মিত হয় ১৬৪৯ সালে। এছাড়া মাকড়দহের মাকড়চণ্ডী ও কাসুন্দিয়ার ওলাইচণ্ডীর মন্দিরও বিখ্যাত।


title: বড়নগর

text:
খানিকটা উত্তরদিকে, কিছুটা পরিত্যক্ত অবস্থায়, বড়নগরের সবচেয়ে প্রাচীন মন্দির চারচালা গঠনের রামেশ্বর মন্দির (স্থাপিত ১৭৪১ খ্রিস্টাব্দ) অবস্থিত। এর উল্লেখযোগ্য ভাস্কর্যগুলি কৃষ্ণলীলা, রামলীলা, দশাবতার, সপ্তমাতৃকা, নন্দীপৃষ্ঠে শিব, গরুড়পৃষ্ঠে বিষ্ণু, সপরিবারে দুর্গা ইত্যাদি ধরনের। চার-বাংলা মন্দিরের দক্ষিণে আঞ্চলিক লোকদেবতা পঞ্চাননরূপী শিবের আলাদা একটি এক-বাংলা মন্দির বর্তমান।
২. পর্যটনে মুর্শিদাবাদ : দীননাথ মণ্ডল, অণিমা প্রকাশনী, কলকাতা।।


title: হিন্দু মন্দির

text:
কয়েকটি উল্লেখযোগ্য হিন্দু মন্দির হল কাশী বিশ্বনাথ মন্দির, চারধাম মন্দির-চতুষ্টয় (পুরী জগন্নাথ মন্দির, রামনাথস্বামী মন্দির, দ্বারকাধীশ মন্দির, ও বদ্রীনাথ মন্দির), ছোটো চারধাম মন্দির-চতুষ্টয় (বদ্রীনাথ মন্দির, কেদারনাথ মন্দির, গঙ্গোত্রী, যমুনোত্রী), জ্যোতির্লিঙ্গ মন্দিরসমূহ, ৫১টি শক্তিপীঠ মন্দিরসমূহ, তিরুপতি বালাজি মন্দির, কামাখ্যা মন্দির ইত্যাদি। পশ্চিমবঙ্গ রাজ্যের কয়েকটি বিখ্যাত মন্দির হল কালীঘাট মন্দির, দক্ষিণেশ্বর মন্দির, বেলুড় মঠ, তারাপীঠ মন্দির, তারকেশ্বর মন্দির ইত্যাদি। বাংলাদেশের একটি বিখ্যাত মন্দির হল ঢাকেশ্বরী মন্দির।
হিন্দু মন্দিরগুলি শিল্পকলা, ধর্মীয় বিশ্বাস, মূল্যবোধ ও হিন্দু জীবনদর্শনের এক সংমিশ্রণ। এগুলি হল একটি পবিত্র ক্ষেত্রের মধ্যে মানুষ, দেবতা ও পুরুষের (ব্রহ্ম) মিলনকেন্দ্র।


title: উত্তরাখণ্ড

text: ভারতের সবচেয়ে বিখ্যাত শৈলশহরগুলির কয়েকটি উত্তরাখণ্ডে অবস্থিত। এরাজ্যের মুসৌরি, নৈনিতাল, ধনৌলটি, ল্যান্সডাউন, পৌরি, সাত্তাল, আলমোড়া, কৌসানি, ভীমতাল ও রানিখেত হল ভারতের কয়েকটি বিখ্যাত শৈলশহর। এই রাজ্যে ১২টি জাতীয় উদ্যান ও বণ্যপ্রাণী অভয়ারণ্য আছে; যা রাজ্যের মোট আয়তনের ১৩.৮%। এগুলি ৮০০ থেকে ৫৪০০ মিটারের মধ্যে বিভিন্ন উচ্চতায় অবস্থিত। ভারতীয় উপমহাদেশের প্রাচীনতম জাতীয় উদ্যান জিম করবেট জাতীয় উদ্যান একটি প্রধান পর্যটন কেন্দ্র। এই জাতীয় উদ্যানে বিভিন্ন প্রজাতির বন্যপ্রাণী এবং ভারত সরকার পরিচালিত একটি ব্যাঘ্র সংরক্ষণ কেন্দ্র আছে। রাজাজি জাতীয় উদ্যান হাতির জন্য বিখ্যাত। এছাড়া চামোলি জেলায় ভ্যালি অফ ফ্লাওয়ার্স জাতীয় উদ্যান ও নন্দা দেবী জাতীয় উদ্যান একসঙ্গে ইউনেস্কো বিশ্ব ঐতিহ্যবাহী স্থান। বদ্রীনাথের কাছে উচ্চতায় বসুধারা জলপ্রপাত এটির তুষারাবৃত পর্বতমালার প্রেক্ষাপটে একটি অন্যতম পর্যটন কেন্দ্র।


title: পূর্ব মেদিনীপুর জেলা

text:
তমলুকে দেখার জন্য রক্ষীত বাটি আরেকটি গুরুত্বপূর্ণ স্থান। ঊনবিংশ শতাব্দীর প্রারম্ভে সেই সময়ে বিপ্লবী দল অনুশিলন সমিতি এবং গুপ্ত সমিতির একটি গোপন কেন্দ্র হিসেবে এটি বিখ্যাত ছিল।
তমলুক শহরে আরও অনেক প্রাচীন মন্দির রয়েছে, যেমন- , জগন্নাথ মন্দির, হরি মন্দির, মহাপ্রভু মন্দির, রাম জী মন্দির, রাজবাড়ী মন্দির ইত্যাদি।


title: কালী

text: পশ্চিমবঙ্গের রাজধানী কলকাতায় অনেক কালীমন্দির আছে। তাই ভারতের অন্যান্য অঞ্চলে কালীকে "কলকাত্তাওয়ালি" (কলকাতানিবাসিনী) বলা হয়। কলকাতার সবচেয়ে বিখ্যাত কালীমন্দিরটি হল কালীঘাট মন্দির। এটি একটি সতীপীঠ। এছাড়া দক্ষিণেশ্বর কালীবাড়ি, আদ্যাপীঠ, ঠনঠনিয়া কালীবাড়ি, ফিরিঙ্গি কালীবাড়ি ইত্যাদি কলকাতা অঞ্চলের বিখ্যাত কয়েকটি কালী মন্দির। এছাড়া কালনার সিদ্ধেশ্বরী কালীবাড়ি, জয়নগরের ময়দা কালীবাড়ি ও ধন্বন্তরি কালীবাড়ি, হালিশহরের রামপ্রসাদী কালী মন্দির ইত্যাদি পশ্চিমবঙ্গের বিখ্যাত কয়েকটি কালীমন্দির। বাংলাদেশের রাজধানী ঢাকা শহরে অবস্থিত রমনা কালীমন্দির খুবই প্রাচীন একটি কালীমন্দির। ভারতের রাজধানী নতুন দিল্লির নতুন দিল্লি কালীবাড়ি একটি ঐতিহ্যপূর্ণ কালীমন্দির।


title: ভারতীয় বিজ্ঞান সংস্থা

text:
ভারতীয় বিজ্ঞান সংস্থার ক্যাম্পাসটি শহরের কেন্দ্রীয় রেলস্টেশন থেকে ৪ কিমি এবং বেঙ্গালুরু আন্তর্জাতিক বিমানবন্দর থেকে ৩৫ কিমি দূরে যশবন্তপুর এলাকায় অবস্থিত। এই প্রতিষ্ঠানটির আশেপাশে ভারতীয় মহাকাশ গবেষণা সংস্থা, রামন রিসার্চ প্রতিষ্ঠান, সি পি আর আই, এন সি বি এস
প্রভৃতি অনেক গুলি বিজ্ঞান-গবেষণায় জড়িত প্রতিষ্ঠান রয়েছে, যে কারণে বেঙ্গালুরু বিজ্ঞান গবেষণায় দেশের রাজধানী হিসেবে উঠে এসেছে।
৩৯টি ডিপার্টমেন্ট ৪০০ একরের এই বিদ্যায়তনে ছড়িয়ে আছে, যার মধ্যে কয়েকটি হল পদার্থ-বিজ্ঞান, জৈব-রসায়ন, আণবিক প্রাণ-পদার্থবিদ্যা, কম্পুটার সায়েন্স, গণিতবিদ্যা ইত্যাদি। সম্পূর্ণ আবাসিক এই প্রতিষ্ঠানে ছাত্রদের জন্যে ৯ টি, ছাত্রীদের জন্যে ৫ টি এবং
গবেষক ও অশিক্ষক কর্মীদের জন্যে স্টাফ কোয়ার্টার আছে। শিক্ষক ও ছাত্রছাত্রীদের ক্রীড়া ও বিনোদনের জন্য আছে জিমখানা। এছাড়া ক্যাম্পাসের ভিতর আছে একটি সুইমিং পুল, ৫টি ক্যাফেতারিয়া ও দুটি সাধারণ বাজার।
ক্যাম্পাস টি সবুজ গাছপালা ও প্রাকৃতিক সৌন্দর্য্যের জন্য বিখ্যাত। এখানে প্রায় ১১০ প্রজাতির গাছ, রাসেল ভাইপার সহ ১২ প্রজাতির সাপ এবং বহু ধরনের প্রজাপতি, পাখি, জন্তু ইত্যাদি পাওয়া যায়।


ভারতীয় মহাকাশ বিজ্ঞান ও প্রযুক্তি সংস্থা (ইন্ডিয়ান ইনস্টিটিউট অফ স্পেস সায়েন্স অ্যান্ড টেকনোলজি বা আইআইএসটি) ভারতের জাতীয় মহাকাশ বিজ্ঞান গবেষণা ও উন্নয়ন সংস্থা। এটি কেরল রাজ্যের তিরুবনন্তপুরমের নেদুমাঙ্গাদের বলিয়ামালায় অবস্থিত। ২০০৭ সালের ১৪ সেপ্টেম্বর ইসরো চেয়ারম্যান ড. জি. মাধবন নায়ার এটির উদ্বোধন করেন। ভারতীয় মহাকাশ গবেষণা সংস্থা (ইসরো) ও ভারত সরকারের মহাকাশ বিভাগ আইআইএসটি-র স্পনসর। ভারতের প্রাক্তন রাষ্ট্রপতি ড. এ পি জে আবদুল কালাম আইআইএসটির প্রথম অধ্যক্ষ হন।


বাংলাদেশ মহাকাশ গবেষণা ও দূর অনুধাবন প্রতিষ্ঠান (সংক্ষেপে SPARRSO) বাংলাদেশ সরকারের প্রতিরক্ষা মন্ত্রণালয়ের অধীন একটি প্রতিষ্ঠান। এটি ঢাকা শহরের আগারগাঁও-এ অবস্থিত। ১৯৮০ সালে এটি প্রতিষ্ঠিত হয়। বাংলাদেশের ঘূর্ণিঝড় ও অন্যান্য প্রাকৃতিক দুর্যোগের পূর্বাভাস প্রদানে এ কেন্দ্র গুরুত্বপূর্ণ ভূমিকা রাখে। সংস্থাটি LANDSAT ও NOA নামক কৃত্রিম উপগ্রহ ব্যবহার করে ভূমি জরিপে নিয়োজিত। বাংলাদেশের স্যটেলাইট ইমেজারি গুলো এদের তত্বাবধানে থাকে।


title: সতীশ ধবন মহাকাশ কেন্দ্র

text: সতীশ ধবন মহাকাশ কেন্দ্র (এসএইচএআর) ভারতীয় মহাকাশ গবেষণা সংস্থা (ইসরো)-এর একটি উৎক্ষেপণ কেন্দ্র। এই মহাকাশ কেন্দ্রটি ভারতের অন্ধ্রপ্রদেশ রাজ্যের শ্রীহরিকোটায় অবস্থিত। এই কারণে এই কেন্দ্রটিকে শ্রীহরিকোটা নামেও অভিহিত করা হয়। চেন্নাই শহরের ৮০ কিলোমিটার উত্তরে অবস্থিত এই কেন্দ্রটির আদি নাম "শ্রীহরিকোটা রেঞ্জ" বা "শ্রীহরিকোটা লঞ্চিং রেঞ্জ"। ২০০২ সালে ইসরোর প্রাক্তন চেয়ারম্যান সতীশ ধবনের মৃত্যুর পর এই কেন্দ্রের নাম পরিবর্তন করা হয়। তবে নামসংক্ষেপ হিসেবে এসএইচএআর কথাটি রয়েই যায়।


title: ভারতীয় বিজ্ঞান সংস্থা

text:
ভারতীয় বিজ্ঞান সংস্থা (আইআইএসসি) () দক্ষিণ ভারতের বেঙ্গালুরু শহরে প্রতিষ্ঠিত উচ্চতর শিক্ষা এবং গবেষণার জন্যে পাবলিক বিশ্ববিদ্যালয়। ১৯০৯ সালে জামশেদজী টাটার সক্রিয় সমর্থনে এটি প্রতিষ্ঠিত হয়। শুরুতে এটি ""টাটা ইনস্টিটিউট"" নামে পরিচিত ছিলো। আইআইএসসি কম্পিউটিং, মহাকাশ এবং পারমাণবিক প্রযুক্তিতে উল্লেখযোগ্য অবদান রেখেছে, যে কারণে এটি ব্যাপকভাবে ভারতের সেরা প্রতিষ্ঠান হিসাবে গণ্য হয়। এই শিক্ষাপীঠে স্নাতক, স্নাতকোত্তর ডিগ্রী-শিক্ষা ও গবেষণা করা হয়। স্নাতক-শিক্ষা সম্প্রতি ২০১১ সালে শুরু হয়েছে। এই ঐতিহ্যশালী প্রতিষ্ঠানের সাথে সি ভি রামন, জি এন রামচন্দ্রণ, সতীশ ধাওয়ান এবং আরও অনেক বিখ্যাত বিজ্ঞানীর নাম জড়িয়ে আছে।
১৮৯৩ সালে জাপান থেকে শিকাগো সমুদ্রযাত্রার সময়ে পারসী বণিক জামশেদজী টাটার সঙ্গে স্বামী বিবেকানন্দ-এর পরিচয় হয়। স্বামী বিবেকানন্দ শিকাগো শহরে ধর্ম মহাসভায় তাঁর অতি-পরিচিত বক্তৃতা দিতে যাচ্ছিলেন। স্বামীজীর স্বাদেশিকতা মন্ত্রে উদ্বুদ্ধ হয়ে টাটা ভারতবর্ষের মাটিতে একটি গবেষণা ও উচ্চশিক্ষা কেন্দ্রিক প্রতিষ্ঠান শুরু করতে উদ্যোগী হন।


title: ভারতীয় রাসায়নিক জীববিজ্ঞান সংস্থা

text: ভারতীয় রাসায়নিক জীববিজ্ঞান সংস্থা (ইংরেজি: Indian Institute of Chemical Biology, "ইন্ডিয়ান ইনস্টিটিউট অফ কেমিক্যাল বায়োলজি"; সংক্ষেপে IICB, "আইআইসিবি") হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি বায়োমেডিক্যাল গবেষণা কেন্দ্র। ১৯৩৫ সালে ইন্ডিয়ান ইনস্টিটিউট অফ এক্সপেরিমেন্টাল মেডিসিন (আইআইইএম) নামে এই সংস্থাটি প্রতিষ্ঠিত হয়। ১৯৫৬ সালে এই সংস্থাটি কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চের (সিএসআরআই) অন্তর্ভুক্ত হয়। ১৯৮২ সালে সংস্থাটির নাম পরিবর্তন করে ‘ভারতীয় রাসায়নিক জীববিজ্ঞান সংস্থা’ বা ‘ইন্ডিয়ান ইনস্টিটিউট অফ কেমিক্যাল বায়োলজি’ রাখা হয়।


title: ভারতীয় মহাকাশ গবেষণা সংস্থার অধ্যক্ষবৃন্দ

text: ভারতীয় মহাকাশ গবেষণা সংস্থা সংক্ষেপে ইসরোর অধ্যক্ষ হলেন সংস্থাটির সর্বোচ্চ পদাধিকারি। ১৯৬২ সালে বিক্রম সারাভাইয়ের অধ্যক্ষতায় ইন্ডিয়ান ন্যাশনাল কমিটি ফর স্পেস রিসার্চ (INCOSPAR) গঠন করা হয়েছিল। বিক্রম সারাভাইয়ের প্রচেষ্টায় বর্তমান ভারতীয় মহাকাশ গবেষণা সংস্থা ১৯৬৯ সালে গড়ে উঠেছিল। তখন থেককে এখন পর্যন্ত ভারতীয় মহাকাশ গবেষণা সংস্থার অধ্যক্ষ হিসাবে দশজন ব্যক্তি অধিস্থিত হয়েছেন। এদের মধ্যে অধ্যাপক সতীশ ধাওয়ান সর্বাধিক ১২ বছর অধ্যক্ষ হিসাবে কার্যনির্বাহ করেছিলে।


title: ভারতীয় বিজ্ঞান শিক্ষা ও গবেষণা সংস্থান, কলকাতা

text: ভারতীয় বিজ্ঞান শিক্ষা ও গবেষণা সংস্থা, কলকাতা (; IISER-K) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৬ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি নদিয়া জেলার মোহনপুরে অবস্থিত। বর্তমানে বিধানচন্দ্র কৃষি বিশ্ববিদ্যালয়ের ক্যাম্পাসেই এই প্রতিষ্ঠানের কাজকর্ম চলছে। এর স্থায়ী ক্যাম্পাস তৈরি হবে হরিণঘাটায়


title: ভারতীয় বিজ্ঞান শিক্ষা ও গবেষণা সংস্থান (মোহালি)

text: ভারতীয় বিজ্ঞান শিক্ষা ও গবেষণা সংস্থা, মোহালি (; IISER-M) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৭ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি পাঞ্জাবের মহালিতে অবস্থিত। এটি একটি স্বশাসিত সংস্থান যা ছাত্রদের পুরস্কার হিসেবে স্বপ্রদত্ত ডিগ্রি প্রদান করে।


title: ভারতীয় মহাকাশ গবেষণা সংস্থা

text: ভারতীয় মহাকাশ গবেষণা সংস্থা (ইসরো; ইংরেজি: Indian Space Research Organisation বা ISRO) ভারতের প্রধান মহাকাশ গবেষণা সংস্থা। ভারত সরকারের নিয়ন্ত্রণাধীন এই সংস্থাটি বিশ্বের অগ্রণী মহাকাশ গবেষণা সংস্থাগুলির অন্যতম। অতীতের কয়েকটি সুসংহত প্রচেষ্টার ফলস্রুতিস্বরূপ ১৯৬৯ সালে ইসরো বর্তমান আকারে প্রতিষ্ঠিত হয়।


title: লেবাননী রন্ধনশৈলী

text:
প্রথম বিশ্বযুদ্ধের (১৯১৪-১৯১৮) পর অটোমানগণ পরাজিত হওয়ার পর, ফ্রান্স ১৯৪৩ সালে লেবাননের নিয়ন্ত্রণ গ্রহণ করে। ফরাসিরা ফ্ল্যানের মতো খাদ্যগুলি প্রবর্তন করে, যা ১৬ শতকের খ্রিস্টাব্দে একটি কারমেল কাস্টার্ড ডেজার্ট।
বেশিরভাগ সময়ই খাবারগুলো জলপাই তেলে রান্না করা হয়; কিছু কিছু ডেজার্টের মাঝেমধ্যে মাখন অথবা ক্রিম ব্যবহার করা হয়। সবজি প্রায়ই কাঁচা, পাকানো, বা রান্না করে খাওয়া হয়। গুল্ম ও মশলা প্রায়শই এবং প্রচুর পরিমাণে ব্যবহৃত হয়। অন্যান্য ভূমধ্যসাগরীয় দেশগুলির মতো, লেবাননের খাওয়াগুলির বেশিরভাগ ঋতু দ্বারা প্রভাবিত হয় এবং যা পাওয়া যায় তার উপর। লেবাননের রন্ধনপ্রণালী অঞ্চল দ্বারাও পরিবর্তিত হয়।


title: ফ্রান্স–বাংলাদেশ সম্পর্ক

text: ২০১২ সালের হিসাবে, উভয় দেশের দ্বিপাক্ষিক বাণিজ্য হয়েছে মোট ১.৬৪৭ বিলিয়ন মার্কিন ডলার। এর মধ্যে বাংলাদেশের রপ্তানি আয় ১.৫১৩ বিলিয়ন ডলার। বাংলাদেশ প্রধানত বোনা গার্মেন্টস, হিমায়িত খাদ্য, কৃষি পণ্য, চামড়া, পাট ও পাটজাত পণ্য ফ্রান্সে রপ্তানি করে। ফ্রান্স এর প্রধান রপ্তানি পণ্য হলো রাসায়নিক, ইলেকট্রনিক্স, যানবাহন, কাঠ এবং কাগজ।


title: কাগাওয়া প্রশাসনিক অঞ্চল

text: লেটুস, কমলালেবু, ধান ইত্যাদি হল কাগাওয়া প্রশাসনিক অঞ্চলের মুখ্য কৃষিজ পণ্য। প্রস্তুত খাদ্যের মধ্যে এখানকার সানুকি উদোন (বিশেষ মোটা নুড্‌লস) জাপানে বিখ্যাত। জলপাই এবং জলপাই তেল সমেত জলপাই জাত বিভিন্ন খাবার কাগাওয়ার নিজস্ব বৈশিষ্ট্য। বিভিন্ন মাংসের মধ্যে জলপাই তেল মিশিয়ে প্রস্তুত খাদ্যে পলিফেনলের পরিমাণ বেশি থাকে বলে পচনের হার কমে যায়।


title: চিংড়ি ঝোল

text:
চুপে ডি কামারোনস, যার ইংরেজি হচ্ছে চিংড়ি ঝোল, পেরুর একটি ঐতিহ্যবাহী এবং জনপ্রিয় খাবার৷ খাবারটি প্রস্তুতে নদীর চিংড়ি, অন্যান্য মাছ, আলু, ডিম, দুধ, মরিচ ইত্যাদি ব্যবহৃত হয়৷
ফিলিপাইনেও চিংড়ির ঝোল বেশ জনপ্রিয় একটি খাবার৷ তবে এখানে সুপটির স্বাদ টক৷ সুপটি তৈরিতে ব্যবহৃত হয় চিংড়ি মাছ, পেয়াজ, রসুন, মুলা, টমেটো এবং মরিচ৷ এতে মাছের সসও ব্যবহৃত হয়৷
মূলত খাবারটি থাইল্যান্ডের দক্ষিণাঞ্চল হতে এসেছে৷ এখানকার চিংড়ির ঝোল খাবারটি মসলাযুক্ত এবং স্বাদে কিছুটা টক৷ এটি তৈরিতে ব্যবহৃত হয় চিংড়ি মাছ, সবজি ও মসলা৷
চিংড়ির সুপ খাবারটি আমেরিকার গালফ স্টেটস এ খুবই জনপ্রিয়৷ খাবারটি তৈরিতে দুধ অথবা ক্রীম, আলু, পেয়াজ, চিংড়ি ইত্যাদি ব্যবহৃত হয়৷


title: ফ্রান্স

text: ফ্রান্সের মোট দেশজ উৎপাদনের মূল্য ২৫০০ কোটি মার্কিন ডলারের বেশি। ফলে ফ্রান্স ইউরোপের তৃতীয় বৃহত্তম ও বিশ্বের ষষ্ঠ বৃহত্তম অর্থনীতি । কৃষিদ্রব্য উৎপাদনে ফ্রান্স ইউরোপের সবচেয়ে গুরুত্বপূর্ণ দেশ; এটি মূলত খাদ্যশস্য, ওয়াইন, পনির ও অন্যান্য কৃষিদ্রব্য ইউরোপ ও সারা বিশ্বে রপ্তানি করে। ফ্রান্স ভারী শিল্পের দিক থেকেও বিশ্বের প্রথম সারির দেশ; এখানে মোটরযান, ইলেকট্রিক যন্ত্রপাতি, ও রাসায়নিক দ্রব্য উৎপাদন করা হয়। তবে ইদানীংকার দশকগুলিতে সেবামূলক শিল্প যেমন ব্যাংকিং, পাইকারী ও খুচরা বাণিজ্য, স্বাস্থ্যসেবা ও পর্যটন ফরাসি অর্থনীতিতে ব্যাপক ও প্রধান ভূমিকা রাখা শুরু করেছে।


title: ফরাসি বিপ্লবের কারণ

text: পুরাতন শাসনে "(এ্যানসিয়েন রেজাইম)" ফ্রান্সে, দরিদ্র চাষীদের জন্য রুটি খাদ্যের প্রধান উৎস ছিল এবং রাজা তার প্রজাদের খাদ্য সরবরাহ নিশ্চিত করার জন্য প্রয়োজন ছিল, রাজা স্নেহপ্রসন্নভাবে লে প্রিমিয়র বোুলার ডু রয়ুয়েম ("রাজ্যের প্রধান খাবারের দোকান") নামে পরিচিত ছিলেন। এই সময়ের মধ্যে, কেবল আইনকে সমর্থন করার চেয়ে রাজপরিবারের ভূমিকা অনেক বেশি জড়িত ছিল। সমাজে অনেকগুলি ব্যবস্থার উপর পুলিশ দায়িত্ব পালন করে, এমনকি রাস্তার পাশাপাশি, খাদ্য সরবরাহের উপর কঠোর নিয়ন্ত্রণও প্রয়োগ করে। সামাজিক ক্রম বজায় রাখার জন্য, শস্য মজুদ সব সময় এবং সমগ্র জনসংখ্যার জন্য রুটি এবং এর প্রাপ্যতা মান নিশ্চিত করার জন্য কঠোর নিয়ম জমা দেওয়া হয়। শস্য ব্যবসায়ীরা সন্দেহের চোখে দেখেছিল, তাদের "জনগণের সবচেয়ে নিষ্ঠুর শত্রু" বলে অভিহিত হয়েছিল কারণ তারা অন্যান্য পণ্য (যেমন খড় বা চূর্ণ হাড়) দিয়ে আটা মিশ্রিত করার জন্য সন্দেহভাজন ছিল অথবা এই গুরুত্বপূর্ণ পণ্যগুলির মূল্যবৃদ্ধি করার জন্য শস্য সংগ্রহ করতে বলেছিল । পুরাতন শাসন "(এ্যানসিয়েন রেজাইম)" একটি "নৈতিক অর্থনীতি" যেখানে দুর্বলতা কঠোর প্রবিধান দ্বারা নিয়ন্ত্রিত হয়েছে অনুকূল। পুলিশ ময়দার বিশুদ্ধতা নিয়ন্ত্রন করে এবং নিশ্চিত করে যে কেউই মূল্যবৃদ্ধি চালানোর জন্য শস্য আটকাবেন না। অষ্টাদশ শতাব্দীর খাদ্যশস্য সাধারণ ছিল, কিন্তু শস্যের পুলিশ খারাপ ফসলের মুখোমুখি অঞ্চল থেকে রপ্তানি নিষেধ করে এবং অধিক উৎপাদন বাড়ানোর ক্ষেত্রগুলি থেকে শস্য আমদানি করবে। এটি একটি বণিককে তার আটার মূল্যের ডাম্প করতে বাধ্য করে (পরে তাকে প্রচুর পরিমাণে তার ক্ষতির জন্য ক্ষতিপূরণ দেওয়া হয়)।


title: আর্ক দ্য ত্রিয়োম্‌ফ

text: আর্ক দ্য ত্রিয়োম্‌ফ ( "বিজয় খিলান") এটি প্যারিসের তথা ফ্রান্সের একটি বিখ্যাত স্মৃতিসৌধ যা অভিজাত এবং বিখ্যাত শঁজেলিজে মহারাস্তার পশ্চিম প্রান্তে এবং প্লাস দ্য লেতোয়াল ("তারকা চত্বর"; ১২ রাস্তার মিলনস্থল) এর কেন্দ্রে অবস্থিত। এর একদিকে রয়েছে বিখ্যাত লুভ মিউজিয়াম অন্যপাশে ফ্রান্সের আর্থিক প্রতিষ্ঠানগুলো। এটির উচ্চতা ৫১ মিটার (১৬৫ ফুট) এবং প্রস্থ ৪৫ মিটার। স্মৃতিস্তম্ভটি পুরাতন প‌্যারিস এবং নতুন প‌্যারিসের সংযোগস্থল।


title: লারনাকা

text: লারনাকায় খাবারের অনেক পদেই শিম অন্তর্ভুক্ত থাকে, যেমন "ফাসোলাকি" (রেড ওয়াইন দিয়ে ভেড়ার মাংস আর ফরাসী শিম রান্না) এবং "লোউভি মা লাহানা" (কালোচক্ষু শিম ও চার্ড)। হালকা খাবারের মধ্যে আছে আলুর সালাদ, কোলরাবি সালাদ, এবং গরম গ্রিল-করা কালো জলপাই। আর আছে সাইপ্রাস ভিলেজ সসেজ এবং শেফটালিয়া, ডোলমাডেস, কেফটেডেস, টমেটো সসে কোলোকাসসি, এবং বেগুনের কয়েক পদ। বেকড বা গ্রিলকরা ভেড়া ("সুভলা") সাধারণত বড় খানার সময় দেয়া হয়, কয়েক রকম মাছও তাই।


title: ক্যারিবীয় রন্ধনশৈলী

text: আঞ্চলিক সংস্কৃতিতে ঐতিহ্যবাহী খাবার খুবই গুরুত্বপূর্ণ। স্থানীয় ক্যারিবিয় ছাগলের স্ট্যু মন্টসেরাটের জাতীয় খাবার এবং সেন্ট কিটস ও নেভিসের উল্লেখযোগ্য খাবার। আরেকটি ঐতিহ্যবাহী খাবার হচ্ছে এংলোফোন। ক্যারিবিয়ানরা যাকে পিলাউ বলে। নোনা মাছ খুবই জনপ্রিয় এবং জ্যামাইকার মৌলিক খাবার। ক্যাল্লালু নামে পরিচিত খাবার যাতে শাক থাকে, অনেকসময় ঢেঁড়স থাকে, ক্যারিবিয় অঞ্চলে বিশেষ করে মিশ্র আফ্রিকান এবং আদিবাসীদের মধ্যে খুবই প্রচলিত।